SunOnline: Climate emergency akee koba?\nކްލައިމެޓް އިމާޖެންސީ އަކީ ކޮބާ؟\nއަހުމަދު ޖައިޝަން 13 Feb 2020, 11:29\nމޫސުމަށް އަންނަ ބަދަލުތަކާ ގުޅިގެން ދުނިޔޭގެ އެކި ކަންކޮޅުތަކުން ކްލައިމެޓް އިމާޖެންސީ އިއުލާން ކުރަމުންދާއިރު ރާއްޖެއިންވެސް ދަނީ އެފަދަ ހާލަތެއް އިއުލާނުކުރުމަށް ތައްޔާރުވަމުންނެވެ. މޫސުމަށް އަންނަ ބަދަލުތަކާ ގުޅިގެން މި ވަގުތަށް ކްލައިމެޓް އިމާޖެންސީއެއް އިއުލާންކުރުން މުހިއްމު ކަމަށް ވަރަށް ގިނަ ބަޔަކު ގަބޫލުކުރެއެވެ. އެކަމު ކްލައިމެޓް އިމާޖެންސީއަކީ ކޮބާހެއްޔެވެ؟ އަދި އެފަދަ ހާލަތެއް އިއުލާންކުރުމުން ވަނީ ކިހިނެއް ހެއްޔެވެ؟\nމޫސުމަށް އަންނަ ބަދަލުތަކުގެ ހާލަތު ސީރިއަސް ވުމާ ގުޅިގެން އޮކްސްފޯޑުގެ މިދިޔަ އަހަރުގެ ބަހަކަށް ހަދާފައިވަނީވެސް "ކްލައިމެޓް އިމާޖެންސީ"އެވެ. އެ ފަރާތްތަކުން ކްލައިމެޓް އިމާޖެންސީ މާނަކުރަނީ މޫސުމަށް އަންނަ ބަދަލުތައް އަވަސް ގޮތެއްގައި ކުޑަކުރުމަށް ނުވަތަ ހުއްޓުވުމަށް ފިޔަވަޅު އެޅުމުގެ ހާލަތު ގޮތުގައެވެ. އަދި އެއީ އިޔާދަ ނުކުރެވޭނެ ފަދަ ބޮޑު ގެއްލުމަކުން ތިމާވެށި ރައްކާތެރިކުރުމަށް ކުރާ ހާލަތެއް ކަމަށްވެސް އޮކްސްފޯޑުގައި މާނަކުރެއެވެ.\nކްލައިމެޓް އިމާޖެންސީ އިއުލާންކުރުމަކީ ކޮބާ؟\nކްލައިމެޓް އިމާޖެންސީ އިއުލާނު ކުރުމަކީ ގައުމެއްގައި ސްޓޭޓް އޮފް އިމާޖެންސީއެއް އިއުލާންކުރުން ފަދަ ކަމެކެވެ. އެހެންނަމަވެސް ކްލައިމެޓް އިމާޖެންސީ އިއުލާންކުރުމުން ކުއްލި ހާލަތު ބިނާވެފައި އޮންނާނީ މޫސުމަށް އަންނަ ބަދަލުތައް ކުޑަކުރުމާއި ތިމާވެށި ރައްކާތެރިކުރުމާ ގުޅިގެންނެވެ.\nކްލައިމެޓް އިމާޖެންސީ އަކީ މޫސުމަށް އަންނަ ބަދަލުތައް ކުޑަކުރުމަށް ތަފާތު ގައުމުތަކުގެ ސަރުކާރުންނާއި ސައިންޓިސްޓުން ބޭނުންކުރާ ހާއްސަ ސްޓްރެޓެޖީއެކެވެ.\nއިނގރޭސިވިލާތުގައި ކްލައިމެޓް އިމާޖެންސީ އާ ގުޅޭ ރެލީއެއް ބާއްވަނީ --- ފޮޓޮ : ބީބީސީ\nމޫސުމަށް އަންނަ ބަދަލާ ގުޅިގެން ކުއްލި ހާލަތެއް އިއުލާނުކުރުމަށްފަހު ދެވަނަ ފިޔަވަޅަކަށް ވެގެންދާނީ މޫސުމަށް އަންނަ ބަދަލުތައް އެއްކޮށް ހުއްޓާލުމަށް ނުވަތަ ކުޑަކުރުމަށް ބޮޑެތި ފިޔަވަޅުތައް އެޅުމަށް ކަންތައްތަކެއް ރާވައި އެފަދަ ކަންތައްތައް އިއުލާނުކުރުމެވެ.\nމިދިޔަ ޖެނުއަރީއާ ހަމައަށް ޖުމްލަ 25 ގައުމަކުން ވަނީ މޫސުމަށް އަންނަ ބަދަލާ ގުޅިގެން ކްލައިމެޓް އިމާޖެންސީ އިއުލާނުކޮށްފައެވެ.\nއިމާޖެންސީ ހާލަތު އިއުލާނުކުރުމުން ވާނީ ކިހިނެއް؟\nކްލައިމެޓް އިމާޖެންސީއެއް އިއުލާނުކުރުމަކީ، ދުނިޔެ ހޫނުވަމުން އަންނަ ކަމާއި މޫސުމަށް އަންނަ ބަދަލަކީ ބޮޑު އަދި ނުރައްކާ ބަދަލެއް ކަމަށް އެ ސަރުކާރަކުން އެއްބަސްވުމެވެ. އަދި ތިމާވެށި ހިމާޔަތް ކުރުމާއި މޫސުމަށް އަންނަ ބަދަލު ކުޑަކުރުމަށް މިހާރު ކުރަމުންދާ މަސައްކަތް އެކަށީގެން ނުވާކަމަށްވެސް ސަރުކާރުން ގަބޫލުކުރާ ކަމަށް އެ އިއުލާނުން ބުނެދޭ ކަމަށް ސައިންސުވެރިން ބުނެއެވެ.\nސައިންޓިސްޓެއް މޫސުމަށް އަންނަ ބަދަލު ކުޑަކުރުމަށް ގޮވާލައި އިހުތިޖާޖުކުރަނީ : 11،000 އަށްވުރެ ގިނަ ސައިންޓިސްޓުން ވަނީ ކްލައިމެޓް އިމާޖެންސީ ގައި ބައިވެރިވެފައި --- ފޮޓޯ : ސްކްރޯލް\nކްލައިމެޓް އިމާޖެންސީ އިއުލާނުކޮށްގެން ކުރާނީ ކޮން ކަމެއް؟\nމޫސުމަށް އަންނަ ބަދަލު ކުޑަކުރުމަށް ކްލައިމެޓް އިމާޖެންސީ އިއުލާނުކުރުމުން، އިންސާނުންގެ ސަބަބުން ތިމާވެށްޓަށް ކުރާ ނޭދެވޭ އަސަރުތަކާއި މޫސުމަށް އަންނަ ބަދަލުތައް ދެނެގަނެ އެކަންތައް ކުޑަކުރުމަށްޓަކައި ބޮޑެތި ފިޔަވަޅުތައް އެޅުމަށް ކަނޑައެޅޭނެއެވެ. އެގޮތުން ސީދާ ތިމާވެށްޓަށް ގެއްލުން ކުރާ ތަކެތި މަނާކުރުން ފަދަ "ރެޑިކަލް" ގޮތްތައް ކަނޑައެޅުން ހިމެނެއެވެ.\nޕޯޕް ޕްރާންސެސް ވެސް ވަނީ މިދިޔަ އަހަރުގެ ކްލައިމެޓް އިމާޖެންސީއެއް އިއުލާނުކުރައްވާފައެވެ. ޕޯޕް ވަނީ "ރޭޑިކަލް ހަކަތައިގެ ޓްރާންޒިޝަން" އަކަށް އިންސާނުން ބަދަލުވުމަށް ގޮވާލާފައެވެ. އަދި ފޮސިލް ފިއުލް ބޭނުންކުރުން ހުއްޓުވައި އިޔާދަކުރެވެނި ހަކަތަ އުފެއްދޭނެ ގޮތްތައް ހޯދުމަށްވެސް ޕޯޕް ވަނީ ގޮވާލާފައެވެ.\nކްލައިމެޓް އިމާޖެންސީއާއެކު ރާއްޖެއިން ކުރާނީ ކޮން ކަމެއް؟\nޖަޒީރާ ގައުމެއް ކަމަށްވާ ރާއްޖެއަކީ މޫސުމަށް އަންނަ ބަދަލާއެކު އެންމެ ބޮޑު އަސަރެއް އެންމެ އަވަހަށް ކުރާނެ އެއް ގައުމު ކަމަށް ގިނަ ސައިންސުވެރިން ބުނެއެވެ. އެގޮތުން މޫސުމަށް އަންނަ ބަދަލުތަކާ ގުޅިގެން ރާއްޖޭގެ ރަށްތައް ގިރުމުގެ މައްސަލަ ވަނީ މިހާރު ބޮޑު މައްސަލައަކަށްވެ ގިނަ ބައެއްގެ ކަންބޮޑުވުމަށް ވެފައެވެ.\nބާ އަތޮޅު މާޅޮހުގެ އަތިރިމަތީ ސަރަހައްދުގެ ބައެއް ގިރާލާފައި -- ސަން ފޮޓޯ/ ފަޔާޒު މޫސާ\nރައްޔިތުންގެ މަޖިލީހުގެ ޖަލްސާގައި ވަނީ ކްލައިމެޓް އިމާޖެންސީ އިއުލާނުކުރުމަށް ގަރާރެއް ފާސްކޮށްފައެވެ.\nހޯރަފުށީ ދާއިރާގެ މެމްބަރު އަހުމަދު ސަލީމް މަޖިލީހަށް ހުށަހެޅުއްވި ގަރާރުގެ ދަށުން، ކްލައިމެޓް އިމާޖެންސީއާ ގުޅޭ ތަފާތު މަސައްކަތް ކުރުމަށް ވަނީ ކަނޑައަޅާފައެވެ. އޭގެތެރޭގައި:\nފޮސިލް ފިއުލް އުފެއްދުމުގެ މަަޝްރޫއުތަކަށް ގައުމުތަކުން ކުރަމުން ގެންދާ އިންވެސްޓުމެންޓުތައް އަދި ސަބްސިޑީތައް ހުއްޓުވާލުމަށް ގޮވާލުން\nއިޔާދަކުރެވެނިވި ހަކަތަ އުފައްދާނެ ގޮތްތައް ހޯދުމަށް ހޭދަކުރުން މަގުފަހިކުރުމަށް ގައުމުތަކާއި ޖަމިއްޔާ ޖަމިއްޔާ ޖަމާއަތްތަކަށް ގޮވާލައި ވަކާލާތުކުރުން\nގައުމުތަކުން ޖައްވަށް ބޭރުކުރާ ކާބަން މަދުކުރުމަށް ބައިނަލްއަގުވާމީ މުޖުތަމައުގައި ރާއްޖެއިން ވަކާލާތު ކުރުން\nގައުމުތަކުން ގްރީން ހައުސް ގޭސް ޖައްވަށް ދޫކުރާ މިންވަރު 2030 ވަނަ އަހަރުގެ ނިޔަލަށް 40 ޕަސެންޓް ދަށްކުރުމަށާއި 2050 ވަނަ އަހަރުގެ ނިޔަލަށް ނެޓް ޒީރޯއަށް ތިރިކުރުމަށް ގައުމުތަކަށް ގޮވާލާ ރާއްޖެއިން ވަކާލާތު ކުރުން\nޕެރިސް އެގްރިމެންޓްގެ ރޫހާ ހިލާފަށް މަތީ މިންވަރަކަށް ޖައްވަށް ކާބަން ބޭރުކުރާ ގައުމުތައް ފާހަގަކޮށް އިގްތިސާދީ ގޮތުން އެގައުމުތަކާ ދެކޮޅަށް ފިޔަވަޅުއެޅޭނެ އުސޫލުތަކެއް އދ ގެ ގިއުގަނޑުގެ ދަށުން އެކުލަވާލައި ތަންފީޒު ކުރުމަށް ބައިނަލްއަގްވާމީ މައިދާނުގައި ރާއްޖެއިން ވަކާލާތު ކުރުން


Sarukarun TATA Ah Dhiny Mulhi Lohsalafushige Badhalugai9Million ah 1 Bin!\nއޯޑިއޯން ހުރި ބިން\nސަރުކާރުން ޓާޓާއަށް ދިނީ މުޅި ޅޮއްސަލަފުށީގެ ބަދަލުގައި9މިލިއަން ޑޮލަރަށް ބިމެއް!\n15 ޖެނުއަރީ 2022 - 13:34:30\nމުޅި ޅޮއްސަލަފުށީގެ ބަދަލުގައި9މިލިއަން ޑޮލަރަށް ތިން ލައްކަ އަފޫޓުގެ ބިން ދޭގޮތަށް އެއްބަސްވެ، މަތީ ފެންވަރުގެ ފްލެޓްއަޅަން އިންޑިއާގެ ޓާޓާ ކުންފުންޏާއެކު 2010 ގައި ރައީސް ނަޝީދުގެ ސަރުކާރުން ވެފައިވާ އެއްބަސްވުމަށް ސެޓްލްމެންޓެއްގެ ދަށުން ރުޖޫއަވެ، ސަރުކާރުން ސޮއިކޮށްފި އެވެ.\nއޯޑިއޯން އާއި ނާދީ ބިން ކުރީގެ ރައީސް މުހައްމަދު ނަޝީދު ވެރިކަމުގައި އިންޑިއާގެ ޓާޓާ ކުންފުންޏަށް ދިނީ, ގާކޮއްޓާއި އަރަބިއްޔާގައި ފްލެޓް އަޅައިދިނުމުގެ ބަދަލެއްގެ ގޮތުން މަތީ ފެންވަރުގެ ފްލެޓް އަޅައި ވިއްކުމަށެވެ. އެކަމަކު އެއްބަސްވި މުއްދަތަށް އެ ކުންފުންޏަށް ފްލެޓްތަކުގެ މަސައްކަތް ނުފެށުނީ އެވެ.\nއެއްބަސްވުން ކުރީގެ ރައީސް އަބްދުﷲ ޔާމީންގެ ސަރުކާރުގައި ބާތިލްކުރުމުން ޓާޓާ އިން އިންޑިއާގެ މުމްބާއީގެ އާބިޓްރޭޝަނަށް ހުށަހެޅި މައްސަލާގައި މިހާރު ގޮތެއް ނިންމާ މި ސަރުކާރުން ވަނީ ސޮއިކޮށްފައެވެ.\nއެކަން ހާމަކޮށް ހައުސިން މިނިސްޓްރީން މިއަދު ބުނީ ސަރުކާރު ބަދަލުވުމާއިގުޅިގެން އަލުން ސެޓެލްމަންޓް އެއްބަސްވުމަކަށް ދިއުމަށް 2019 ވަނަ އަހަރުގެ ފެބުރުވަރީގައި ދައުލަތުގެ ފަރާތުން އެޕެކްސް އާއި މަޝްވަރާކުރުމަށް ފަހު އެއްބަސްވެފައިވަނީ، 26 މެއި 2010ގައި ވެފައިވާ އެއްބަސްވުމާއި އެއްގޮތަށް ދެ ފަރާތުން އެއްބަސްވާ މުއްދަތެއްގެ ތެރޭގައި ނާދީ ބިމާއި އޯޑިއޯން ބިން ތަރައްޤީކުރުމަށް އެޕެކްސްއަށް ދިނުމަށާއި ޅޮއްސަލަފުށި ރިސޯޓަކަށް ބަދަލުނުކޮށް އެ ކުންފުންޏަށް ލަގްޒަރީ ވިލާ ތަރައްޤީކުރުމަށް ޅ.ޅޮއްސަލަފުށިން ބިމެއް (މުޅި ރަށުގެ\nބަދަލުގައި ދޫކުރުމަށް ކަމަށެވެ.\nއަދި ލަގްޒަރީ ވިލާ އެޅުމަށް ދޫކުރާ 360.000 އަކަފޫޓްގެ އެބިމަށް އަކަފޫޓަކަށް 25 ޑޮލަރުގެ ރޭޓުން ޖުމްލަ9މިލިއަން ޑޮލަރު ސަރުކާރަށް އެޕެކްސްއިން ދެއްކުމަށް ވަނީ އެއްބަސްވެފައި ކަމަށް މިނިސްޓްރީން ބުނެއެވެ.\nމީގެ އިތުރުން އެއްބަސްވެފައިވަނީ ދެ ފަރާތުގެ ދެމެދު ގައި އިތުރަށް ދިމާވާ މައްސަލަތައް\nޙައްލުކުރުމަށް އިންޑިޔާގެ އާބިޓްރޭޝަންއަށް ހުށަހެޅުމުގެ ބަދަލުގައި ސިންގަޕޫރުގެ އާބިޓްރޭޝަނަށް ހުށަހެޅުމަށެވެ.\nމި ކަންތައްތަކާއި މެދު ދެފަރާތުން އެއްބަސްވެ ސަރުކާރުންވަނީ އެޕެކްސްއާއިއެކު ސެޓްލްމަންޓް އެގްރީމަންޓްއެއްގައި މިދިޔަ ބުރާސްފަތި ދުވަހު ސޮއިކޮށްފައެވެ. ސެޓްލްމަންޓް އެގްރީމަންޓްގައި ސޮއިކުރުމުން އެޕެސަސްއިން އަބިޓްރޭޝަނަށް ހުށަހަޅާފައިވާ މައްސަލަ އަނބުރާ ގެންނަން އެކުންފުނިން ވަނީ އެއްބަސްވެފައެވެ.\nމިނިސްޓްރީން ބުނީ އެޕެކްސްއާއި ހަވާލުކުރެވޭ ނާދީ އަދި އޯޑިއޯން ބިމުގެ މިލްކުވެރި ފަރާތަކީ ދިވެހި ސަރުކާރު ނަމަވެސް އެޕެކްސްއިން މިދެބިމުގައި ފްލެޓް އިމާރާތްކޮށް ދިވެހި ރައްޔިތުންނަށް ވިއްކުމުގެ ހައްޤު އެފަރާތަށް ލިބޭނެ ކަމަށެވެ.\nއެޕެކްސް ރިއަލްޓީ ޕްރައިވެޓް ލިމިޓެޑާއި މިސަރުކާރާއެކު މިދިޔަ ބުރާސްފަތި ދުވަހު ސޮއިކުރި ސެޓަލްމަންޓް އެއްބަސްވުމާ ގުޅޭގޮތުން ހައުސިން މިނިސްޓްރީން ނެރުނު ބަޔާނުގައި ވާގޮތުން، ކަންގަވާލް 18އެސްޖީ ޑިވެލޮޕަސް ޕްރައިވެޓް ލިމިޓެޑާއި އެ މިނިސްޓްރީއާ ދެމެދު 26 މެއި 2010ގައި ވެފައިވާ އެއްބަސްވުމުގެ ދަށުން 500 ފްލެޓް މަޝްރޫއުއެއް2ފިޔަވައްސަކަށް ބަހައިލައިގެން މާލޭގައި ކުރިޔަށް ގެންދިޔުމަށް ސޮއިކުރެވުނެވެ. އެއެއްބަސްވުމުގެ ދަށުން ކަންގަވާލް 18އެސްޖީ ޑިވެލޮޕަސް ޕްރައިވެޓް ލިމިޓެޑާ ފުރަތަމަ ފިޔަވަހީގެ ދަށުން މަސައްކަތް، އެއްބަސްވުމަށް ގެނެވުނު އިސްލާޙެއްގެ ދަށުން އެޕެކްސް ރިއަލްޓީ ޕްރައިވެޓް ލިމިޓެޑް (ޑިވެލޮޕަ) އާ\nމިގޮތުން ފުރަތަމަ ފިޔަވަހީގައި 350 ފްލެޓާއި އަދި 35 ލަގްޒަރީ ވިލާ ފައިނޭންސްކޮށް ޑިވެލޮޕަރު\nތައްޔާރުކުރާގޮތަށް އެއްބަސްވެފައި ވެއެވެ.މި މަޝްރޫޢުގެ ފުރަތަމަ ފިޔަވަހީގެ ދަށުން ފްލެޓް ޢިމާރާތްކޮށް ތަރައްޤީކުރުމަށް މާލޭގެ ހަތަރު ބިމެއްވަނީ މި މަޝްރޫޢުގެ ޑިވެލޮޕަރއާއި ޙަވާލުކުރެވިފައެވެ. އެ ބިންތަކަކީ:\nގ.ގާކޮށި (ބްލޮޓް ނަންބަރ 135)،\nހ.ބްލޫހެވަން (ބްލޮޓް ނަންބަރު 58)\nމި މަޝްރޫޢުގެ ދެވަނަ ފިޔަވަހީގެ ދަށުން ކަންގަވާލް 18 އެސްޖީ ޑިވެލޮޕަސް ޕްރައިވެޓް ލިމިޓެޑްއާ ޙަވާލުކުރެވުނު 150 ފްލެޓް އަދި 15 ލަގްޒަރީވިލާސް ފައިނޭންސްކޮށް ޑިވެލޮޕް ކުރުމުގެ މަސައްކަތް ކުރުމަށް 19 މާރިޗް 2015ގައި ސެންޑަލް މޮރިސަސް ޕްރައިވެޓް ލިމިޓެޑާ އެކު ވަކި އެއްބަސްވުމެއްގައި ވެސް ސޮއިކުރެވިފައިވެއެވެ.\nމިގޮތުން ސެންޑަލް މޮރިސަސްއިން ހުޅުމާލޭގައި ސަރުކާރުން ކަނޑައަޅާ އަގެއް ވިއްކުމަށް 120 ފްލެޓް އަދި ލަގްޒަރީ ފްލެޓްގެ ގޮތުގައި 30 ފްލެޓް ހުޅުމާލޭގައި އިމާރާތްކުރުމުގެ މަސައްކަތް ވަނީ ފަށާފައެވެ. ފުރަތަމަ ފިޔަވަހީގެ ދަށުން އެޕެކްސް ރިއަލްޓީ ޕްރައިވެޓް ލިމިޓެޑާ ޙަވާލުކުރި މަސައްކަތުގެ ތެރެއިން މއ.ވޭސައިޑް އަދި ގާކޮށީގައި ޢިމާރާތްކުރަންޖެހޭ 288 ހައުސިން ޔުނިޓްގެ މަސައްކަތް ނިންމައި، އެހައުސިން ޔުނިޓްތައް 19 އޭޕްރީލް 2016 ގައި އޭރުގެ މިނިސްޓްރީ އޮފް ހައުސިން އެންޑް އިންފްރާސްޓްރަކްޗައާއި ހަވާލުކުރިއެވެ. އެހެންނަމަވެސް، އޯޑިއޯން އަދި\nނާދީ ބިމުގައި އެއްބަސްވުމާ އެއްގޮތަށް މަސައްކަތް ކުރިއަށް ގެންގޮސްފައިނުވާތީ، އޭރުގެ މިނިސްޓްރީ އޮފް ހައުސިން އެންޑް އިންފްރާސްޓްރަކްޗައިން އޭޕްރީލް 2015 ގައި ނޯޓިސް އޮފް ޑިސްސެޓިސްފެކްޝަން އެޕެކްސްއަށް ފޮނުވިއެވެ.\nމިއަށްފަހުވެސް މިމަޝްރޫޢުގެ މަސައްކަތް އެއްބަސްވުމާއި އެއްގޮތަށް ކުރިޔަށްނުދާތީ 22 ޑިސެމްބަރު 2016 ގައި ނޯޓިސް އޮފް ބްރީޗް އޮފް ކޮންޓޮރެކްޓް އެޕެކްސް އަށް ފޮނުވިއެވެ. އަދި ނޯޓިސް އޮފް ބްރީޗް އޮފް ކޮންޓުރެކްޓްގައިވާ 90 ދުވަހުގެ މުއްދަތު ހަމަވުމުން، ނޯޓިސް އޮފް ޓާމިނޭޝަން 27 އޭޕްރިލް 2017 ގައި އެޕެކްސްއަށް ފޮނުވިއެވެ. 18 އެޕްރިލް 2017 އިގެ ސިޓީއާ ގުޅިގެން އެޕެކްސްއިންވަނީ ދެބަސްވުންތައް ޙައްލުކުރުމަށް އެއްބަސްވުމުގައި ކަނޑައަޅާފައިވާ\nއިޖުރާޢަތުގެ ދަށުން އެ ނޯޓިސް ބާޠިލްކުރުމަށް7ޖޫން 2017 ގައި އިންޑިޔާގެ އަރބިޓޭޝަނަށް މައްސަލަ ހުށަހެޅުމުގެ މަސައްކަތް އެޕެކްސްއިން ފަށާފައެވެ. އަދި އެ މައްސަލައިގެ ތެރެއިން، އެޕެކްސްއިން ނެރެދިނުމަށް އެދުނު ވަގުތީ އަމުރާ އެއްގޮތަށް، އެއްބަސްވުން ބާޠިލްކުރުމަށް ސަރުކާރުން އެ ކުންފުންޏަށް ދީފައިވާ ނޯޓިސްއަށް ޢަމަލުކުރުން ފަސްކުރުމަށާއި، އޯޑިއޯން އާއި ނާދީ ބިމުގައި ޢިމާރާތްކުރުމުގެ ހުއްދަ އެ ކުންފުންޏަށް ދިނުމަށް ޓްރައިބިއުނަލުން ވަނީ ސަރުކާރުގެ މައްޗަށް ވަގުތީ އަމުރެއް ނެރުއްވާފައެވެ.\nއެޕްކްސްއިން އާބިޓްރޭޝަންގައި އެދިފައިވަނީ އެއްބަސްވުމާ ޚިލާފުވުމުން 22 ޑިސެމްބަރ 2017 އަދި 18 އޭޕީރިލް 2017 ގައި މިނިސްޓްރީއިން އެޕެކްސްއަށް ދީފައިވާ ނޯޓިސްތަކާއި، 27 އޭޕްރިލް 2017 ގައި ފޮނުވި ނޯޓިސް އޮފް ޓަރމިނޭޝަން އަކީ ޤާނޫނާ ޚިލާފު ބާޠިލް އެންގުންތަކެއްކަމަށް ކަނޑައަޅައިދިނުމަށާއި އެއްބަސްވުމާ އެއްގޮތަށް ޢަމަލުކުރުމަށް ސަރުކާރަށް ހިންގުމަށެވެ. އަދި އެއްބަސްވުމާ އެއްގޮތަށް ޢަމަލުކުރުމުގެ އަމުރެއް ނުނެރެވޭނެނަމަ، ގެއްލުމުގެ ބަދަލުގެ ގޮތުގައި 200.46 މިލިއަން އެމެރިކާ ޑޮލަރާއި އަރބިޓްރޭޝަނަށް ހިނގާ އެންމެހައި ޚަރަދުތައް އެޕެކްސްއަށް ނަގައިދިނުމަށެވެ.\nއާބިޓްރޭޝަން ޓްރައިބިއުނަލުން އެހާތަނަށް ޢަމަލުކުރައްވާފައިވާ ގޮތަށާއި ބައްދަލުވުންތަކުގައި ދައްކަވާފައިވާ ވާހަކަތަކަށް ރިޢާޔަތްކޮށް ދިވެހި ސަރުކާރު ތަމްސީލުކުރުމަށް އައްޔަންކޮށްފައިވާ ބޭރުގެ ޤާނޫނީ މާހިރުން ލަފާދީފައިވަނީ މި މައްސަލައިގެ ތެރެއިން އާބިޓްރޭޝަން ޓްރައިބިއުނަލްއަށް އެޕެކްސްއިން ހުށަހެޅި ވަގުތީ އަމުރު ނެރެދެއްވާ، އޯޑިއޯން އަދި ނާދީ ބިމުގައި\nޢިމާރާތްކުރުމުގެ ހުއްދަ އެޕެކްސްއަށް ދީފައިވާތީ، އެ ވަގުތީ އަމުރު ނެރެދެއްވުމުގެ ނަތީޖާއަކީ 27 އޭޕްރިލް 2017 ގައި މިނިސްޓްރީއިން ފޮނުވި ނޯޓިސް އޮފް ޓަމިނޭޝަންގެ ބާރު ކެނޑިގެން ދިއުންކަމަށާއި، މި މައްސަލާގައި ޚިލާފު އުފެދިފައިވާ ޤާނޫނީ ނުކުތާތަކަށް ޓްރައިބިއުނަލުން މިހާރުވެސް ވަކި ގޮތެއް ނިންމަވާފައިވާކަމަށް ބެލެވޭކަމަށެވެ. އަދި މިހެންވުމުން\nއެއްބަސްވުން ބާޠިލްކޮށްފައިވަނީ އެއްބަސްވުމާ ޚިލާފަށް ކަމަށް ޓްރައިބިއުނަލުން ބުރަވާކަން ފާހަގަކުރެވުނުކަމަށެވެ.\nއެޕެކްސްއިން އެދިފައިވާ ގޮތަށް އޯޑިއޯން އަދި ނާދީ ބިމުގައި ޢިމާރާތްކުރެވޭ ގޮތަށް ޓްރައިބިއުނަލުން ސަރުކާރުގެ މައްޗަށް ވަގުތީ އަމުރު ނެރެދީފައިވާތީއާއި، އެޕެކްސްއިން ހުށަހަޅާފައިވާ އަބިޓްރޭޝަންގެ މައްސަލާގައި މިހާތަނަށް ކަން ހިނގާފައިވާ ގޮތަށް ބަލާއިރު، އެފަރާތުން އެދިފައިވާ ގޮތަށް ގެއްލުމުގެ ބަދަލުގެ ގޮތުގައި 200.46 މިލިއަން އެމެރިކާ ޑޮލަރުގެ އިތުރުން އާބިޓްރޭޝަނާ ގުޅިގެން ހިނގާ އެންމެހައި ޚަރަދުތައް ނަގައިދިނުމުގެ ފުރުޞަތު އޮތްކަމަށް ބޭރުގެ ޤާނޫނީ ވަކީލުން ލަފާ ދެއްވާފައިވާތީ، މި މައްސަލަ އަރބިޓްރޭޝަންގެ ބޭރުން ޙައްލުކުރުމަކީ ދައުލަތަށް އެންމެ ފައިދާ ހުރި ގޮތްކަމަށް ވަނީ ލަފާދީފައެވެ.\nމިގޮތުން މި މައްސަލަ ޙައްލުކުރުމަށް ސަރުކާރާއި އެޕެކްސްއާއި ދެމެދު މަޝްވަރާކުރުމަށާއި ސެޓްލްމަންޓް އެގްރިމަންޓެއްގައި ސޮއިކުރުމަށް އެއްބަސްވެ6ސެޕްޓެމްބަރ 2018 ދިވެހިސަރުކާރާއި އެޕެކްސްއާ ދެމެދު އެމް.އޯ.ޔޫ އެއްގައި ވަނީ ސޮއިކޮށްފައެވެ. އަދި އެއަށް ފަހު ސެޓްލްމަންޓް އެގްރިމަންޓްގައި ދިވެހި ސަރުކާރާއި އެޕެކްސްއާ ދެމެދު ސޮއިކޮށްފައިވަނީ 20 ސެޕްޓެމްބަރ\n2018 ވަނަ ދުވަހުއެވެ. ސެޓްލްމަންޓް އެގްރިމަންޓްގައި އެއްބަސްވެފައިވަނީ ދެފަރާތުން އެއްބަސްވާ މުއްދަތެއްގެ ތެރޭގައި ނާދީ ބިން ތަރައްޤީކުރުމަށް އެޕެކްސްއަށް ދިނުމަށާއި އޯޑިއޯން ބިމުގެ ބަދަލުގައި މާލޭ ކޮށި ނަންބަރ (386) ހުރި ބިން ތަރައްޤީކުރުމަށް އެޕެކްސްއަށް ދިނުމަށާއި، އެ ކުންފުންޏަށް ލަގްޒަރީ ވިލާ އެޅުމަށް ދީފައިވާ ޅ.ޅޮއްސަލަފުށީގައި ޓޫރިސްޓް ރިސޯޓެއް ތަރައްޤީކުމަށް އެޕެކްސްއަށް ދިނުމަށެވެ. އަދި މި އެއްބަސްވުމުގައި، ދެ ފަރާތުގެ ދެމެދު ގައި އިތުރަށް ދިމާވާ\nމައްސަލަތައް ޙައްލުކުރުމަށް އިންޑިޔާގެ އާބިޓްރޭޝަންއަށް ހުށަހެޅުމުގެ ބަދަލުގައި ސިންގަޕޫރުގެ އާބިޓްރޭޝަނަށް ހުށަހެޅުމަށް ކަނޑައަޅެމަށް ނިންމިއެވެ.\nއެހެން ނަމަވެސް ސެޓްލްމަންޓް އެގްރިމަންޓްގައި ބަޔާންކޮށްފައިވާގޮތަށް ޅ.ޅޮއްސަލަފުށީގެ ރިސޯޓް ބަދަލުކުރުމުގެ އެއްބަސްވުމުގައި ސެޓްލްމަންޓް އެގްރިމަންޓްގައި ސޮއިކުރާތާ7ދުވަހުގެ ތެރޭގައި ސޮއިކުރެވިފައިނުވާތީ، މިދެންނެވުނު ސެޓްލްމަންޓް އެގްރިމަންޓާ އެއްގޮތަށް މަސައްކަތް ކުރިއަށްގެންދެވިފައިނުވެއެވެ. އަދި މިހެންވުމުން އާރބިޓްރޭޝަނުން މައްސަލަ އަނބުރައި ގެންދިޔުމުގެ މަސައްކަތް އެޕެކްސް ރިއަލްޓީ ޕްރައިވެޓް ލިމިޓެޑްގެ ފަރާތުން


Aayush ge dhevana film Kwatha ge shooting fashaifi – Iru\n13 މޭ 2021\nރޯދަމަހު ޚަތިމެއް ކުރެވުމުން ގޯހަރް އުފަލުން ފޮޅިފައި\nސީޒަންގެ ގޮތް އެނގުނީ ފިލްމު އިންޑަސްޓްރީއަށް ވަނީމަ: ޝިފާ\nނިމްޝާ މޯލްޑިވިއަންގެ ވަޒީފާއިން ކެނޑުނު ހަގީގީ ސަބަބު މިއޮތީ!\nއިންޑިއާގެ ބޮޑުވަޒީރު ކަމަށް ކުރިމަތިލުމާ ގުޅޭގޮތުން ސޯނޫ ސޫދް ބުނަނީ މިހެން\nގެނބުނު ފަތުރުވެރިއަކު ހާލު ދެރަވެގެން މާލެ ގެނެސްފި\nކޮވިޝީލްޑްގެ ދެވަނަ ޑޯޒް 16 ހަފްތާއަށް ފަސްކުރެވިދާނެ: ޓެގް\nސަރުދާރު ދޮންމަނިކު އަވަހާރަވެއްޖެ\nވެރިކަމުގެ ނިޒާމު ބަދަލުކުރުމަށް ރައީސް ސޯލިހު ތާއީދެއް ނުކުރައްވާ: ރީކޯ މޫސާ\nރައީސް ނަޝީދު ގެންނަން އުޅެނީ ބަގާވާތެއް ކަމުގައި އިބްރާ ސިފަ ކުރައްވައިފި\nނިޒާމް ބަދަލުކުރުމަކީ ރައީސަށް ކުރެއްވޭނެ ކަމެއް ނޫން: ޝަރީފް\nކައިލީ ޖެނާއަށް އެންމެ މީރު މޭވާއަކީ މިއީ\nހިކި ކެއްސުމަށް ގޭގައި ދެވިދާނެ ފަރުވާ\nކޯވިޑް ފެތުރުން ހުއްޓުވުމަށް މެލޭޝިޔާގައި ޚާއްޞަ ފިޔަވަޅުތަކެއް އަޅައިފި\nއަރުމޭނިޔާގެ ބޮޑުވަޒީރު އިސްތިޢުފާ ދެއްވައިފި\nޗާޑުގެ ރައީސް އިދުރީސް އަވަހާރަވެއްޖެ\nހަގީގީ ދިރިއުޅުމުގައި ޗުލްބުލް ޕާންޑޭއަށް ވެގެން ނޫޅެވޭ: ސަލްމާން ޚާން\nކަޕިލް ޝަރްމާ ޅައިރުގެ ފޮޓޯގައި އޭނާ ވަކިކުރަން ދަތި!\nމާލޭގައި ކުޅޭ އޭއެފްސީ ކަޕްގެ މެޗްތައް އޭއެފްސީއިން ފަސްކޮށްފި\nދުނިޔޭގެ ޓީޓީ ރޭންކިންގެ 8 ވަނައިގައި ދީމާ\nއާޔޫޝްގެ ދެވަނަ ފިލްމު ކްވާތާގެ ޝޫޓިން ފަށައިފި\nސަމާ· 26 ޑިސެންބަރު 2019\nފިލްމު “ލަވްޔާތުރީ” އިން ބޮލީވުޑަށް މިދިޔަ އަހަރު ތައާރަފުވި އެކްޓަރު އާޔޫޝް ޝަރުމާގެ ދެވަނަ ފިލްމު “ކްވާތާ” ގެ ޝޫޓިން ފަށައިފި އެވެ.\nއާޔޫޝް އަކީ ސަލްމާން ޚާންގެ ހަގު އަންހެން ކޮއްކޮ އަރުޕިތާ ޚާންގެ ފިރިމީހާ އެވެ. އޭނާގެ ދެވަނަ ފިލްމުގައި އާޔޫޝް ފެންނާނީ ވީރް ޕްރަތާބް ސިންގް ކިޔާ ސިފައިންގެ މީހެއްގެ ރޯލުންނެވެ. ކެރެކްޓާ އަށް ތައްޔާރުވުމުގެ ގޮތުން އޭނާ ވަނީ ހަށިގަނޑު ވެސް ވަރަށް ވަރުގަދަ ކޮށްފަ އެވެ.\nFilming begins… #Kwatha stars #AayushSharma and #IsabelleKaif [sister of #KatrinaKaif]… Directed by Karan Lalit Butani… Produced by Sunil Jain, Omprakash Bhat, Aditya Joshi, Alok Thakur and Sujay Shankarwar… 2020 release. pic.twitter.com/2taHR6GHUW\n— taran adarsh (@taran_adarsh) December 24, 2019\n“ކްވާތާ” ގެ ބަތަލާ އަކީ ކެޓްރީނާ ކެއިފްގެ ކޮއްކޮ އީޒަބެލް ކެއިފެވެ.\n9 މޭ 2021\nކަންގަނާ ކޮވިޑަށް ޕޮޒިޓިވްވެއްޖެ، ބުނަނީ އެއީ އާދައިގެ ރޯގާއެއް ކަމަށް\nބެލެވޭ ގޮތުން އަންނަ އަހަރު ރިލީޒްކުރާ މި ފިލްމު ވާނީ އޭނާ ބޮލީވުޑަށް ތައާރަފުވާ ފިލްމަށެވެ. މީގެ ދެ އަހަރު ކުރިން 2017 ގައި ސޫރަޖް ޖްޕަންޗޯލީއާ އެކު އީޒަބެލް “ޓައިމް ޓް ޑާންސް” ގެ ކިޔާ ފިލްމެއްގެ މަސައްކަތް ފަށައި، ޝޫޓިންގެ ބޮޑު ނިންމައިލި ނަމަވެސް ފަހުން އެ ފިލްމާ ބެހޭ އެއްވެސް ވާހަކައެއް ނުދެއްކެވެ އެވެ.\nނިއުމާ ސީޒަން އަށް ދޭ ނަސޭހަތް: ކައިވެނި ދެމެހެއްޓޭތޯ ބަލާތި


ހަވާތިފް…. 13 ވަނަ ބައި | Esfiya - Dhivehi Vaahaka Site\nހަވާތިފް…. 13 ވަނަ ބައި\nމާހިލްއާއި ޝާލިނީގެ ކައިވެނި ކުރެވުނީ ޖެހިގެން އައި ހުކުރުދުވަހުގެ ރޭގައެވެ. ކައިވެނި ކޮށްދިނުމަށްފަހު ގާޒީން ގެއިން ނުކުމެގެން ދިއުމާއެކު މާހިލް ޝާލިނީ އަތުގައި މަޑުމަޑުން ހިފާލިއެވެ.\n“އަހަރެން މި ދުވަހަށް ހާދަ އިންތިޒާރެއް ކުރީމޭ!!” މާހިލް އިޝްޤީ އަޑަކުން ބުނެލިއެވެ. ޝާލިނީގެ މޫނު ރަތްވެގެން ދިޔައީ ލަދު ގަތްލެއް ބޮޑު ކަމުންނެވެ. “ހިނގާ ރޫމް އަށް!!”\n“އެހަށް މަޑުކޮށްބަލަ!” ޝާލިނީ ތުންފަތަށް ވިހަ ހިނިތުންވުމެއް ވެރިކުރުވަމުން ބުންޏެވެ. “އަހަރެން އެބޮތް ވަރަށް ބޮޑު ސަޕްރައިޒެއް ދޭން ވެފަ!!”\n“އެހެންތަ؟” މާހިލް އަހާލިއެވެ. “އަވަސްކުރޭ އެހެންވީއުރު!!”\nޝާލިނީ އޭނާ ލައިގެން ހުރި ސްކިނީ ޖީންސް ގެ ޖީބުން ނެގީ ކަޅު ކުލައިގެ ރުމާލެކެވެ.\n“ސާބަސް! ގެނޭ މި ލޯ މަތީ އައްސަން!! ވަރަށް ބޮޑު ސަޕްރައިޒެކޭ!” ޝާލިނީ މާހިލްގެ ފުރަގަހަށް އައިސް އޭނާގެ ލޯމަތީ ބާރަށް ރުމާ އައްސާލިއެވެ.\n“މީ ކިތައް އިނގިލި؟؟” މާހިލްގެ ކުރިމައްޗަށް އައިސް ޝާލިނީ އަހާލިއެވެ.\n“މަށަށް ކިހިނެއްތަ އިނގޭނީ؟” މާހިލް ބުންޏެވެ.\n“އާނ ރަނގަޅު!” ޝާލިނީގެ ތުންފަތަށް ވެރިވެފައިވާ ޝައިޠާނީ ހިނިތުންވުން މާހިލްއަށް ފެނުނު ނަމަ ޝާލިނީގެ ނިޔަތް ނުހަނު ރަނގަޅަށް އޭނާއަށް އެނގުނީހެވެ. ނަމަވެސް އެކަން އެނގޭވަރަށްވުރެ ބޮޑަށް ޝާލިނީ ވަނީ މާހިލް މަގުފުރައްދާލާފައެވެ. އޭނާގެ ރީތި ކަމުގެ ދަލުގައި ޖައްސާ، “ކަނުބަނދެލާފަ” އެވެ.\n“ހިނގާ މަށާއެކު!” މާހިލްގެ އަތުގައި ހިފައިގެން ހުރެ ޝާލިނީ ހިނގައިގަތީ ގެއިން ބޭރަށެވެ. ބޭރަށް ނުކުމެވުނުކަމުގެ އިހުސާސް މާހިލް އަށް ކުރެވުމާއެކު އޭނާގެ ހިތުގައި ސުވާލު އުފެދުނެވެ.\n“ޝާލީ ކީއްވެ މަ ބޭރަށް ތި ނެރުނީ؟ އަހަރެން ހީކުރީ ސަޕްރައިޒް އޮތީ ގޭތެރޭ ކަމަށް!!” މާހިލް އަހާލިއެވެ.\n“ވާހަކަ ނުދައްކާ ހުރޭ! އެއީ ތަންކޮޅެއް ދުރުގައި އޮތް ސަޕްރައިޒެކޭ!” މާހިލްގެ ކަންފަތް ދޮށުގައި ވައިއަޑުން ޝާލިނީ ބުނެލިއެވެ. “އެ ސަޕްރައިޒްގެ ސަބަބުން މާހިލް މަރު ނުވެއްޖެއްޔާ ރަނގަޅު!!”\n15 ވަރަކަށް މިނެޓް ހިނގުމަށްފަހު ޝާލިނީ އައިސް ހުއްޓިލީ އޭނާގެ ގޭގެ ކުރިމައްޗަށެވެ. މާހިލްގެ މޫނަށް ބަލާލުމަށްފަހު ހިނިތުންވެލަމުން ޝާލިނީ ގޭތެރެއަށް ވަނެވެ.\nސިޓިން ރޫމުގައި ވިސްނުމަކަށް ގެއްލިފައި އިން ޒުލްފާއަށް ސިހިފައި ބަލާލެވުނީ ގޭތެރެއަށް ވަން ޝާލިނީގެ އަޑަށެވެ. އެއުރު ޝާލިނީ ހުރީ މާހިލްގެ އަތުގައި ހިފަހައްޓައިގެންނެވެ.\n“………” ޒުލްފާ ވާހަކަދެއްކުމަށްޓަކައި އަނގަ ހުޅުވާލުމާއެކު ޝާލިނީ އަވަސް އަވަހަށް ތުންފަތުގައި ޝަހާދަތް އިނގިލި ހުރަސް ކޮށްލަމުން ހަމަހިމޭން ވުމަށް އެންގިއެވެ. އެއާއެކު ޒުލްފާގެ ހިތުގައި ބިރުވެރިކަމުގެ ބާއްޏެއް ދުވެލީ، ކޮންމެވެސް ބޮޑު ކަމެއް ވާން އުޅޭކަން ޔަގީން ކުރެވުމުންނެވެ. ސުވާލުން ފުރިފައިވާ ނަޒަރަކުން، ކަނު ބަނދެފައި ހުރި މާހިލްއަށް އޭނާ ބަލާލިއެވެ.\n“ޝާލީ! ކީއްވެ ހުއްޓިފައި މި ތިބީ؟” މާހިލް އަހާލިއެވެ. “މީ ކޮން ގެއެއް އަނެއްކާ؟”\n“ޝްޝްޝް!!” ޝާލިނީ ބުނެލިއެވެ. “ވާހަކަ ނުދައްކާ އާދޭ!!” ޝާލިނީ އަނެއްކާވެސް މާހިލްގެ އަތުގައި ހިފައިގެން ހިނގައިގަތެވެ. މި ފަހަރު އޭނާގެ މިސްރާބު ހުރީ ބަލްޝަމްގެ ކޮޓަރިއާ ދިމާއަށެވެ.\nޝާލިނީ މާހިލް ގެނެސް ބޭނދީ ކޮޓަރީގެ މެދުގައި ހުރި ގޮނޑިއެއްގައެވެ. ވާނުވާ ނޭނގިގެން އެއިރު މާހިލް ސުވާލުކުރަމުންދިޔައެވެ. ނަމަވެސް މާހިލްގެ އެއްވެސް ސުވާލަކަށް ޝާލިނީ ޖަވާބެއް ނުދެއެވެ. އޭނާ މަޑުމަޑުން ހިނގާލާފައި އައިސް ހުއްޓިލީ ކޮޓަރީގެ ކަނެއްގައި ހުރި އަލަމާރި ކައިރިއަށެވެ. އަލަމަރީގެ ދޮރުފަތް ހުޅުވާލުމަށްފަހު ޝާލިނީ ނެގީ ކުޑަ އިންޖެކްޝަނަކާއި 10 އިންޗީގެ ބޮޑު ވަޅިއެކެވެ. ވަޅީގެ ތޫނު މިޔައަށް ބަލާލުމަށްފަހު ހިނިތުންވެލަމުން ޝާލިނީ އަނެއްކަވެސް އައިސް މާހިލްގެ ކުރިމަތީ ހުއްޓިލިއެވެ.\n“ޝާލީ! އަދިވެސް ތި ސަޕްރައިޒް ދޭކަށް ނުވޭތަ؟” މާހިލް އަހާލިއެވެ. “އަހަރެން މީނަ ފޫހި ވެގެން މަރުވަނީ!!”\nޝާލިނީ މާހިލްގެ އަތުގައި ހިފާލިއެވެ. އަދި އަތުގައި އޮތް އިންޖެކްޝަން މާހިލްގެ އަތުގެ މުލައްދަނޑިއަށް ހަރާލުމަށްފަހު، އޭގެ ތެރޭހުރި އެއްޗެހި މާހިލްގެ ހަށިގަނޑަށް ފޮނުވާލިއެވެ.\nއަތުގެ މުލައްދަނޑިއަށް ކޮންމެވެސް ތޫނު އެއްޗެއް ހެރުނުކަމުގެ އިހުސާސް މާހިލްއަށް ކުރެވުނެވެ. ނަމަވެސް އެކަމާ ބެހޭ ގޮތުން ސުވާލު ކުރަން އަނގަހުޅުވާލުމާއެކު މާހިލްގެ ގައިން ވަރުދޫވެގެން ގޮސް ޚަބަރު ހުސްވިއެެވެ.\nއޭގެ ފަސްވަރަކަށް މިނެޓް ފަހެވެ. މާހިލްއަށް މަޑުމަޑުން ލޯ ހުޅުވާލެވުނެވެ. ނަމަވެސް ފެންނަމުންދިޔަ މަންޒަރު ވަނީ ފުސްވެފައެވެ. ބޮލުގައި ގަދައަށް ރިއްސަމުންދިޔައެވެ. ދިއްލާފައި ހުރި ހުދުކުލައިގެ ބޮކީގެ އަލިން އޭނާގެ ލޮލަށް އުނދަގޫވަމުންދިޔައެވެ.\nދެތިން ފަހަރަކު އެސްފަޔަ ޖާހާލުމާއެކު މަންޒަަރު ސާފުވެގެން ދިޔައެވެ. ބޮލުގައި ގަދައަށް ރިއްސަމުންދިއުމުގެ ސަބަބުން ބޮލުގައި ފިރުމާލުމަށްޓަކައި މާހިލް އަތް ހިއްލާލަންއުޅުނެވެ. ނަމަވެސް އޭނާގެ އަތެއް ހަރަކާތެއް ނުކުރެވެއެވެ. ރަނގަޅަށް ބަލާލިއިރު އޭނާގެ އަތް ވަނީ ގޮނޑީގެ ފަހަތަށް ވާގޮތަށް ބަނދެލާފައެވެ. އެއާއެކު އޭނާ މަސައްކަތް ކުރީ ކޮޅަށް ތެދުވާށެވެ. ފައެއް ހަރަކާތެއް ނުކުރިއެވެ. ފައިވެސް ވަނީ ގޮނޑިއާއެކު ބަނދެލާފައެވެ.\n“ޝާލީ!!” ކޮޓަރީގެ އެކި ދިމަދިމާއަށް ނަޒަރު ހިންގާލަމުން ހާސް ކަމާއެކު މާހިލް ގޮވާލިއެވެ. ފާރުގައި ލެނގިލައިގެން ހުރި ޝާލިނީ އޭނާގެ ލޮލުގައި އަޅައިގަތީ އެވަގުތެވެ. އަތުގައި އޮތް ވަޅީގެ މިޔައަށް ބަލަހައްޓައިގެން ހުރިއިރު އޭނާގެ ތުންފަތަށް ވެރިވެފައި ވަނީ ނުލަފާ ހިނިތުން ވުމެކެވެ. މާހިލްގެ ލޯ މަތީ އެއްސި ކަޅުކުލައިގެ ރުމާ އެއިރު އޮތީ ޝާލިނީގެ އަތުގައެވެ.\n“ޝާލީ ކިހިނެއްތަ މި ވަނީ؟” މާހިލް އަވަސް އަވަހަށް އަހާލިއެވެ. އެއާއެކު ފާރު ކައިރީ ހުރި ޝަލިނީގެ ނަޒަރު އޭނާއާ ދިމާއަށް ހުއްޓިގެން ދިޔައެވެ.\n“ވެގެން އުޅޭ ގޮތް އަދިވެސް ނޭނގެނީތަ؟” ޝާލިނީގެ ރާގުގައި ވަނީ ރުޅިވެރިކަމެވެ. އޭނާ މަޑުމަޑުން ހިނގާލަފައި އައިސް މާހިލްގެ ކުރިމަތީ ހުއްޓިލިއެވެ. ސުވާލުން ފުރިގެން ވީ ނަޒަރަކުން ޝާލިނީގެ މޫނަށް ބަލަހައްޓައިގެން މާހިލް އިންއިރު އޭނާގެ ހިތް ބާރުބާރަށް ތެޅެމުންދިޔައީ ވެގެން މިއުޅީ ކިހިނެތްކަމެއް ނޭނގޭތީއެވެ.\n“ބަލާބަލަ!!! ބަލާބަލަ އެހެރަ ފާރެއް!!” މާހިލްގެ އަނގައަށް އޮބައި ގަންނަމުން ޝާލިނީ ބުންޏެވެ. ފާރަށް ބަލާލުމާއެކު މާހިލްގެ ދެލޯ ދިޔައީ ތަންމިނަށް ހުޅުވިގެންނެވެ. މުޅި ފާރުގައި ވަނީ ހުސް އޭނާގެ ނަމެވެ.\n” ލޯބި ލިބޭނެކަމަށް، ބޭވަފާތެރިއެއްގެ ފަހަތުންދުވި އަންހެން ކުއްޖަކު، ލޯބިވެރިޔާގެ އިންތިޒާރުގައި އިނދެ މިއޮއް ހުރިހާ އަހަރު ކުރި ކަންތައް!!” ރުޅިވެރިކަމުން ފުރިފައިވާ ޝާލިނީގެ މޫނުމަތިން ހިތާމައިގެ އަސަރު ފާޅުވާން ފެށިއެވެ. “ކަލޭ ހީކުރީ މަމީ ކާކު ކަމައްތަ؟ އޭނ؟ މަމީ ކަލޭ އެ އަންހެން ކުއްޖެއްގެ ހިތް ހަލާކުކޮށް އެކުއްޖަކަށް ބޭވަފާތެރިވި ބަލްޝަމްގެ ދައްތަ!! އެނގިއްޖެ؟؟؟”\nލިބުނު ބޮޑު ޝޮކުގެ ސަބަބުން މާހިލްއަށް އިނީ ބުނާނެ އެއްޗެއް ނޭނގިފައެވެ. ކުރިމަތީ ހުރި ފާރުން ފެންނަމުންދިޔަ ނަން ތަކަށް ނަޒަރު ހުއްޓާލައިގެން އިންއިރު، ކަރުނަ ތިއްކަކަށް ފަހު ކަރުނަ ތިއްކެއް އެ ދެލޯ ދޫކޮށް ފައިބަމުންދިޔައެވެ. މީގެ އަހަރުތަކެއް ކުރިން ބަލްޝަމް އާ ރައްޓެހިވެގެން އުޅުނު ދުވަސްތަކު ހަނދާންތައް އޭނާގެ ސިކުނޑި ވަށާލިއެވެ. އޭނާ ބަލްޝަމް އާ ރައްޓެހިވީ ފޫހި ފިލުވާލުމަށެވެ. އެއްއިރެއްގައިވެސް އޭނާ އެ ގުޅުމާމެދު ސީރިއަސްކޮށެއް ނުވިސްނައެވެ. ބަލްޝަމް އޭނާ ދެކެ އެހާ ލޯބި ވެދާނެކަމަކަށް ދުވަހަކުވެސް މާހިލް ހިއެއް ނުކުރެއެވެ. ލޯބީގެ ވާހަކަތަކާއި ވައުދުތައް ވަމުންދިޔައިރު ބަލްޝަމްގެ ހިތުގައި މާހިލްގެ މައްޗަށް އުފެދިފައި އޮތް ލޯބި ދިޔައީ ވަރުގަދަވަމުންނެވެ. އެންމެ ފަހުން ކައިވެނިކުރަން ބޭނުން ވާހަކަ ބުނުމުން މާހިލް ވަނީ އެކަމަށްވެސް އެއްބަސް ވެފައެވެ. ނަމަވެސް އީދު ބަންދެއްގައި ރަށަކަށް ދިޔަ ދަތުރެއްގައި ޝިއާނާ ފެނުމާއެކު ބަލްޝަމް މަތިން އޭނާ ހަނދާން ނެތުނީއެވެ. އޭގެ ފަހުން ބަލްޝަމް އުޅެނީ ކޮންތާކުތޯވެސް އޭނާ ބަލާނުލައެވެ. ބަލްޝަމް އާ ރައްޓެހިވެގެން 1 އަހަރު ދުވަސް އޭނާ ހޭދަ ކުރިއެވެ. ނަމަވެސް ޝިއާނާ އާ ކައިވެނި ކުރުމާއެކު އެ ހުރިހާ ދުވަސްތައް މަތިން އޭނާ ހަނދާން ނެތުނީއެވެ.\n“އަހަރެން މާލެ ދިޔައިރު ބަލްޝަމް އެއްވެސް މީހަކާ ރައްޓެއްސެއް ނުވޭ! އޭނާ ކަލޭއާ ގުޅުނީ އަހަރެން ދިޔަ ފަހުން!! އަހަރެން މީ ބަލްޝަމްގެ ދައްތަކަން ކަލޭއަށް ނޭނގުނީ އެ ސަބަބާހުރެ!! މާލޭގައި ކިޔަވަން އުޅުމަށްފަހު4އަހަރު ފަހުން އަހަރެން މިރަށަށް އައިރު އެ ފަކީރު އިނީ ދުނިޔެއިން މޮޔަ ވެފަ!!” މާހިލްއަށް ފުރަގަސް ދެމުން ޝާލިނީ ބުންޏެވެ. “އެއީ ކަލޭކަހަލަ ނުބައި ނުލަފާ ފިރިހެނުންގެ ސަބަބުން! ބަލްޝަމް މި ދުނިޔެއިން ވަކިވެގެން އެ ދިޔައީ ކަލޭގެ އިންތިޒާރުގައި3އަހަރު ހޭދަ ކޮށްފައި! ކަލޭއަކަށްވެސް މި ދުނިޔޭގައި އުޅޭކަށް ލާހިކެއް ނޫން!!”\nދޮރުފަތުގައި ކަންފަތް ޖަހައިގެން ހުރުމަށްފަހު ޒުލްފާ މަޑުމަޑުން ދުރަށްޖެހިލިއެެވެ. އެއިރު އެ މޫނުމަތިން ފެންނަމުންދިޔައީ ކަންބޮޑު ވުމުގެ އަސަރުތަކެެވެ. ޝާލިނީ ދެއްކި ހުރިހާ ވާހަކައެއް އޭނާ އަޑު އަހައިފިއެވެ. އެ ކޮޓަރިތެރޭ ކޮންމެވެސް ކަންތައްގަނޑެއް ހިނގަން އުޅޭކަން ކަށަވަރު ވުމާއެކު، އޭނާ އަވަސް އަވަހަށް އަތުގައި އޮތް ފޯނުގެ ފިއްތަކަށް ފިތާލުމަށްފަހު ކަންފަތުގައި ފޯނު ޖަހާލިއެވެ.\nޝާލިނީ އޭނާގެ އަތުގައި އޮތް ވަޅީގެ ކޮޅު މާހިލްގެ ދަތްދޮޅީގައި ޖައްސާލަމުން އޭނާގެ މޫނާ ކައިރިވެލިއެވެ.\n“ކަލެއަށް އެނގޭތަ ކަލޭގެ ހިތުގައި އަހަރެންގެ މައްޗަށް އުފެދިފައި ތިވާ ލޯބީގެ ސިއްރު؟ އެއީ އަހަރެން ދޮން އަހުމަދު ލައްވާ ހެދުވި ސިހުރު ގެ ބާރު!!” ޝާލިނީ ވާހަކަ ދެއްކީ ވައިއަޑުންނެވެ. “ޝިއާނާގެ މައްޗަށް ކަލޭގެ ހިތް ނުބައި ކުރުވީވެސް އަހަރެން!”\n“ޝާލިނީ އަހަރެން ދޫކޮށްލާ!!” މާހިލްއަށް ބުނެވުނެވެ.\n“ހާދަ ފިނޑިއޭ ދޯ؟ ލަދެއް ނުގަނޭތަ އަންހެނެއް ކައިރީ އާދޭސް ކުރާކަށް؟” ޝާލިނީ މާހިލްގެ ގަމީހުގައި ހިފައި ދަމައިގަތެވެ. އެއާއެކު ގަމީހުގެ ގޮށްތައް ނެއްޓިގެން އައިސް އޭނާގެ ހަށިގަނޑު ފާޅުވެގެން ދިޔައެވެ.\n“ކަލޭ ކީއްވެ ބަލްޝަމްއަށް އެހާލު ޖެއްސީ؟!!” ޝާލިނީ މަޑުމަޑުން ވަޅީގެ ކޮޅު މާހިލްގެ މޭމަތީ ޖައްސާލިއެވެ. “އެފަކީރު އުޅުނު ހާލު ކަލޭއަށް ނޭނގެނީތަ؟”\n“ޝްޝްޝްޝް!!” ޝާލިނީ އޭނާގެ ޝަހާދަތް އިނގިލު ތުންފަތުގައި ހުރަސްކޮށްލަމުން ހިނިތުންވެލިއެވެ. އަދި މާހިލްގެ މޭމަތީ ޖެއްސި ވަޅި، މަޑުމަޑުން ތިރިއަށް ގެންނަން ފެށުމާއެކު އެތަނުން ރޮނގަކަށް ލޭހިލެން ފެށިއެވެ. މާހިލްއަށް ދެލޯ މަރާ ފިއްތާލެވުނީ ކުރެވޭނެ އިތުރު އެހެން ކަމެއް ނެތުމުންނެވެ.\nޝާލިނީ ވަޅިގެނެސް ހުއްޓާލީ ފޫޅާ ހަމައިންނެވެ. އެއިރު ވަޅި ކޭއްތިތަނުން ރޮނގަކަށްވާގޮތަށް ލޭ އައިސްފައި ހުއްޓެވެ.\n“ޝާލިނީ ޕްލީޒް!!” މާހިލްގެ ހިތުގައި ބިރުވެރިކަން އުތުރި އަރަން ފެށިއެވެ. އޭނާގެ އަޖަލު މި ޖެހުނީބާއެވެ؟ ދިރިއުޅުމުގައި ފަރުވާ ކުޑަކޮށްލި ކަމެއްގެ ސަބަބުން އަންހެން ކުއްޖެއްގެ ތޫނު ވަކި ތަކުގައި ހައްޔަރު ވީއެވެ. އޭނާގެ ކުށް މިއަދު އޭނާއަށް ގަބޫލު ކުރެވިއްޖެއެވެ.\nކޮންމެ އަންހެން ކުއްޖެގެވެސް ހިތެއް ވެއެވެ. އެ ހިތުގައި ލޯތްބޭ މި ކިޔާ ޖަޒްބާތު އުފެދިފައި ވަނީ ކިހާ މިންވަރަކަށްކަމެއް ބަލާ މީހަކަށް ނޭނގޭނެއެވެ. އޭނައަށް ބަލްޝަމްގެ އިހުސާސްތަކާއި ނުކުޅެވުނުނަމައެވެ. ނަމަވެސް މިހާރު މާ ލަސްވެއްޖެއެވެ. މައުސޫމް އަންހެން ކުއްޖެއްގެ ދިރިއުޅުން ހަލާކު ވެގެން އެ ދިޔައީ އޭނާއަށް ކުރެވުނު ސަމާސާއެއްގެ ސަބަބުންނެވެ.\n“ޝާލިނީ އަހަންނަށް މާފްކުރޭ!” މާހިލްއަށް ރޮވެން ފެށުނެވެ.\n“ހަޅޭ ނުލަވަ މަޑުން އިނދޭ!” އަމުރުވެރި ރާގަކަށް ޝާލިނީ ބުނެލިއެވެ. އެއަށްފަހު އަނެއްކާވެސް އޭނާގެ ނަޒަރު ހުއްޓިގެން ދިޔައީ މާހިލްގެ ބަނޑުގައި ޖައްސަފައި ހުރި ވަޅިއާ ދިމާއަށެވެ. އެއިރު އޭނާގެ ދެ ބުމަ ހުރީ ގޮށްޖެހިފައެވެ. ދަތްތައް ބިންދައިގެން ދާވަރަށް ދަތްކުނޑި ވިކައިގެން ހުރިއިރު ހީވަނީ ދެންމެ ދެންމެ ވެސް ވަޅި ބަނޑަށް އަމުނާލަ ފާނެ ހެންނެވެ.\nމާހިލް ދެލޯ މަރާ ފިއްތާލިއެވެ. ޝާލިނީ އޭނާގެ އަތުގައި އޮތް ވަޅި، މާހިލްގެ ބަނޑުތެރެއަށް އަމުނާލީވެސް ހަމަ އެވަގުތެވެ. އެއާއެކު މުޅި ކޮޓަރިތެރޭ ގުގުމައިގެން ދިޔައީ މާހިލްގެ ހަޅޭކުގެ އަޑެވެ. އޭނާގެ ބަނޑުން ދުނިޖަހާފައި ނުކުތް ލޭތަކުން ޝާލިނީގެ ހެދުންވެސް ކަޅިވަމުންދިޔައެވެ.\nމާހިލް މަރަށް ތެޅޭތަން ބަލަން ޝާލިނީ އިނީ ހިނިއައިސްފައެވެ. އެ މަންޒަރު ބަލާލަން އެތަށް ދުވަހަކަށް އޭނާ އިންތިޒާރު ކޮށްފިއެވެ. އެންމެ ފަހުން މިއަދު އެކަންވެސް ހާސިލް ވީއެވެ. ބަލްޝަމް ކޮއްކޮ އަށްޓަކައި ބަދަލު ހިފާ ލެވުނީތީ އޭނާގެ ހިތަށް ވަރަށް ބޮޑު ހަމަޖެހުމެއް ލިބިއްޖެއެވެ.\nމަރުވެފައިވާ މާހިލްގެ މަސްގަނޑު ކައިރީ އިށީނދެލައިގެން އިން ޝާލިނީއަށް ސިހިފައި ބަލާލެވުނީ، ކުއްލިއަކަށް ކޮޓަރީގެ ދޮރު ފަޅާލުމަށްފަހު އެތެރެއަށް ވަން ޕޮލިހުންތައް ފެނިފައެވެ. ލިބުނު ސިހުމުގެ ސަބަބުން ޝާލިނީއަށް ކޮޅަށް ތެދުވެވުނު އިރު، މާހިލްގެ ބަނޑަށް ހަރާލި ވަޅި އޮތީ އޭނާގެ އަތުގައެވެ.\nMi bai vex kamudhaane kamah ummeedhu kuran!! 😉\nV reethi hoody… thankxx…n im the 1st…yay 😛\nthank yu inthizaaru koh koh varubali vy fahun thi up kury.\nvvvvvv nice. keep it up hooodyy\nYey!me first. V salhi\nv v reethi mi part ves…\nAlhey hoody haadha kurey bt vvvvvv reethi dhen shaliny ah gotheh hadhaa\nToo short…ha.. but it is just awsm.. keep the gud work..hoody…\nvvvv salhi. bt maaa kuryyyy.\nHaadha kurey mi part\nvvv reethi ekam thankolheh kuru dhw\nWow mi part vx vrh sahi…..nxt part avas up kohdhy..n gud luck buddy\nSorry guys kuru kog genes dhevuneema… In Sha Allah! next episode dhigukohdheynan!!! 🙂 Comment thakah Shukuriyyaa!!!!\ndhen baeh meehun ulhey vahthareh… hoody ehaa varun miadhu baeh upload kohfa indhaa vex kiyuntherinnahtakaa mirey vex baeh upload kohdhi neema mi meehunnakah neyge shukuru adhaa kuraakah… dhw hoody!\nmaahil maruvee, shaalinee cops ge belumuge dhashah, dhn abraas ah vaanee kihinehbaa? can’t wait4the nxt part\nlovely wt u mean by “hoody ehaa varun miadhu baeh upload kohfa indhaa vex”, miadhu baeh up kurikan nudhene hurin\nvarah rythi . touching , story eh mee , hithah ves eriyey mihenney vaany , , dhen thnkx 11 ge kurin genes dhinyma , , but than kolheh kuru , vaguthu nuvy dw ? its OK , dhen inna part dhigu koh levay tho balachey , maadhamaa rey dhw next part\nMi part hadha kury but v salhi vahakah\nStory reethi but mi part kuruveema kamaku nudhey\nThnkx all!!! Yeah Shiaa! vaguthu nuveema and 11 ge kurin up kohdheyn vegen kuru koh genes dhevunee!!!\nVara salhi …ekam abadhu meehun kolhu maru vaathi dhera\nShalhi but…maa ahvaha maahil maraalee..eyna kuh dho…dhen kihine baa vaanee anehkaa mi cahaka nimuneetha\nv nice… keep it up…. 🙂\nKiyuntherinnaha hama saabas… Hoody ehaavarun komme reaku episode eh up koh dheyiru vex noolhe shukuru kuraakah. vaahaka liyumakee thi heekuraahaa faseyha kameh nooney dhw hoody. mulhi dhuvahu jeheyne ekamaa visnan. ehaa varun up kohdhey iruves kurey kiyaigen shakuvaa kuranyaa Hoody ves foohi vaane vaahaka liyan. kuraa masakkathuge agu vazan kuran neyngenyaa foohi vaaane dho kmme meehaku ves.\nDhn vaahakaiga kuriah vaan oi goi nukiyabala. Hoody akaha nu ingeynee vaahaka liyan vee gothaa ehchehi. vaahakaige meehun thah maruvanee yoa vex eba kiyaa ebbai meehun.\nKomme reaku up kohdheythee thankyou hoody.\nVarah hadi mi part\nWow nice. Ok launch viyas. Bt mi ahvure dhigu koh plx\nv reethi…ekam haadha kurey…\nReethi.. Next episode when update kurany..? Dhigu kh khllahche hoody..\nwow… vvvvvvvv reeethi mi part ves.. gud luck next part ah. 😉 🙂\nMibai ehaa reechehnun bt next part varah reethi kurahchehey\nVarah reethi.. waiting for next part…\nVrh reethi maaavahthihmaalee ekamves vrh salhi\nhmm maahil ves maruvy , so shiaa n yaish ge dhemedhah hurahakah mihaaru hury abraas dhw , hmm varah foohi way abraas , shiaana aa avalevyma , shiaana hama ehaa rythi tha jinnin ves avalavaahaa , hehehe shiaa varah j way varah eba , hehe , bt shiaa ah ves happy life akah edhen , yaish ah ves , hmm mihaaru hoody gengulhey invisible knife seedhaa kohfa hury , shaaliny ah tha , abraas ahtha ? ., haadha dhuvaheh vejjeyeabraas nufennathaa , dhen hoody ves eyna hurithaakun nerebala ,, bodah heevany dhenethuunu valhi haraalaany shaaliny ge bandanhen , lets see , dhw hoody gandaa\nn thnkx 11 ge kurin up kohdhineema bt 11 ge fahun kiyunee mi 😉 🙂\nBTW kon irakun 14th episode , cant wait to read next episode , dhen heyo 11 ge kurin noonas , dhigukoh genes dhehchey , plzzzzz\nKeevve tha maahil ehaa avahah thi maraalee. Maahil adhi jeheyney nun shiaana kairin maafah edhi aadheys kuran vx. Maahil akah neygey eynage dhari fulhu maru vikameh vx.. dhn ekm reethi..\nV reethi. Dhen Shaaliny ah vaany kihinehbaa? Waiting for the next part.\nmiadhu up kolladhee plx\nVara reethi.vara ufaavey kome dhuvahaku vaahaka up kohdheythee.thanks hoody ur best\nmi part ehaa reecheh noon.. maa kuree genes dheylehves.. thivarun vaahaka liyeveytha\nMaahil akah neyngeyne vaahaka liyan vee varakaa, liyan vee gotheh vex. komme dhuvahaku up kohdhey iruves shukuru kuraakah neynge viyya. thivarun vaahaka nukiya bala.\nVarah habes mibaives ♥♥♥\nemmen maruva story eh dhw mee.. but it’s nice.. maahil maru v ma kamaku nudhey aslu..eah vure reethi vees maahil regret vaan dhuniyeyga hurinama. nice twist eh gennah chey.. expected gothakah genaima touching eh nuvaane..\nnaice.. but short… ekamaku vex v reethi\nvr vr vr vr reethi avas avahah updayt koddhee.\nmary di fary\nMee meehun marai huskuran ulhey vaahaka Eh thr?!\nnext prt kon irakun\nabraas dhahkaa lachey next part ga . varah miss way. hehehe\nHoody Kihineh thihedhy? enmen maruvanee viyya.dhn yaeesh ah dheragotheh nuhadhahchey\nEy hoody kobaa 14th prt…inthizaaru kh kh moya vejjje… 😛\nadhi mi ah vure gina iru vehjiyaa sheryyn hunnaanee rangalhah vess moa vefaa thaa dhw .. hehehehe … just kidding .. sorry .. dont take it serious ingey…sorry … … and hoody kon irakun next part ??? … curiouslyy waiting for the next part .. mirey upload koh dheh chey …\nShaina thibuny hama rangalhah…sorry nukuyabala ehaa ginain…i dnt lyk tht word… 🙂\nmoya vanee hoody avahah up kohbaaaaa…moya vejjiya hoody vaane zinmaaa nagan… hahahahahaha\nHahahah aan dhw smurf…shery smarf aa ehbai kiyaifinn…hoody plx avas khbaa\nhoody avas kohbaa nunidhifa myndhy next part kiyanvegen……hoodyyyyyyy\nhoody lysh ves , mioh hama moya vany , hedhey nuhedhey eh neynge , moya govenves govijje , avas kohba , lysh ves shery n smurf aa ehbai . avas , avas , maru vedhaa ne , oxgen ves varah avahah beynun\nhoody kyvetha kudhin ge nidhi halaaku kurany , adhi amila myhaa ge nidhiolhu ves , . avas , plx ,\nhoody alhe elyshaa ah oxygenkolheh dhybaa…… moya vumah vure maruvejjiyaa sakaraath vaane….hoody aa hedhi fayah thadhuves vejje… vaahaka upkreytho indhegen computer rec ga thalha thalhaaa…aadhey faya beys kohdheyn vaahaka upnukurevuniyya\nplz plz, thiulheny up kuran dhw , OK eyy 11 ge fahun viyas , up kure vijjeyaa , avas plx , dhen me magumathin black cat eh vr kairin dhiya , vr biru gah , i think it was abraas , m so scared\nshiaa ah hoody ge sihuruge asaru kurukanneyge\nhehehehe.. enmen vaahakaige aneh part upload nukohgenn moyavanyy dhww??… guraidhoo ah dhaan vyynu .. .. hehehehe…\nhoody my oxgen is , next part , varah varah imedieatly i need my oxegen , n dhey avahah smurf fai ga beys alhaa dheyn , , lysh rulhi ais gen hurihaa rulhi eh mibaalany fenfulhi ah , mihaaru fen fulhi iny mulhin ehkoh bandi vefa , avas kohba hoodhuu\nhoody nahadhaane black magic ,edhon ahmedh hadhaany dhw hoody , higaa emmen launcheh hifaigen guraidhoo ah dhaan .\nhoody…avas kohbaaaa…… nidhi aisgen bolugaves eba rissa ekam next part kiyaafa nidhanvegenney myny…. madhan hedhunu 10ah school ah quran competition akakhves dhaanjeheyey hoody plz avas\nmoya vejje , seemaa dhahthaa bunebala alifulhube kairyga , shiaa rangalhu koh dheyshey , shiaa mihiry jinni moya vefa eyy\nrelax everyone .. hoody ah vess vaa varun dhw vaanyy .. keh theri vaan vaane … hoody ah upload nukurevigen kanney geeulheny 🙂\nsmurf dhen faiga beys alhaigen nidhaalaa , maadhamaa kiyan , noony gellumeh libi dhaane , n hooooodyyyy , aadhey shiaa guraidhoo ah gendhan\nmay i ask u guyzz something ?.. kon irakun tha dhen school hulhuveyynyy??? roadha mass nin maafa tha??\nkey kure way thw balaanan\nneynge dengue control vyma oh dhen school thah hulhu vay ny health minister vidhaalhuvy , Anonymous\ni ‘ll wait till u up next part , hoody\nhoody 14 part ah inthizaaru koh koh varu bali vejje. varah dsprt vefa mihiry… nw 11:30 ves vejje… still upload eh nukurey.. 🙁 :'(\nvarah avahah 12 vaane , i ‘ll go 12 vyma\nkeh therikan kolhu laifi , oxegen aun lasvaathy , maru vany , hoody , give me oxygen , fast\ninthixaaru ge vaguthuthah gunun nimman vejje hen hyvay . dhen nydhevay ne . nidhiais gen vehteny\nhoody nidhuny thoh che , vaahaka up kuran indhaa , so maadhan dw next prt\nhaah , am gonna sleep , baai baai ,hoody , tmrw dw next part\nWhn is next part\nThis part is not nice.. but story seems to be nice\nmaadhan dhw next part hoody… 🙁 🙁 🙁 🙁 🙁\nKober mirey haadhalasvaney indhe indhe vaavaneeeyy avasss up kurey hoody dealing\nHoody.. Koba mireyge part..? Waiting..\nKobaa vaahaka.nunidhifa mi othy kiyaa hithun\nHoods kobaa mirey part\nSo sad hoodh aneh part..anehkaa hoodh ah kameh vee tha…balaa bah konmes myhe kobaatho…\nkoba tha aneh part…mihaaru inthixaaru koh koh nidheny mi oh gen…avahah next part up kohdheeba plz\nHooodyy pls mirey up kodheyba 🙁\nPlsssss plsssss plsssss\nAlhey hoody please mirey up kohbbala\nAdhives meeni inthizaaaru ga eyyy hoody. Kobaatha alhey maadhan dhw\nKobaatha hoody next episode…. So sad….. Avaskohba….. Wait kurevihje mihaaru but adhives wait mi kurany….\nhoodt anehka balivytha? nidhalafa heyli iruves up nukurany\nhehe everyone here is addicted to dis story 😉\n, alhe kudhinethiby ,2,4 jehi iru ves , inthixaaru ga , shiaa ves , inthixaaru koh koh varu bali vy iru ves up nuvaathy dhen dhiya ey , nidhan ovegen ves visneny story aa dheytheraiyga , hoody balivytha ,? avas shifaa akah edhen , . rangalhu vyma up koh dheh chey , cant wait. yep hana, we r addicted to this story , hehehe\n, kon irakun next part , 1 ge fahun dhw , school ah dhaan jehe eh nun hoody men\ndhoru falhaa ly eyy , dhoru halaaku koh laany eh noon tha\nshaliny dhoru thalhulyma dhoru falhalafa police vanee shaliny huttuvan ekam eeru vaane echeh ve nimijje\nHey guys…. Im really sorry ingey….. reyga varah bodah boluga rissaathee up nukurevunee….. sorry.. miadhu in Sha Allah, up kohdheynan… dont worry… 🙂\nhoody school ah nu dhanytha , hmm , dhen rest eh nagaalaafa up koh dhy\nAdhives up nukuranee dhw hoody\nget well soon superboy.waiting for next.part\nހިތުގެ ކޮންމެ ވިންދެއްގައި – 10 –\nމަންޝާ (ސަޔާޅީސް ވަނަ ބައި)\nބިރުވެރި ލޯބި September 15, 2016\nހިތާ ފުރާނައިގެ ދިރުމޭ (3)\nހިތާމަ އެހެނިހެން ލޯބި October 5, 2020\nލޯބި April 28, 2017


Driver in beynumee 100 rufiyaa, aanmun meter taxi !\nމާލޭ ސަރަހައްދުގައި ދުއްވާ ޓެކްސީތަކުގެ އަގު ކަނޑައެޅުމުގެ ގޮތުން އާންމުންގެ ހިޔާލު ހޯދުމަށް މިރޭ ބޭއްވި ފޯރަމްގައި ޓެކްސީ ޑްރައިވަރުންނާއި އާންމުންގެ މެދުގައި ތަފާތު ހިޔާލުތަކާއި ޝުއޫރުތަކެއް ފާޅުކޮށްފި އެވެ.\nޓެކްސީ އަގުތަކާ ގުޅޭ ގޮތުން އާންމުންގެ ހިޔާލު ހޯދުމަށް ދަރުބާރުގޭގައި މިރޭ ޓްރާންސްޕޯޓުން ބޭއްވި ފޯރަމްގައި ގިނައިން ކަންބޮޑުވުން ފާޅުކޮށް ވާހަކަދައްކާފައި ވަނީ ޓެކްސީ ޑްރައިވަރުންނެވެ. ޓެކްސީގެ ހިދުމަތް ހޯދާ މީހެއްގެ ހައިސިއްޔަތުން ދެތިން މީހަކު ވާހަކަދައްކާފައިވާ އިރު 15 ވަރަކަށް ޓެކްސީ ޑްރައިވަރުން ވަނީ ފޯރަމްގައި ވާހަކަދައްކާފަ އެވެ.\nއެގޮތުން ހިޔާލު ފާޅު ކުރި ހުރިހާ ޓެކްސީ ޑްރައިވަރުން ވެސް ވަނީ މާލެ ހުޅުލެ އަދި ހުޅުމާލެއަށް ދަތުރު ކުރާ ނަމަ 100 ރުފިޔާގެ މަގުން އަގު ނަގަން ޖެހޭ ކަމަށް ބުނެފަ އެވެ. ބައެއް ފަރާތްތަކުން ބުނި ގޮތުގައި ބްރިޖާއި ހައިވޭ ހުރަސްކޮށް ހުރާ އެ ދަތުރުތަކަށް 100 ރުފިޔާާ ވެސް މަދެވެ. އޭގެ ގިނަ ސަބަބުތަކެއް ވެސް ޓެކްސީ ޑްރައިވަރުން ބުންޏެވެ.\nމާލޭގައި މިދިޔަ 15 ވަރަކަށް އަހަރު ޓެކްސީ ދުއްވާ ޑްރައިވަރަކު ބުނި ގޮތުގައި ކުރިއައި މިހާރާ އަޅާ ބަލާއިރު ކާބޯތަކެއްޗާއި ދިރިއުޅުމުގެ ހަރަދާއި ޕެޓްރޯލަށް ހިނގާ ހަރަދު އެތަށް ގުނަަ އަކުން ވަނީ ބޮޑުވެފަ އެވެ. ނަމަވެސް އެއާ އެއް ހަމައަކަށް ނުވަތަ ދެކޮޅު ޖެހޭ ގޮތަކަށް ޓެކްސީތަކުން ނަގާ އަގުތަކަށް އެއްވެސް ބަދަލެއް ނާންނަ ކަމަށާއި މިހާރު ދިގު ބްރިޖަކާއި ހައިވޭއެއް ހުރަސް ކުރާއިރު ލިބޭ ފައިސާ މަދު ކުރަން އުޅުމަކީ އިތުރު ގޯހެއް ކަމަށް އޭނާ ބުންޏެވެ.\n"އަޅުގަނޑު ހަނދާން އެބަހުރި ޓެކްސީ ދަތުރަކަށް 10 ރުފިޔާ ނެގި ޒަމާނެއް، އޭރު 120 ރުފިޔާއަށް އަޑީ ތެޔޮ ހަމެއް ލިބޭ، މިހާރު 25 ރުފިޔާއަށް ދަތުރު ކުރާ އިރު ތެޔޮ އެޅަން 300 އަށް ވުރެ ގިނަ ރުފިޔާ ހަރަދު ކުރަން ޖެހޭ، އެހެންވީމަ އަގުތައް ކަނޑައަޅާއިރު ކޮންމެވެސް ވަރަކަށް ބަލަން ޖެހޭ އަޅުގަނޑުމެން ކުރަން ޖެހޭ ހަރަދުތަކަށް، 100 ރުފިޔާ ނުނަގާ ނަމަ ދަތުރުތައްކޮށްގެން ދެކޮޅެއް ނުޖެހޭނެ،" އޭނާ ބުންޏެވެ.\nއެހެން ޑްރައިވަރަކު ބުނީ އަގު ހެޔޮ ކުރަން ނުފެންނަނީ މާލޭގެ މަގުތަކުގެ ހާލަތު އޮތް ގޮތާއި ޓެކްސީ ދުއްވަން ޑްރައިވަރުން ތަހަންމަލު ކުރަން ޖެހޭ ކަންކަމުގެ ސަބަބުން ކަމަށެވެ. އެގޮތުން މެދަކާ ހަމައިން އަނެއް ފަޅިއަށް ދިޔުމަށް ބައެއް ވަގުތުތަކުގައި 40 އަށް ވުރެ ގިނަ މިނެޓު ހިނގާ ކަމަށާއި ނަމަވެސް ނަގަނީ 25 ރުފިޔާގެ މަގުން ކަމަށެވެ. އަދި މަގުތައް އޮތް ގޮތުން ކާރުގެ ބައިބައި ހަލާކުވެ، ބޮޑު ހަރަދެއް އެކަމަށް ވެސް ހިނގާ ކަމަށް އޭނާ ބުންޏެވެ. އެހެންކަމުން 25 ރުފިޔާ ވެސް މަދު ކަމަށް އޭނާ ބުންޏެވެ.\n"ކުރިން އަވަހަށް ހުޅުމާލެ ދާން ކުރާ ހަރަދު ބަލާލަމާ،މާލެއިން ޓެކްސީއަކަށް އަރައިގެން ޓާމިނަލަށް ދާން 25 ރުފިޔާ، ޓާމިނަލުން އަވަސްކޮށްލަން އެކްސްޕެރެސްއަށް 25 ރުފިޔާ، ހުޅުމާލެ ބަސް ލަސްވާނެތީ ހުޅުމާލެ އިން ވެސް ޓެކްސީއަށް ރައިގެން އަނެއްކާ އަނެއް 25 ރުފިޔާ، މިހެން ގޮސް މުޅި ދަތުރު ނިމޭ އިރު މި އޮންނަނީ 100 އަށް ވުރެ ގިނަ ރުފިޔާ ދަތުރަށް ހަރަދު ކުރަން، މިހާރު އެއަށް ވުރެ އަވަހަށް އަދި ފަސޭހައިން ހުޅުމާލެ ދާން 100 ރުފިޔާ ނަގާތީ މައްސަލަތައް ޖައްސާކަށް ނުޖެހޭ، އެއީ ރަނގަޅު އަގެއް،" ޑްރައިވަރަކު ބުންޏެވެ.\nބައެއް ޑްރައިވަރުން ބުނި ގޮތުގައި ޓެކްސީ ދަތުރު 100 ރުފިޔާއަށްކޮށްދޭތީ އެއްވެސް ބަޔަކު މައްސަލައެއް ނުޖައްސަ އެވެ. މިހާތަނަށް ކުރި އެއްވެސް ދަތުރަކުން 100 ރުފިޔާ ނަގައިގެން މައްސަލަ ޖައްސާފައި ނުވާ ކަމަށާއި މައްސަލަ ޖައްސަމުން ދަނީ ޓްރާންސްޕޯޓް މިނިސްޓްރީ އެކަނި ކަމަށް އެ މީހުން ބުންޏެވެ. އަދި ބޮޑަށް ބޭނުމީ 100 އަށް ވުރެ ވެސް ގިނަ ރުފިޔާ ނަގާ ގޮތަށް ގަވައިދު ހެދުން ކަމަށް އެ ޑްރައިވަރުން ބުންޏެވެ.\n"އަޅުގަނޑުމެން ދަރިން ސްކޫލަށް ދެއްކުމާއި އެތަށް ހާސް ރުފިޔާ ގޭ ކުއްޔަށް ހަރަދުކޮށްފައި، އަދި ދުވާލުގެ ކެއުމަށް ވަކި ވަރެއް ނަގާފައި، އަދި ޓެކްސީގެ ވެރި މީހާއަށް 300 އެއްހާ ރުފިޔާ ދީފަ 400 ރުފިޔާ ޕެޓްރޯލް އަޅާފައި ދެން ދުވަސް ނިމޭއިރު ކޯއްޗެއް އޮންނާނީ، 100 ރުފިޔާ ނަގާތީ މައްސަލަ ޖައްސާއިރު ވިސްނަން ޖެހޭ އަޅުގަނޑުމެންނަކީ ވެސް ދިވެހި ރައްޔިތުން ކަން، އަޅުގަނޑުމެންގެ ދިރިއުޅުމަށް ވެސް ބަލަން ޖެހޭކަން،" ޑްރައިވަރަކު ބުންޏެވެ.\nއާންމުން ބޭނުންވީ މީޓާ ޓެކްސީ\nޓެކްސީތަކުގެ ހިދުމަތް ހޯދާ ފަރާތްތަކުގެ ތެރެއިން މިރޭގެ ފޯރަމްގައި ހިޔާލު ފާޅު ކުރެއްވީ ވަރަށް މަދު ބައެއްކެވެ. އެހެންކަމުން އެ މީހުންނަށް އިތުރު ވަގުތު ދީގެން ވާހަކަދައްކަން ފުރުސަތު ދިނެވެ. އަދި ޓެކްސީ ހިދުމަތް ބޭނުން ކުރާ މީހެއްގެ ހުރި އިހުސާސްތަކާއި ކަންބޮޑުވުންތައް ޓްރާންސްޕޯޓް މިނިސްޓްރީއަށް ބޭރުކޮށްލި އެވެ.\nހިދުމަތް ހޯދާ މީހެއްގެ ހައިސިއްޔަތުން ވާހަކަދެއްކި ފުރަތަމަ މީހާ ބަންޑުންކޮށްލީ ޓެކްސީ ހިދުމަތާ މެދު އޭނާގެ ހުރި ކަންބޮޑުވުންތަކެވެ. އޭނާ ބުނި ގޮތުގައި ޓެކްސީތަކަށް އަރާއިރު ދުވާ ވަހާއި ޓެކްސީތަކުން އެއް ފަހަރާ އެތަށް ބަޔަކު އަރުވައިގެން ދުއްވަން ހަދައިގެން ދާން ބޭނުންވާ ތަނަަކަށް ގަޑިއަށް ނުދެވެ އެވެ. އަދި ގިނަ ފަހަރަށް ޓެކްސީއަށް އަރުވާނީ ޑްރައިވަރު ބޭނުންވާ ދިމާލަކަށް ދާ މީހުން އެކަނި ކަމަށާއި ކާރުތަކުގެ ފެންވަރު ދަށްކަން ވެސް އޭނާ ފާހަގަ ކުރި އެވެ.\n"އަޅުގަނޑު ގަބޫލު ކުރަނީ ޓެކްސީތައް މިއަށް ވުރެ ފެންވަރު ރަނގަޅު ވާން ޖެހޭ، މިހާރު ލިބެމުން އަންނަ ހިދުމަތްތަކާ އަޅާ ބަލާފަ 25 ރުފިޔާ ވެސް ބޮޑު، މި ސަރަހައްދުގެ އެހެން ގައުމުތަކާ އަޅާ ބަލާއިރު ރާއްޖެއިން އެންމެ ބޮޑަށް އަގުތައް މި ނަގަނީ، އެހެންވެ ޓެކްސީ ހިދުމަތުގެ ފެންވަރު ރަނގަޅުކޮށް، ބްރިޖާއި ހައިވޭ އިން ކުރާ ދަތުރުތަކަށް ވަރަށް ކުޑަ އަގެއް ކަނޑައެޅެން ޖެހޭ،" އޭނާ ބުންޏެވެ.\nއެހެން މީހަކު ބުނީ ޓެކްސީ ޑްރައިވަރުން ވެސް ދިރިއުޅުމަށް ކުރާ ކަމަކަށް ވާތީ އެ މީހުންގެ ވެސް ޒަރޫރީ ބޭނުންތައް ފުއްދުމަށް އާމްދަނީ ބޭނުންވާނެ ކަން ގަބޫލު ކުރެވޭ ކަމަށެވެ. ނަމަވެސް މި ބަހުސްގައި އެންމެ ރަނގަޅު ގޮތަކަށް ވާނީ ރަނގަޅު ރޭޓެއްގައި މީޓާ ޓެކްސީ ތައާރަފް ކުރުން ކަމަށެވެ. އޭގެ ނަތީޖާއަކަށް އެއްފަހަރާ އެތަށް ބަޔަކު ގޮވައިގެން ދިޔުން ހުއްޓުމާއި މާލެ ތެރޭގައި ވެސް ގިނަ އިރަށް ކުރާ ދަތުރުތަކަށް ޑްރަައިވަރުންނަށް ވެސް ބޭނުންވާ ހައްލެއް ލިބިގެން ދާނެ ކަމަށެވެ. -- މީޓާ ޓެކްސީގެ ހިޔާލު ފާޅު ކުރުމުން ބައެއް ޓެކްސީ ޑްރައިވަރުން ވެސް އަތް ޖެހާ އެކަމަށް ތާއީދު ކުރި އެވެ.\nހިދުމަަތް ހޯދާ ޒުވާނަކު ބުނީ ޓެކްްސީ ހިދުމަތް މިހާރަަށް ވުރެ ފެންވަރު ރަނގަޅު ކުރުމަށް ރެގިއުލޭޓު ކުރެވޭނެ ނިޒާމެއް ތައާރަފް ކުރަން ޖެހޭ ކަމަށެވެ. އެގޮތުން މީޓާ ޓެކްސީ ތައާރަފްކޮށް، ޑްރައިވަރުން ޔުނިފޯމް ލާން ޖެހޭ ގޮތް ހަދާ، ދުއްވާ މީހާގެ ހުރިހާ މައުލޫމާތެއް ފެންނަ ގޮތަށް ބަހައްޓަން ޖެހޭ ކަމަށެވެ.\n"މިތަނުގައި ޓެކްސީ ޑްރައިވަރުން މިނިސްޓަރާއި ޓްރާންސްޕޯޓްގެ އިސް ވެރިން ކުރިމަތީ އަޑުގަދަކޮށްލާއިރު ދެން ވިސްނާލަ އަޅުގަނޑުމެން އާންމު ރައްޔިތުންނަށް ޓެކްސީއަށް އަރާލީމަ އަރުވާލާނެ ވަރު، މިކަން މިއަށް ވުރެ ރަނގަޅަށް ކުރިޔަށް ގެންދަން ޖެހޭ، ހިދުމަތް ރެގިއުލޭޓުކޮށް ތަރައްގީ ކުރަން ޖެހޭ،" އޭނާ ބުންޏެވެ.\nޑްރައިވަރުުންނާއި އާންމުންގެ ހިޔާލު ހޯދުމަށް ފަހު ޓްރާންސްޕޯޓް މިނިސްޓަރު އައިޝަތު ނަހުލާ ވިދާޅުވީ މިނިސްޓްރީ އިން ހުރިހާ ހިޔާލުތަކެއް ބަލައިގަންނާނެ ކަމަށާއި ޓެކްސީ ޑްރައިވަރުންނަކީ ވެސް އާންމު ރައްޔިތުން ގޮތުގައި ބަލާނެ ކަމަށެވެ. އަދި އަގުތަކާ މެދު ގޮތެއް ކަނޑައަޅާއިރު ހުރިހާ ކަމަކަށް ރިއާޔަތްކޮށް ރަނގަޅު އަގުތަކެއް ކަނޑައަޅުއްވާނެ ކަމަށް މިނިސްޓަރު ވިދާޅުވި އެވެ.


ތައްޔިބު ޝަހީމް ޓޫރިޒަމް މިނިސްޓްރީގެ އެގްޒެކްޓިވްް ޑިރެކްޓަރަކަށް ހަމަޖައްސައިފި | Jazeera\tތައްޔިބު ޝަހީމް ޓޫރިޒަމް މިނިސްޓްރީގެ އެގްޒެކްޓިވްް ޑިރެކްޓަރަކަށް ހަމަޖައްސައިފި - Jazeera\nމޫސާ ހުސެއިން February 10, 2020 143 views0\nމީސް މީޑިއާގެ މަޝްހޫރު އެކްޓިވިސްޓް އަދި ކުރީގެ ނޫސްވެރިޔާ ތައްޔިބު ޝަހީމަށް ޓޫރިޒަމް މިނިސްޓްރީގެ އެގްޒެކްޓިވް ޑިރެކްޓަރަކަށް ހަމަޖައްސައިފިއެވެ. މިއަދުގެ ވަގުތެއްގައި ހަމަޖެއްސި މިމަޤާމަކީ ސިޔާސީ މަޤާމެކެވެ. މިކަމާއި ގުޅިގެން މީސްމީޑިއާގައި ގިނަ ފަރާތްތަކެއް ދަނީ ތައްޔިބު ޝަހީމަށް މަރުޙަބާ ކިޔަމުންނެވެ. ތައްޔިބު ޝަހީމަކީ ރައީސް ޔާމިނުގެ ވެރިކަމުގައި އެތަކެއް ފަހަރު މަތިން އޭރުގެ ބޮޑެތި ކޮރަޕްޝަން މައްސަލަތަކެއް އާންމުުންގެ ސަމާލުކަމަށް ގެނެސް ފަޅާ އަރުވާލާފައިވާ ފަރާތަކެވެ.\nރައީސް ޔާމީންގެ ވެރިކަމުގެ ދުވަސްވަރުގައި ކޯޓު އަމުރެއްގެ ދަށުން ދިރާގު މެދުވެރިކޮށް، ތައްޔިބު ޝަހީމް ބޭނުންކުރި ޓްވިޓަރ ހެންޑެލްގެ އިތުރުން މީސް މީޑިއާ އެހެނިހެން އެކައުންޓްތައް އަތުލުމަށް މަސައްކަތް ކުރިކަމަށް އޭނާ ވަނީ ބުނެފައެވެ. އަދި މިމައްސަލާގައި ފަހުން ތައްޔިބު ޝަހީމްގެ އައިޑީތައް ވަނީ އޭނާއަށް އަނބުރާ ލިބިފައެވެ. ރާއްޖޭގައި އުފެދުނު އެންމެ ޖެހިލުން ކުޑަ އެއް ޝޯޝަލް މީޑިއާ އެކްޓީވިސްޓް ތައްޔިބު ޝަހީމް ވަނީ ދާދި ފަހުން ޑީއާރުޕީގެ ޝޯޝަލް މީޑިއާ ހިންގުމަށް ހަވާލުވާން ޑީއާރުޕީގެ ލީޑަރު އަބްދުﷲ ޖާބިރު އާއިއެއްކޮށް އެއްބަސްވުމެއްގައި ސޮއެކޮށްފައެވެ.\nތައްޔިބު ޝަހީމަށް އެގްޒެކްޓިވް ޑިރެކްޓަރ ކަން ލިބުމުގެ ދުވަސްކޮޅެއް ތައްޔިބު ޝަހީމް ވަނީ ވަރަށް ފާޅުކަން ބޮޑުގޮތެއްގައި މިސަރުކާރަށް ފާޑު ވިދާޅުވެފައެވެ.\nރާއްޖޭގެ އިޤްތިޞާދު ދަނީ ފަހަތައް.\nކުދި/މެދުފަންތީގެ ގިނަ ވިޔަފާރިތައް ފުނޑިއްޖެ. ބޭރުގެ ފަރާތްތަކަށް ކުދި/މެދު ވިޔަފާރި/ޕްރޮޖެކްޓް ހިންގަން ފަހި ފުރުޞަތު ދެވުމުން ނިސްބަތުން އެނބުރޭ ފައިސާ ދައްވެއްޖެ. ދަތިވެއްޖެ، މީހުން ހާލުގަ ޖެހިއްޖެ، ކުދި/މެދުފަންތި ވިޔަފާރިތައް ހީނަރުވެއްޖެ.\n28 ޖެނުއަރީ 2020 ވަނަ ދުވަހު ތައްޔިބު ޝަހީމް ކުރެއްވި ޓްވީޓްގައި ވެއެވެ. ނަމަވެސް މިހާރު ތައްޔިބު ޝަހީމްގެ ފަރާތުން ފެނިގެންދަނީ އެމްޑީޕީ ޕްރޮމޯޓްކުރުމާއި ރާއްޖޭގެ ފަތުރުވެރިކަމާއި ގުޅޭ ޓްވީޓްތަކެވެ. މިފުރުސަތުގައި "ޖަޒީރާ" ޓީމުގެ ފަރާތުންވެސް ތައްޔިބު ޝަހީމަށް މަރުހަބާ ދަަންނަވަމެވެ.\nހަރުކަށި ފިކުރު މީހުންގެ ހާއްސަ ޔުނިޓު ކުރިއަށް އޮތް މަހެއް، ދޮޅުމަހެއްގެ ތެރޭގައި ހަދާ އެތަނަށް އެމީހުން ބަދަލު ކުރާނަން: ހޯމް މިނިސްޓަރ


SunOnline: hiyanaathuge shareeaithah live koh dheyn Adeeb edhefi\nހިޔާނާތުގެ ޝަރީއަތްތައް ލައިވްކޮށްދޭން އަދީބު އެދިވަޑައިގެންފި\nކުރީގެ ނައިބު ރައީސް އަހުމަދު އަދީބު --- ސަން ފޮޓޯ/ އަހްމަދު އަވްޝަން އިލްޔާސް\nއެމްއެމްޕީއާރުސީގެ ހިޔާނާތުގެ މައްސަލައާ ގުޅިގެން ކުރީގެ ނައިބު ރައީސް އަހުމަދު އަދީބު އަބްދުލްޣަފޫރުގެ މައްޗަށް އުފުލި ދައުވާތަކުގެ ޝަރީއަތްތައް ލައިވްކޮށް ކުރިއަށް ގެންގޮސް ދިނުމަށް އެނާ އެދިވަޑައިގެންފި އެވެ.\nއެމްއެމްޕީއާރުސީ ހިޔާނާތާ ގުޅިގެން އަދީބުގެ މައްޗަށް ވަނީ ހަތް ދައުވާއެއް އުފުލާފަ އެވެ. އަދި މައްސަލަތަކުގެ ޝަރީއަތްތަކެއް ނުފަށަ އެވެ.\nއަދީބުގެ ވަކީލު މަހުފޫޒު ސައީދު 'ސަން' އަށް ވިދާޅުވީ ޝަރީއަތް ހުޅުވާލައިގެން ކުރިއަށް ގެންދަން އަދީބު އެދިފައިވާ ކަމަށެވެ. އެގޮތަށް އެދުނީ އެ މައްސަލާގައި ރައްޔިތުންގެ ބޮޑު ކަންބޮޑުވުމެއް ހުރުމާއި ވީހާވެސް ހާމަކަން ބޮޑު ގޮތެއްގައި ޝަރީއަތް ކުރިއަށް ގެންދަން އަދީބު ބޭނުންފުޅު ވާތީ ކަމަށެވެ.\nކުރީގެ ރައީސް އަބްދުﷲ ޔާމީން އަބްދުލްގައްޔޫމުގެ މައްޗަށް ދައުވާކުރެވި ކުރިއަށްދާ މަނީ ލޯންޑްރިންގެ މައްސަލައިގެ ޝަރީއަތްވެސް ކުރިއަށް ގެންދަނީ ލައިވް ކޮށްގެންނެވެ.\nއެމްއެމްޕީއާރުސީ ހިޔާނާތުގެ މައްސަލައިގެ ތަހުގީގަށް އަދީބު މިހާރު ވަނީ ފުލުހުންނަށް ގިނަ މައުލޫމާތުތަކެއް ދެއްވާފަ އެވެ. އެއީ އެމްއެމްޕީއާރުސީ ފައިސާއިން މަންފާ ލިބުނު މީހުންގެ މައުލޫމާތު ހިމެނޭ ގޮތަށެވެ.\nއޭގެ އިތުރުން އެމްއެމްޕީއާރުސީގެ ހިޔާނާތުގެ ފައިސާގައި ޖެހުނު މީހުން ކަމަށް ބުނެ ބައެއް ވަޒީރުންނާއި ރައްޔިތުންގެ މަޖިލީހުގެ ބައެއް މެމްބަރުންގެ ނަންތައް ޕްރޮސެކިއުޓަ ޖެނެރަލް އައިޝަތު ބިޝާމް ވަނީ ރައްޔިތުންގެ މަޖިލީހުގެ މާލިއްޔަތު ކޮމިޓީގައި ހާމަކޮށްފަ އެވެ.\nއެމްއެމްޕީއާރްސީގެ ހިޔާނާތާ ގުޅޭ މައްސަލައެއްގައި އަދީބުގެ މައްޗަށް މީގެ ކުރިންވެސް ދައުވާ ކުރިއެވެ. އެއީ އެމްއެމްޕީއާރްސީ މެދުވެރިކޮށް ޅ. މާބިންހުރާ ދޫކޮށްގެން ލިބުނު އެކުއިޒިޝަން ކޮސްޓަށް ހިޔާނާތްތެރިވި މައްސަލައެވެ. އެ މައްސަލަ ސާބިތުވެ އޭނާގެ މައްޗަށް އަށް އަހަރުގެ ޖަލު ހުކުމެއް އިއްވި އެވެ. އެކަމަކު، އެ ހުކުމް ހައިކޯޓުގައި އިސްތިއުނާފު ކުރުމުން އެ ކޯޓުން ވަނީ އެ ހުކުމް ބާތިލުކޮށްފައެވެ. ހައިކޯޓުގެ ހުކުމް ދައުލަތުން ފަހުން ވަނީ ސުޕްރީމް ކޯޓުގައި އިސްތިއުނާފުކޮށްފައެވެ. މިހާރު އެ މައްސަލަ ދަނީ ސުޕްރީމް ކޯޓުގައި ހިނގަމުންނެވެ.\nއަދީބު މިހާރު ހުންނެވީ މާބިންހުރާ މައްސަލައިގެ ޝަރީއަތް ނިމެންދެން ގޭބަންދުގައެވެ. އަދި އޭނާ ދަނީ ޓަގް ބޯޓެއްގައި ރާއްޖެއިން ފިއްލެވި މައްސަލައިގައި އޭނާގެ މައްޗަށް އިއްވި ތިން މަހުގެ ޖަލު ހުކުމް ތަންފީޒު ކުރައްވަމުންނެވެ.\nފަނޑިޔާރެއްގެ މައްސަލަ މަޖިލީހަށް ހުށަހަޅާކަން ނުޖެހޭ\nއަދީބުގެ މައްސަލަ އިސްތިއުނާފަށް ހުށަހަޅައިފި\nއަދީބު މިނިވަންވުމުން މަޖިލީހަށް ކުއްލި މައްސަލައެއް


Manchester United ah noonekey bune Umtiti Barcelona gai madukoffi | Mihaaru\nޔުނައިޓެޑަށް ނޫނެކޭ ބުނެ އުމްޓީޓީ ބާސެލޯނާގައި މަޑުކޮށްފި\n04 ޖޫން 2018 - 12:136comments\nބާސެލޯނާއާ އެކު ކުރިން އުމްޓީޓީ ހަދާފައި އޮތް އެއްބަސްވުން އުވާލަން ދައްކަން ޖެހޭ 60 މިލިއަން ޔޫރޯ ދައްކަން ގިނަ ކްލަބްތަކުން އޮތީ ތައްޔާރަށެވެ.\nއުމްޓީޓީ ހޯދަން އެންމެ ބޮޑަށް މަސައްކަތްކުރީ ޔުނައިޓެޑުންނެވެ. ޔުނައިޓެޑުން އޭނާ އަށް ޖެނުއަރީ މަހުގެ ޓްރާންސްފާ މާކެޓްގައި ވަނީ ބޮޑު މުސާރައެއް ހުށަހަޅައިފަ އެވެ. ޖެނުއަރީ މަހުގެ ޓްރާންސްފާ މާކެޓްގައި އުމްޓީޓީގެ އޭޖެންޓް އަދި އޭނާގެ ބޭބެ ޔަނިކް އުމްޓީޓީ ވަނީ ޔުނައިޓެޑާ އެކު މަޝްވަރާތަކެއް ބާއްވައިފަ އެވެ.\nއުމުރުން 24 އަހަރުގެ އުމްޓީޓީ ވަނީ ބާސެލޯނާ އެކު 2023 ގެ ނިޔަލަށް ކޮންޓްރެކްޓް ހަދައިފަ އެވެ. އުމްޓީޓީގެ އެއްބަސްވުން އާ ކުރުމަށް ފަހު ބާސެލޯނާއިން ނެރުނު ބަޔާނެއްގައި ބުނެފައިވަނީ މިދިޔަ ދެ އަހަރުގައި އުމްޓީޓީގެ ފަރާތުން ފެނުނު މޮޅު ކުޅުމާ އެކު އޭނާ އަކީ ޓީމުގެ މުހިއްމު ކުޅުންތެރިއަކަށް ވެފައިވާ ކަމަށެވެ.\nއުމްޓީޓީ އަކީ 2007 ވަނަ އަހަރަށް ފަހު ބާސެލޯނާ އަށް ސޮއިކުރި އެންމެ އަގުބޮޑު ޑިފެންޑަރެވެ. އޭނާ ހޯދަން ބާސެލޯނާ އިން ވަނީ 2016 ވަނަ އަހަރު ލިޔޯނަށް 25 މިލިއަން ޔޫރޯގެ ފީއެއް ދެއްްކުމަށް ފަހު އެވެ.\nއުމްޓީޓީ އަކީ މި ފަހަރު ވޯލްޑް ކަޕަށްދާ ފްރާންސް ޓީމުގެ މުހިއްމު ކުޅުންތެރިއެކެވެ. ޔޫރޯ ފުޓްބޯޅަ މުބާރާތުން ވިދާލި އުމްޓީޓީ ފަހަކަށް އައިސް އަންނަނީ ގައުމީ ޓީމުގެ ފުރަތަމަ އެގާރައިން ގަވައިދުން ޖާގަ ހޯދަމުންނެވެ. ފްރާންސް މިދިޔަ ހުކުރު ދުވަހުގެރޭ އިޓަލީއާ ދެކޮޅަށް ކުޅުނު އެކުވެރިކަމުގެ މެޗުގައި އެ ޓީމުގެ ފުރަތަމަ ލަނޑު ކާމިޔާބުކުރީ އުމްޓީޓީ އެވެ.


Mudharrisunge dhuvas Hulhudhoo Schoolgai Kulagadhakoh Faahaga kuramun ebadhey - AO News\nމުދައްރިސުންގެ ދުވަސް ހުޅުދޫ ސްކޫލްގައި ވަރަށް ކުލަދަކޮށް ފާހަގަ ކުރަމުން އެބަގެންދެއެވެ.\nމުދައްރިސުންގެ ބުރަމަސައްކަތުގެ އަގު ވަޒަންކުރުމުގެ ގޮތުން އެ ސްކޫލްގައި މުދައްރިސުންގެ ދުވަސް ފާހަގަ ކުރަމުން ދަނީ “ޓީޗަރސް އެޕްރިއޭޝަން ވީކް 2019 ” ގެ ނަމުގައި އެއް ހަފްތާގެ މުއްދަތަށެވެ.\nއެގޮތުން މިހަފްތާގެ ތެރޭގައި ތަފާތު އެކިއެކި ހަރަކާތްތައް އެސްކޫލްގައި ކުރިއަށް އެބަގެންދެއެވެ. އޭގެ ތެރޭގައި ހިމެނޭ “ޓީޗަރސް ޓެެލެންޓް ޝޯވް” އަކީ ފާހަގަ ކޮށްލެވޭ، މުދައްރިސުންގެ ތަފާތު ހުނަރުތައް ފެނިގެންދިޔަ ހަރަކާތެކެވެ. މި ޓެލެންޓް ޝޯވްގައި ކުރިއަށް ގެންދެވުނު ކަރޯކޭ މުބާރާތް ، މަދަހަ މުބާރާތް އަދި ޤްރުއާން މުބާރާތް ފާހަގަކޮށްލެވެއެވެ. ޤުރުއާން މުބާރާތުން އެއްވަނަ އެލްކޭޖީގެ އާންޓީ އާމިނަތުމާޒިނާ ހޯދި އިރު މަދަހަ މުބާރާތުން އެއްވަނަ ހޯދީ އެޑްމިން އޮފިސަރ ޝާހީން އަލީއެވެ.\nމީގެ އިތުރުން ސްކޫލްގެ މުދައްރިސުންގެ މެދުގައި ފަރުމަސް ބޭނުމުގެ ފޯރިގަދަ މުބާރާތެއްވެސް ކުރިއަށް ގެންދެވުނެވެ.ޖުމްލަ3ޓީމެއްގެ މެދުގައި ކުރިއަށް ގެންދެވުނު ފަރުފަސް ބޭނުމުގެ މުބާރާތުން އެއްވަނަ ހާސިލް ކުރީ ޔޫކޭޖީ ކުލާހުގެ އާންޓީ ނަޒުހަތު ޝަފީޤްގެ ރެޑް ޓީމެވެ. އެދުވަހު ބޭނުނު މަސް ބޭނުން ކޮށްގެން އެސްއެމްޓީގެ ފަރާތުން ވަނީ މުދައްރިސުންނަށް ބާބަކިއުއެއް ބާއްވާފައެވެ.\nމުދައްރިސުންގެ ދުވަހުގެ މުނާސަބަތުގައި ޕީޓީއޭގެ ފަރާތުން ވަނީ ކެނެރީފް ރިސޯރޓްގައި ރޭގަޑުގެ ކެއުމާއެކީ “ޓީޗާރސް ގާލާ ނައިޓް” ގެ ނަމުގައި ހަރަކާތެއް ބާއްވާފައެވެ. މިގާލާ ނައިޓުގައި ވަނީ ހެޔޮއެދޭ ފަރާތްތަކުން ވަރަށް އަގުހުރި އިނާމުތަކެއް މުދައްރިސުންނަށް ދެއްވާފައެވެ. އެގޮތުން އަސްކޮއި ހައްޖު އެންޑް އުމްރާގެ ފަރާތުން ވަނީ2މުދައްރިސަކަށް އުމްރާ ދަތުރު ދެއްވާފައެވެ. އުމްރާ ދަތުރު ލިބިލެއްވީ ލީޑިންގ ޓީޗަރ އާއިޝަތު މިލްޒާ އަދި ޓީޗަރ ޢާއިޝަތު އަލީ އަށެވެ. އަދި ސަންލޭންޑް ހޮޓެލްސް އެންޑް ރިސޯރޓްގެ ފަރާތުން4ދުވަހުގެ ހުރުމާއި އެ ރިސޯރޓްގެ ހުރިހާ ޚިދުމަތްތަކެއް ހިލޭ ލިބިގެންދާ ” ހޮލިޑޭ ޕެކޭޖް ” ޓީޗަރ ފިދާދު ޖަލީލުއަށް ލިބުނު އިރު އެންހޯލްޑިން ޕްރައިވެޓް ލިމިޓެޑްގެ ފަރާތުން ހުށަހަޅާފައިވާ ޕްރެޝަރ ކުކާރ ލިބިލެއްވީ ޤްރުއާން މުދައްރިސް މަރިޔަމް ނިޒާމާ އަށެވެ. މީގެއިތުރުން އައިލޭންޑް އޭވިއޭޝަނުން ހުށަހަޅާފައިވާ ރާއްޖޭގެ ކޮންމެ މަންޒިލަކަށްވެސް ދަތުރުކުރެވޭ ޓިކެޓް ލިބިލެއްވީ ދިވެހި މުދައްރިސް މަރިޔަމް އިނާސާއަށެވެ.\nމުދައްރިސުންގެ ދުވަހުގެ އެންމެ ޚާއްސަ އެއްކަމެއްގެ ގޮތުގައި ކުރިއަށްދަނީ ހުޅުދޫ މީދޫގެ ހުރިހާ ސްކޫލްތަކަށް އަމާޒު ކޮށްގެން ކުރިއަށް ގެންދާ ނެޓްބޯލް މުބާރާތެވެ. މި މުބާރާތުގައި ހުޅުމީދޫގައި ހުންނަ5ސްކޫލުން ބައިވެރިވިއެވެ. މިނެޓް ބޯލް މުބާރާތުގެ މައިގަޑު މަޤުސަދަކީ 2020 ވަނައަހަރު ހުޅުމީދޫގެ ސްކޫލްތައް ސ.އަތަޮޅުމަދަރުސާއަށް ބަދަލުކުރުމަށް ހަމަޖެހިފައިވާތީ، ދެރަށުގެ ސްކޫލް ތަކުގައި މަސައްކަތް ކުރައްވާ މުދައްރިސުންގެ ގުޅުން ބަދަހިކޮށް އެކުވެރިކަން އާލާކުރުންކަމަށް ހުޅުދޫސްކޫލްގެ ޕްރިންސިޕަލް ނާޒުނީން ޢަބްދިﷲ ދީދީ ހާމަކުރެއްވިއެވެ.\nމިއަހަރުގެ މުދައްރިސުންގެ ދުވަހުގެ މުނާސަބަތުގައި ސްކޫލްގައި ބޭއްވުނު ޚާއްސަ އެސެމްބްލީ ބާއްވާފައިވަނީ މިދިޔަ އާދިއްތަ ދުވަހުގައެވެ. މި ޚާއްސަ އެސެމްބްލީގައި މުދައްރިސުންގެ އަގު ވަޒަންކުރުމުގެ ގޮތުން ޕީޓީއޭގެ ފަރާތުން ވަނީ ހަދިޔާ ދީފައެވެ. އަދި ޕްރިންސިޕަލްގެ ފަރާތުންވެސް ސްކޫލްގެ ހުރިހާ މުވައްޒަފުންނަށްވަނީ ހަދިޔާ ދެއްވާފައެވެ.މީގެ އިތުރުން ދަރިވަރުންވެސް ވަނީ މުދައްރިސުންނަށް ދުވަހުގެ ތަހުނިޔާ ކިޔާ ކުލާސް ޕާޓީ ބާއްވާފައެވެ.\nމުދައްރިސުންގެ ދުވަސް މިހާ ކުލަގަދަކޮށް ފާހަގަ ކުރަމުން ގެންދާތީ ސްކޫލްގެ މުދައްރިސުން ތިއްބެވީ ވަރަށް އުފަލުންނެވެ. އަދި ޕްރިންސިޕަލަށް ވަރަށް ބޮޑަށް ޝުކުރު އަދާ ކުރާކަމަށް މުދައްރިސުން ހާމަ ކުރެއްވިއެވެ.\nއަޅުގަނޑުމެން ހުރިހާ ދަރިވަރުންނާއި ބެލެނިވެރިންގެ އުއްމީދަކީ ، މިއަންނަ އަހަރުވެސް މުދައްރިސުންގެ ދުވަސް މިއައްވުރެ ކުލަގަދަކޮށް ފާހަގަވެގެން ދިއުމެވެ.


ޙައްޖުގެ އަޅުކަމަކީ އިންސާނީ ނަފުސުތައް ތަރުބިއްޔަތު ކޮށްދޭ...\nޙައްޖުގެ އަޅުކަމަކީ އިންސާނީ ނަފުސުތައް ތަރުބިއްޔަތު ކޮށްދޭ ތަރުބަވީ އަޅުކަމެއް\nޙައްޖުގެ އަޅުކަމަކީ މުއުމިނުންގެ މެދުގައި އޮންނަ އެއްބަނޑު އެއްބަފާކަމާއި، އުޚުއްވަތްތެރިކަމުގެ ގުޅުމުގެ މަތިވެރިކަން ހިތްތަކަށް ގެނެސްދޭ ކަމެއް\nހައްޖުގެ އަޅުކަމަކީ ދުނިޔެއާއި ޢާޚިރަތުގެ މަންފާ ލިބިގެންދާނެ އަޅުކަމެއް\n29 ޖުލައި 2020 | ބުދަ 22:26\n2017 ވަނަ އަހަރު އުމްރާގެ އަޅުކަން އަދާކުރުމަށް މައްކާއަށް ދިއަ ބަޔަކު ހަރަމްފުޅުގައި\nއިންސާނީ ނަފްސުތަކަކީ އަބަދުވެސް އެނަފުސުތައް އިޞްލާޙު ކުރަންޖެހިފައިވާ އެއްޗެކެވެ. އެހެންކަމުން އިންސާނީ ނަފުސުގެ އެންމެހާ އުނިކަންތައްތައް އިސްލާހުކޮށް، ހަމަމަގަށް އެޅުވުމަށްޓަކައި އެންމެ ފައިދާ ކުރަނިވި އެއްފަރުވާއަކީ ޙައްޖުގެ މަތިވެރި އަޅުކަމެވެ. ﷲއާ ވޮޑިގެންވާ ކަމަށް އިންސާނާގެ ހިތުގައި އުފެދޭ ޝައްކުތަކާއި ވަހުމްތައް ދުރުކޮށް އިންސާނާގެ އީމާންތެރިކަން އިތުރުކޮށް ވަރުގަދަކޮށްދޭ ކަމެއް ވެސް މެވެ. އަދި ﷲ އާއި މުއުމިނު އަޅާއާއި ދެމެދުގައިވާ ޢަހުދު އައުކޮށް ވަރުގަދަކުރުމަށް ލިބޭ ވަރަށް ރަނގަޅު ފުރުޞަތެއްވެސް މެއެވެ. ތަފާތު އެކިއެކި ބަލިތަކަށް އެކިއެކި ބާވަތްބާވަތުގެ ފަރުވާ ލައްވާފައިވާއިރު، ޙައްޖުގެ އަޅުކަމަކީ މިއެންމެހާ ބަލިތަކުގެ ޖާމިޢު ފަރުވާއެވެ. ލާބަހުރި މަންފާކުރަނިވި ގޮތެއްގައި މިއަޅުކަން އަދާކުރެވިއްޖެނަމަ މިއިން ފައިދާ ލިބުމީ އޭގައި ޝައްކެއްވާކަމެއް ނޫނެވެ. އިސްލާމްދީނުގައި ކަނޑައަޅާފައިފައިވާ އެންމެހާ އަޅުކަމެއްގެ ރޫޙު މިއަޅުކަމުގައި އެކުލެވިފައިވުމަކީ މީގެ އެންމެ ބޮޑު އެއް ހެއްކެވެ.\nމިއަޅުކަމަކީ ދުނިޔެއާއި ޢާޚިރަތުގެ މަންފާ ލިބިގެންދާނެ އަޅުކަމެކެވެ. ޙައްޖު ސޫރަތުގެ ހަތާވީސް ވަނަ އާޔަތާއި އަށާވީސް ވަނަ އާޔަތުގެ މާނާގައިވެއެވެ. "އަދި ކަލޭގެފާނު މީސްތަކުންނަށް ޙައްޖަށް އައުމަށް ގޮވާލައްވާށެވެ! އެއުރެން ފައިމަގުގައި އާއި އަނަރޫފަ ޖަމަލުމަތީގައި ދުރުތަންތަނުން އެއުރެން ކަލޭގެފާނުގެ އަރިހަށް އަންނާނެތެވެ. އެއީ އެއުރެންނަށް ހުރި ދީނީ އަދި ދުނިޔަވީ މަންފާތަކެއް ލިބިގަތުމަށްޓަކައިއެވެ. އަދި ކަނޑައެޅި އެނގިގެންވާ ދުވަސްތަކެއްގައި އެއުރެން ﷲގެ އިސްމުފުޅު ހަނދުމަކޮށް އުޅުމަށެވެ." މިދެއާޔަތުން އެނގިގެންދާ ގޮތުގައި ޙައްޖުގެ އަޅުކަން އަދާކުރާ މީހުންނަށް ދުނިޔެއާއި އާޚިރަތުގައި މަންފާ ލިބިގެންދެއެވެ.\nޙައްޖުގެ މަތިވެރިއަޅުކަމުން ލިބިގެންދާ އުޚުރަވީ ފައިދާއަކީ ޙައްޖުގެއަޅުކަން އަދާކުރާ މީހާ ރަނގަޅުގޮތުގައި ޙައްޖުގެ އަޅުކަން އަދާކޮށްފިނަމަ އޭނަޔަށް ހުރީ ސުވަރުގެއެވެ. ރަސޫލުﷲ ޞައްލަﷲ ޢަލައިހިވަސައްލަމަގެ ޙަދީޘްފުޅެއްގެ މާނާގައިވެއެވެ. "މަބުރޫރު ޙައްޖަކަށް ސުވަރުގެ ފިޔަވައި އެހެން ޖަޒާއެއްނުވެއެވެ." ﷲގެ ރުއްސެވުމާއި ފުއްސެވުން ލިބުމަށްވުރެ ވަކިން އިތުރު މާތް ކަމެއް އެއްވެސް މީހަކަށް ލިބޭނެހެއްޔެވެ.\nއަދިވެސް އެހެން ޙަދީޘްއެއްގެ މާނާގައިވެއެވެ. "މީހަކު ޙައްޖުވާއިރު ޙައްޖުގެ ތެރޭގައި ހަޑިހުތުރު ބަސްތަކުންނާއި ޖިމާޢުވުން އަދި ފާސިގު ޢަމަލުތައް ކުރުމުން ދުރުހެލިވެއްޖެނަމަ މީހާ ދަންނާށެވެ. އޭނާ އެނބުރި ދާނީ އޭނަގެ މަންމަގެ ބަނޑުން ވިހޭދުވަސް ފަދައިން ޠާހިރުވެ އޭނަގެ ފާފަފުހެވިގެންނެއެވެ.\nޙައްޖުގެ މަތިވެރި އަޅުކަމަކީ މުއުމިނުންގެ މެދުގައި އޮންނަ އެއްބަނޑު އެއްބަފާކަމާއި، އުޚުއްވަތްތެރިކަމުގެ ގުޅުމުގެ މަތިވެރިކަން މުއުމިނުންގެ ހިތްތަކަށް ގެނެސްދޭ އަދި ދުނިޔޭގެ އެކި ކަންކޮޅުތަކުން ޙައްޖުގެ އަޅުކަން އަދާކުރަން މައްކާގެ ބިމަށްދާ މީސްތަކުންގެ ދިރިއުޅުމާއި އެމީހުންގެ ބަހާއި ޘަގާފަތާއި އެމީހުންނަށް ދީނީގޮތުންނާއި ދުނިޔަވީގޮތުން ދިމާވާ އެކިއެކި ކަންތަކާއި ބެހޭގޮތުން ވާހަކަ ދައްކާ މަޝްވަރާކޮށް ޚިޔާލުބަދަލުކުރުމަށް ފުރުޞަތު ލިބިގެންދާ ވަރަށްމަތިވެރި އަޅުކަމެކެވެ."\nތަރުބަވީގޮތުން ލިބިގެންދާ މަންފާތަކަށް ބަލާއިރު ޙައްޖުވެރިޔާގެ ޢަމަލުތައް ވަކިގޮތަކަށް ބެހެއްޓުމަށާއި އޭނާގެ ބަސްމޮށުންތެރިކަން ރީތިކުރުމަށާއި އެއްވެސް މީހަކަށް އަނިޔާއެއް ނުވަތަ ގެއްލުމެއް ލިބޭފަދަ ކަމެއް ނުކުރުމަށް ނަފުސުހޭނުން ފަދަ ފައިދާތައް ހިމެނެއެވެ. މިސާލެއްގެ ގޮތުން ދަންނަވާނަމަ ޙައްޖުގެ އަޅުކަން އަދާކުރުމަށް މައްކާއަށްގޮސް ދެ ތިން މިލިޔަނެއްހާ މީހުންއުޅޭ އިރު (މީހުންގެ ނިސްބަތަށްބަލާއިރު) އެހާ ކުޑަތަނެއްގައި އުޅުނު ކަމުގައިވިޔަސް އެއްވެސް މީހެއްގެ ފަރާތުން އަނިޔާވެރިކަމެއް ނަސްލީ އިމްތިޔާޒެއް ދެކޮޅުވެރިކަމެއް ޖިންސީ ފުރައްސާރައެއް ޖިންސީ ގޯނާކުރުން ފަދަ އެއްވެސް ގޯސް ކަމެއް ފެނިގެން ނުދެއެވެ. ގެފުޅުއަރިހުގައި ޠަވާފުކުރާއިރު އަންހެނުންނާއި ފިރިހެނުން އެކީގައި ޠަވާފު ކުރަމުންދާއިރުވެސް އަދި ސަފާ މަރުވާދެމެދުގައި ހިނގަމުންދާއިރުވެސް މިނާ ޢަރަފާތާއި މުޒުދަލިފާގައި ތިބޭއިރުވެސް ކުރިން ދެންނެވިފަދަ އެއްވެސް ގޯސް އަމަލެއް އެއްވެސް ޙައްޖުވެރިއެއްގެ ފަރާތުން ފެނިގެންނުދެއެވެ. އެހާގިނަޢަދަދެއްގެ ބަޔަކު އެއްތަނަކަށް އެއްވެ އުޅޭއިރު ހިތްހަމަނުޖެހޭފަދަ އެތައްކަމެއް ދިމަވުމަކީ ނުވެ ނުދާނެކަމެކެވެ. އެހެން ނަމަވެސް ޙައްޖުތެރޭގައި ޙައްޖުވެރިންގެ ޢަމަލުތައް ބަހައްޓަން ﷲ ސުބްޙާނަހޫ ވަތަޢާލާ އަންގަވާފައިވާ އެންގުމަށް އިޖާބަދީ އެމީހުން ދަނީ އެފަދަކަންކަމަށް ކެތްތެރިވެ ނަފުސުގެ ތަރުބިއްޔަތު ލިބިގަންނަމުންނެވެ.\nޙައްޖުތެރޭގައި ފެންނަމުންދަނީ ވަކި ގައުމަކުން އައި ވަކި މީހަކަށް ވަކި ކުލައަކަށް ވަކި ނަސްލަކަށް ބެލުމެއްނެތި އިސްލާމީ އުޚުއްވަތްތެރިކަން ކުރިއަށް ނެރެ އެއްބަޔަކު އަނެއް ބަޔަކަށް އެހީތެރިވެ ހަމްދަރުދީވެ އޯގާތެރިކަމާއި އެކު އަޅާލަމުންދާ މަންޒަރުތަކެވެ. ގެފުޅުއަރިހުގައި ކަމުގައިވިޔަސް އަދި އެނޫން އެހެން މަނާސިކުތައް އަދާކުރާއިރުވެސް ނިކަމެތި މީހެއް މޮޅުމީހެއް ދެރަމީހެއް މުއްސަންޖެއް ފަގީރެއް އާދައިގެ މީހެއް ވެރިއެއް އަމީރެއް ފަރަގު ކުރުމެއް ދީނުގައިނުވެއެވެ. އެންމެން ތިބެންޖެހެނީ އެއް ހެދުމެއްގައި އެއް ގޮތަކަށެވެ. މިއިން ދައްކައި ދެނީ އިސްލާމްދީނުގައިވާ ހަމަހަމަކަމެވެ. ﷲގެ ޙަޟްރަތުގައި ތަގުވާވެރިކަމުންނޫން އެހެން ގޮތަކުން އެއްވެސް މީހަކަށް މާތްކަމެއް މަތިވެރިކަމެއް ލިބިގެން ނުވާކަމެވެ. ވަކި ނަސަބަކުން ޙަސަބަކުން ވަކި ޢާއިލާއަކުން ވަކި ގަބީލާއަކުން އައި މީހަކަށްވާތީ އެއްވެސް މީހަކަށް ޚާއްޞަ އިމްތިޔާޒުތަކެއް ލިބިގެން ނުވާކަމެވެ.\nއިސްވެ ދެންނެވުނުކަންތަކަށް ފުންކޮށްވިސްނާލާ ނަޒަރު ހިންގާލުމުން "ޙައްޖުގެ އަޅުކަމަކީ އިންސާނީ ނަފުސުތައް ތަރުބިއްޔަތު ކޮށްދޭ ތަރުބަވީ އަޅުކަމެއްކަމުގައި ގަބޫލުކުރެވެއެވެ."


21 ރަށެއްގައި މެރިކަލްޗަރ ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމަށް ޓީމުތައް ފުރައިފި – Maldivian Democratic Party\n21 ރަށެއްގައި މެރިކަލްޗަރ ވިޔަފާރި ކުރިއެރުވުމުގެ އެމްޑީޕީގެ ސިޔާސަތު އިފްތިތާޙް ކުރުމަށް ޓީމުތައް ފުރައިފި\n“ރައީސް ނަޝީދު2013 ” ކެމްޕެއިންގެ މެނިފެސްޓޯގައި ހިމެނޭ އެއް ސިޔާސަތު ކަމުގައިވާ ” ރާއްޖޭގައި މެރިކަލްޗަރ ވިޔަފާރި ކުރިއެރުވުމުގެ އެމްޑީޕީގެ ސިޔާސަތު” އިފްތިތާހް ކުރުމަށްޓަކައި މާލެ ސިޓީގެ ވިލިމާލެ އާއިއެކު ރާއްޖޭގެ 20 ރަށަކަށް ޓީމުތައް ފުރައިވިއެވެ.\nމިއަދު ) 20 އޭޕްރީލް 2013. ހޮނިހިރު ( ހަވީރު 4ޖަހާއިރު ރާއްޖޭގެ ތަފާތު 21 ރަށުގައި މި ސިޔާސަތު އިފްތިތާޙް ކުރުމަށް ޓީމުތައް ފުރަން ފަށާއިވަނީ އެމްޑީޕީން ރޭ ކާނިވަލު ސަރަހައްދުގައި ބޭއްވި ޚާއްޞަ ޖަލްސާއަށް ފަހުގައެވެ. އަދި މިއަދު ހެނދުނު 10ޖެހުމުގެ ކުރިން ހުރިހާ ޓީމުތައް އެބައެއްގެ މަންޒިލަށް ވަނީ ދަތުރު ކުރަން ފަށާފައެވެ.\nމިގޮތުން މިއަދު މި ޓީމުތަކުން ދަތުރުކުރާ ރަށްތަކަކީ ހއ. ބާރަށް، ހދ. މަކުނުދޫ، ށ. މިލަންދޫ، ނ. ކެނދިކުޅުދޫ، ރ. އަލިފުށި، ބ. ތުޅާދޫ، ޅ. ކުރެންދޫ، ކ. ދިއްފުށި، އއ. މާޅޮސް، އދ. މާމިގިލި، ވ. ކެޔޮދޫ، މ. ވޭވަށް، ފ. ފީއަލި، ދ. ބަނޑިދޫ، ތ. ހިރިލަންދޫ، ލ. މާމެންދޫ، ގއ. ގެމަނަފުށި، ގދ. ގައްދޫ، ޏ. ފުއައްމުލައް، އަދި އައްޑޫ ސިޓީއިން، މަރަދޫ އަދި މާލެ ސިޓިގެ ވިލިމާލެއެވެ.\nނ. ކެނދިކުޅުދޫގައި ބާއްވާ ޙަފްލާއަށް ނ. އަތޮޅުގެ ރައްޔިތުންނާއި ރާއްޖޭގަ މެރިކަލްޗަރ ވިޔަފާރި ކުރައްވާ އެންމެހާ ފަރާތްތަކަށް ރައީސް ނަޝީދުގެ ފަރާތްޕުޅުން ވަނީ ދަޢުވަތު އަރުވާފައެވެ. އަދި މީގެ އިތުރުން މި ސިޔާސަތު އިފްތިތާޙް ކުރެވޭ އެންމެހާ އަތޮޅުތަކުގެ ރައްޔިތުންނަށްވެސް އެރައްޔިތަކު ދިރިއުޅޭ އަތޮޅުގެ މި ސިޔާސަތި އިފްތިތާޙް ކުރާ ރަށްރަށުގައި ބާއްވާ ޙަފްލާއަށް ދަޢުވަތު ވަނީ އަރުވާފައެވެ.


Dhiraagu Road Race ah SPIA Asia ge award eh - One Online\nދިރާގުގެ އެސިސްޓަންޓް މެނޭޖަރ ބްރޭންޑް އަދި ދިރާގު ރޯޑްރޭހުގެ އެސިސްޓަންޓް ރޭސް ޑިރެކްޓަރު ނައިޔާ ޝަރީފް(ކ)، އެސްޕީއައިއޭ އޭޝިއާ އެވޯސްޑްގެ "ބެސްޓް ޔޫސް އޮފް ޓެކްނޮލޮޖީ އިން ސްޕޯޓްސް" ކެޓަގަރީން ލިބުނު ބްރޯންޒް އެވޯޑާއެކު -- ފޮޓޯ/ ދިރާގު\nދިރާގު ރޯޑް ރޭހަށް އެސްޕީއައިއޭ އެޝިއާގެ އެވޯޑެއް\nއޭޝިއާގެ ކުޅިވަރު އިންޑަސްޓްރީގެ އެންމެ ޝަރަފުވެރި އެއް އެވޯޑް ކަމަށްވާ އެސްޕީއައިއޭ އޭޝިއާ އެވޯސްޑްގެ "ބެސްޓް ޔޫސް އޮފް ޓެކްނޮލޮޖީ އިން ސްޕޯޓްސް" ކެޓަގަރީން ފަހުރުވެރި ބްރޯންޒް އެވޯޑް ރާއްޖޭގައި ބާއްވާ އެންމެ ބޮޑު އަދި އެންމެ މަގުބޫލު ދުވުމުގެ ހަރަކާތް، ދިރާގު މޯލްޑިވްސް ރޯޑް ރޭސް ހޯދައިފިއެވެ.\nއިންޑަސްޓްރީގެ ޕްރޮފެޝަނަލުންނާއި ދުނިޔޭގެ ތަރިންނާއެކު 600 އަށް ވުރެ ގިނަ ޑެލިގޭޓްސް ބައިވެރިވި މި އެވޯޑް ހަފުލާ އޮތީ ސައުތު އީސްޓް ގޭމްސްގެ ރަސްމީ ހަރަކާތްތަކުގެ ހަވާސާގައި، މިދިޔަ ހޯމަ ދުވަހާއި އަންގާރަ ދުވަހު ފިލިޕީންސްގެ ވެރިރަށް މެނީލާގެ ގްރޭންޑް ހަޔާޓް މެނީލާ ހޮޓަލުގައެވެ. ދިރާގުގެ ފަރާތުން އެ އެވޯޑާ ހަވާލުވީ ދިރާގުގެ އެސިސްޓަންޓް މެނޭޖަރ ބްރޭންޑް އަދި ދިރާގު ރޯޑްރޭހުގެ އެސިސްޓަންޓް ރޭސް ޑިރެކްޓަރު ނައިޔާ ޝަރީފެވެ.\nއޭޝިއާގެ ލީޑިން ސްޕޯޓްސް ބިޒްނަސް ކޮންފަރެންސް އަދި އެވޯޑް ޕްލެޓްފޯމުގެ މި ޝަރަފުވެރި އެވޯޑްސްގެ އެކި ކެޓަގަރީތަކަށް ދިރާގުގެ އިތުރުން އޭޝިއާގެ 47 ގައުމަކުން 500 އެއްހާ ނޮމިނޭޝަންސް ހިމެނުނެވެ. އެގޮތުން މި ވާދަވެރި އެވޯޑުތަކަށް ދިރާގު މޯލްޑިވްސް ރޯޑް ރޭސް ބައިނަލްއަގުވާމީ ބޮޑެތި ދުވުންތަކާއެކު ވަނީ ވާދަކޮށްފައެވެ. ހުރިހާ ކެޓަގަރީއެއްގެ ދުވުންތައްވެސް އިންސާފުކޮށްދެއްފައިވަނީ ކުޅިވަރުގެ ދާއިރާގެ ތަޖުރިބާކާރު ޖަޖިން ޕެނަލްއަކުން ބައިނަލްއަގުވާމީ ކުޅިވަރު އެވޯޑުތަކުގެ މިންގަޑުތަކަށް ފެތޭގޮތަށެވެ.\nދިރާގު މޯލްޑިވްސް ރޯޑް ރޭސް ވަނީ އިތުރު ހަތަރު ކެޓަގަރީއަކުން ނޮމިނޭޓް ވެފައެވެ. އެއީ؛\nބެސްޓް ސްޕޯޓްސް ފޭން އެންގޭޖްމަންޓް ކެމްޕެއިން އޮފް ދަ އިޔާ\nބެސްޓް އިންޓަގްރޭޓެޑް މާކެޓިން ކެމްޕެއިން ފޮ އަ ސްޕޯޓިން އިވެންޓް\nބެސްޓް ސްޕޯޓްސް ސީއެސްއާރް އިނީޝިއޭޓިވް އޮފް ދަ އިޔާ\nބެސްޓް ސްޕޯޓްސް ޓޫރިޒަމް ޑެސްޓިނޭޝަން ކެމްޕެއިން އޮފް ދަ އިޔާ\nދިރާގު މޯލްޑިވްސް ރޯޑް ރޭސް 2019 އަކީ 5ޖީ/އައިއޯޓީ ބޭނުންކޮށް ޑިޖިޓަލް ވަސީލަތްތައް މެދުވެރިކޮށް ބޭއްވާ އެންމެ ބޮޑު އަދި ރާއްޖޭގައި ބާއްވާ ހަމައެކަނި ބައިނަލްއަގުވާމީ ރޭހެވެ. ރޭހުގައި ބައިވެރިވާން ރެޖިސްޓަރ ކުރާ ހިސާބުން ފެށިގެން ރޭސް ނިންމުމާ ހަމައަށް ދިރާގުން ދަނީ ދުވުންތެރިންނަށް ޑިޖިޓަލް ވަސީލަތްތަކުން ލުއިފަސޭހަތައް ފޯރުކޮށްދެމުންނެވެ. އެގޮތުން ދިރާގުން ވަނީ މި ރޭހަށް ހާއްސަކޮށްގެން މޯބައިލް އެޕްލިކޭޝަނެއް ވެސް ތައާރަފު ކޮށްފައެވެ. މި އެޕްގެ ޒަރިއްޔާއިން ދުވުންތެރިންގެ ބިބުގައި ހަރުކޮށްފައިވާ ޗިޕް މެދުވެރިކޮށް ނަގާ ޑޭޓާތައް ދުވުންތެރިއާ ހަމައަށް ގެނެސްދޭނެއެވެ.\nމީގެ އިތުރުން މިއަހަރުގެ ރޭހުގައި ދިރާގުން ވަނީ ސައުތު އޭޝިއާގައި ވެސް އަލަށް 5ޖީ ޓެކްނޮލޮޖީ މެދުވެރިކޮށް މި ރޭސް ޓީވީ އަދި ސޯޝަލް މީޑިއާ މެދުވެރިކޮށް ލައިވް ކޮށްފައެވެ.\nދިރާގުގެ ޗީފް މާކެޓިން އޮފިސަރު މަހުމޫދް ދައްސަރ ވިދާޅުވީ އެސްޕީއައީއޭ ފަދަ މި ސަރަހައްދުގެ ކުޅިވަރު އިވެންޓުތަކުގެ އެވޯޑް ޕްލެޓްފޯމެއްގައި ދިރާގު މޯލްޑިވްސް ރޯޑް ރޭހަށް މިފަދަ ކާބިޔާބީއެއް ލިބުމަކީ ދިރާގާއި މުޅި ރާއްޖެއަށްވެސް ލިބޭ ވަރަށް ބޮޑު ފަހުރަކާއި ޝަރަފެއް ކަމަށެވެ. އަދި އޭޝިއާގެ ގަދަ ދިހަ ކުޅިވަރުގެ ހަރަކާތްތަކާއި ބްރޭންޑްތަކާއެކު ދިރާގު މޯލްޑިވްސް ރޯޑް ރޭހަށް މިފަދަ ކާމިޔާބީއެއް ލިބިގެން ދިއުމަކީ ރޭހަށް ހާސިލުކުރެވުނު ވަރަށްވެސް ބޮޑު އަދި މުހިންމު ލަނޑުދަޑިއެއް ކަމަށް އޭނާ ވިދާޅުވިއެވެ.\nމިއަދު މި ހާސިލުކުރެވުނު އެވޯޑަކީ މި އިވެންޓުގައި ހަރަކާތްތެރިވާ ދިރާގުގެ ޓީމުތަކުން ޒަމާނީ ޓެކްނޮލޮޖީ ބޭނުންކޮށްގެން ރޭސް އިތުރަށް ފުރިހަމަކުރަން ކެނޑިނޭޅިކުރަމުން އަންނަ މަސައްކަތުގެ ނަތީޖާ ކަމަށާއި އަދި އަންނަ އަހަރުގެ އިވެންޓް އިތުރަށް ފުރިހަމަކުރުމަށް ޓީމުތަކަށް ލިބިގެންދާ ވަރަށް ބޮޑު ހިތްވަރެއް ވެސް ކަމަށް ވެސް މަހުމޫދު ވިދާޅުވިއެވެ.\nދިރާގު މޯލްޑިވްސް ރޯޑް ރޭހަކީ ދުނިޔޭގެ ފެންވަރުގައި ވިދާލަމުން އަންނަ ދުވުމެކެވެ. އެގޮތުން 2018 ވަނަ އަހަރު އިޖުތިމާއީ ހަރަކާތްތަކަށް ބިނާކޮށް، އެސޯސިއޭޝަން އޮފް އިންޓަނޭޝަނަލް މެރަތަންސް އެންޑް ޑިސްޓެންސް (އެއިމްސް) އިން ދޭ ބައިނަލްއަގުވާމީ ސޯޝަލް އެވޯޑްގެ ގަދަ ތިނެއްގައި ވެސް މި ރޭސް ވަނީ ހިމެނިފައެވެ.\nގުޅޭ ޓެގު ދިރާގު ދިރާގު ރޯޑް ރޭސް\nދިރާގު ރޯޑް ރޭސް އަންނަ އަހަރަށް ފަސްކޮށްފި\nވަން ފޮޓޯ: ދިރާގު މޯލްޑިވްސް ރޯޑް ރޭސް 2019\nދިރާގު ރޯޑް ރޭހުގެ ދިހަ ކިލޯމީޓަރު ދުވުމުގެ އެއްވަނަ ފަޒީލާއި ޖައިޝާއަށް\nދިރާގު ރޯޑް ރޭހުގައި ފަޒީލް، ދެ ކެޓަގަރީގެ ގައުމީ ރެކޯޑު އާކުރަން އަމާޒު ހިފައިފި\nދިރާގު ރޯޑް ރޭސް 2019 އަށް ރެޖިސްޓަރ ވުމުގެ ފުރުސަތު ހުޅުވާލައިފި


އެމްޑީޕީގެ ގައުމީ މަޖިލީހުގައި، ރައީސް އިބްރާހިމް މުހައްމަދު ސޯލިހުގެ އިތުރުން އެ ޕާޓީގެ ލީޑަޝިޕްގެ އެހެން ބޭފުޅުންނާއި ރައްޔިތުންގެ މަޖިލީހުގެ އެމްޑީޕީގެ މެމްބަރުންނާއި ޕްރޮވިންސްތަކުގެ ސެކްރެޓޭރިއޭޓާއި ދާއިރާތަކުގެ ރައީސުން ހިމެނެ އެވެ. އަދި ޗެއާޕާސަންގެ ނައިބުންނާއި އަންހެނުންގެ ރޫހުގެ ރައީސާ އާއި ޒުވާނުންގެ ހިތްވަރުގެ ރައީސާއި އިސްލާމްދީނުގެ މަޝްވަރާ މަޖިލީހުގެ ރައީސަކީ ވެސް އެމްޑީޕީގެ ގައުމީ މަޖިލީހުގެ މެމްބަރުންނެވެ.\nއަރުޝީފަށް ނެގީ 18/04/2021 19:09\nއެންމެފަހުން އަޕްޑޭޓްކުރީ 18/04/2021 19:09\nހަދީޖާ އާނަސްތު 22 މިނެޓު ކުރިން


Singapore ge dhaahilee kankamuge thereah anna beyruge nufoozu thah huttuvan qaanooneh hadhaifi - vNews.mv\nސިންގަޕޫރުގެ ދާޚިލީ ކަންކަމަށް ކުރިމަތިވާ ބޭރުގެ ނުފޫޒުތައް ހުއްޓުވަން ގާނޫނެއް ހަދައިފި\nސައިފް އަޒްހަރު 07 October 2021, 12:51\nސިންގަޕޫރުގެ ދާޚިލީ ކަންކަމުގެ ތެރެއަށް އަންނަ ބޭރުގެ ނުފޫޒުތަކާ ކުރިމަތިލުމަށް ސިންގަޕޫރުން ގާނޫނެއް ފާސްކޮށްފިއެވެ.\nނަމަވެސް، މި ގާނޫނާ ދެކޮޅު ފަރާތްތަކުން ބުނަނީ، މިއީ ސަރުކާރާ ދެކޮޅު ޚިޔާލުގެ މީހުންގެ އަޑުތައް ކަނޑުވާލައި އެމީހުން ހުއްޓުވަން ބޭނުންކުރަން ހެދި ގާނޫނެއް ކަމަށެވެ.\nބޭރުގެ ނުފޫޒުތަކާ ކުރިމަތިލުމުގެ މި ގާނޫނު ސިންގަޕޫރުން ފާސް މިކުރީވެސް އެ ގާނޫނާމެދު ބޮޑެތި ޚިޔާލުތަފާތުވުންތައް އުފެދިފައި ވަނިކޮށެވެ.\nސިންގަޕޫރުގެ ޕާލަމެންޓުން މިގާނޫނު ފާސްކުރީ، 10 ގަޑިއިރު ވަންދެން ކުރިއަށް ގެންދިޔަ ހޫނު ބަހުސަށް ފަހުގައެވެ.\nއަލަށް ފާސްކުރި ގާނޫނުގެ ދަށުން، ބައެއްކަހަލަ މައުލޫމާތު ފަތުރާ މީހުންގެ ވަނަވަރު އާންމުކުރަން ސޯޝަލް މީޑިއާ ސައިޓްތަކަށާއި، އިންޓަނެޓުގެ ޚިދުމަތްދޭ ތަންތަނަށް އަމުރުކުރުމުގެ ބާރު ސަރުކާރުގެ ކަމާބެހޭ އިދާރާތަކަށް ލިބިދީފައި ވެއެވެ.\nއަދި ސިންގަޕޫރުގެ އެތެރޭގައި ތިބެގެން ފަތުރާ ދެކޮޅުވެރި މައުލޫމާތުތައް ބްލޮކްކުރަން އަމުރުކުރުމުގެ ބާރުވެސް ލިބިދީފައި ވެއެވެ.\nއެފަދަ ވާހަކަތައް ފަތުރާ ޖަމާއަތްތައް ނުވަތަ ވަކިވަކި ފަރުދުން އެކުރަނީ ސިޔާސީ މަސައްކަތްތަކެއް ކަމަށް ކަނޑައެޅުމުގެ ބާރު ގާނޫނުން ސަރުކާރަށް ލިބިދޭއިރު، އެފަދަ ފަރާތްތަކަށް ބޭރުން ލިބިދޭ މާލީ މައުލޫމާތު އާންމުކުރަން މަޖުބޫރުވެސް ކުރެއެވެ.\nމިގާނޫނާ ޚިލާފްވާ ފަރާތްތައް ބޮޑެތި އަދަދުތަކުން ޖޫރިމަނާކުރުމާއި ޖަލަށްލުމުގެ ބާރުވެސް ލިބިދެއެވެ.\nމިފަދަ ގާނޫނެއް ފާސްކުރުމުން ސިންގަޕޫރުގައި ބޮޑެތި ކަންބޮޑުވުންތައް އުފެދިގެން ގޮސްފައިވާ ކަމަށް މީޑިއާ ރިޕޯތްތައް ބުނެއެވެ.\nމިމައްސަލާގައި ހިއުމަން ރައިޓްސް ވޮޗުގެ އޭޝިޔާ ޑެޕިއުޓީ ޑިރެކްޓަރ ފިލް ރޮބަޓްސަން ވިދާޅުވީ، ސިންގަޕޫރުން ފާސްކުރި ގާނޫނަކީ، ކޮމިއުނިޓީ އެކްޓިވިސްޓުންނާއި، މިނިވަން މީޑިއާއާއި އަދި ސިޔާސީ އިދިކޮޅު ފަރާތްތަކަށް ކުރިމަތިވި އިންސާނީ ހައްގުތަކުގެ ކާރިސާއެއް ކަމަށެވެ.\nސަބަބެއް ކަމަށް ބުނެފައިވަނީ، ސިންގަޕޫރުގެ މީހަކާއި ބޭރުގެ ފަރާތަކާ އޮންނަ ގުޅުމަކަށް ތުހުމަތުކޮށް ކޮންމެފަދަ އިރަކުވެސް މީހުން ހިފައި ހައްޔަރުކޮށް އަދަބު ދިނުމުގެ ބާރު ސަރުކާރަށް ލިބިދޭ ކަމެވެ.\nއެކަމަކު ސިންގަޕޫރު ސަރުކާރުން ބުނަނީ، މިފަދަ ގާނޫނެއް އެ ގައުމަށް ވަރަށް މުހިންމު ކަމަށެވެ. ސިންގަޕޫރަކީ ތަފާތު ދަރިކޮޅުތަކާއި، ނަސްލުތަކާއި ދީންތަކުގެ މީހުން ދިރިއުޅޭ ގައުމަކަށްވުމުން، ސިޔާސީ ކަންކަމާ ގުޅޭ ދޮގު މައުލޫމާތުތައް ފެތުރުމުން މުޖުތަމައުގެ ތެރޭގައި ފިތުނަފަސާދަ އުފެދި ހަމަޖެހުން ގެއްލިގެންދާ ކަމަށް ބުނެފައި ވެއެވެ.\nބޭރުގެ ނުފޫޒުތައް ހުއްޓުވަން ކަމަށްބުނެ ސިންގަޕޫރުން މިފަދަ ގާނޫނެއް ހެދިއިރު، ރަޝިޔާ، އޮސްޓްރޭލިއާފަދަ ގައުމުތަކުންވެސް މީގެކުރިން ވަނީ މިފަދަ ގާނޫނުތައް ތައާރަފް ކޮށްފައެވެ.\nސިންގަޕޫރުން 2019 ވަނަ އަހަރުވެސް ވަނީ ޚިޔާލުތަފާތުވުން ބޮޑު ގާނޫނެއް ވުޖޫދުކޮށްފައެވެ. އެއީ، ފޭކް ނިއުސްއާ ދެކޮޅު ގާނޫނެކެވެ.\nއެ ގާނޫނުތަކުގެ ދަށުން، އޮންލައިން ޕްލެޓްފޯމްތަކަށް ފާރަލުމުގެ އިތުރުން، ޕްރައިވެޓް ޗެޓް ގްރޫޕްތައް ހޭވުމުގެ ބާރުވެސް ސަރުކާރުގެ ކަމާބެހޭ އިދާރާތަކަށް ލިބިދީފައި ވެއެވެ.


Thoofaanaa gulhigen ethah million meehun gedhoru dhookoh dhanee\nތޫފާނާ ގުޅިގެން އެތައް މިލިއަން މީހުން ގެދޮރު ދޫކޮށް ދަނީ\nތޫފާނު އެރުމުގެ ކުރިން، ދެ މިލިއަނެއްހާ މީހުން ސަލާމަތީ ސަރަހައްދުތަކަށް ބަދަލުކުރުމުގެ މަސައްކަތް ބަންގްލަދޭޝްގެ ކަމާބެހޭ އިދާރާތަކުން ދަނީ ކުރަމުން -- ފޮޓޯ: ބީބީސީ\n"އަމްފާން" ގެ ނަމުން ނަންދީފައިވާ ބާރުގަދަ ތޫފާނާ ގުޅިގެން އިންޑިއާ އާއި ބަންގްލަދޭޝްގެ އައްސޭރި ފަށުގައި ދިރިއުޅޭ އެތަކެއް މިލިއަން މީހުން ގެދޮރުން ނެރެ، އެހެން ސަރަހައްދުތަކަށް ބަދަލު ކުރުމުގެ މަސައްކަތް ފަށައިފި އެވެ.\nއެ ތޫފާނު މިއަދުގެ ވަގުތެއްގައި އެ ދެ ގައުމު ގުޅޭ ބޯޑަރު ސަރަހައްދަށް އަރާނެ ކަމަށް ބެލެވޭއިރު، މިއީ ފަހުގެ ތާރީހެއްގައި އެންމެ ބާރުގަދަ ތޫފާނަށް ވާނެ ކަމަށް މޫސުމާބެހޭ އިދާރާތަކުން ވަނީ ބުނެފަ އެވެ.\nކޮވިޑް-19 އާ ގުޅިގެން މީހުން ބަދަލު ކުރުމުގެ މަސައްކަތަށް ބޮޑެތި ގޮންޖެހުންތަކެއް ކުރިމަތިވަމުން ދާއިރު، އިންޑިއާ އިން ވަނީ ވިއްސަށް ވުރެ ގިނަ ރިލީފް ޓީމުތައް ތައްޔާރީ ހާލަތަށް ގެނެސްފަ އެވެ.\nކެޓެގަރީ ފަހެއްގެ ދަރަޖަ ދީފައިވާ އެ ތޫފާނުގައި ގަޑިއަކު 185 ކިލޯމީޓަރުގެ ބާރު މިނުގައި ވައިގަދަވާނެ ކަމަށް ވަނީ ލަފާ ކޮށްފަ އެވެ.\nއަދި 2007 ގައި 3،500 އަށް ވުރެ ގިނަ މީހުން މަރުވި ތޫފާނަށް ފަހު އަމްފާން އަކީ ބަންގްލަދޭޝަށް އަރާ އެންމެ ވަރުގަދަ ތޫފާން ކަމަށް އޮފިޝަލުން ވަނީ ވިދާޅުވެފަ އެވެ. އެގޮތުން، ތޫފާނު އެރުމުގެ ކުރިން، ދެ މިލިއަނެއްހާ މީހުން ސަލާމަތީ ސަރަހައްދުތަކަށް ބަދަލު ކުރުމުގެ މަސައްކަތް ބަންގްލަދޭޝްގެ ކަމާބެހޭ އިދާރާތަކުން ދަނީ ކުރަމުންނެވެ.\nނަމަވެސް، އެ މީހުނަށް ވަގުތީ ބޯހިޔާވަހިކަން ހަމަޖައްސައިދޭން ސަރުކާރަށް ވަނީ ދަތިތަކާ ކުރިމަތިވެފަ އެވެ. ސަބަބަކީ އެފަދަ ކާރިސާތަކުގައި އާއްމުކޮށް ބޭނުންކުރާ ސެންޓަރުތައް މިހާރު ވެސް ދަނީ ކޮވިޑް-19 އިގެ ކަރަންޓީނު ފެސިލިޓީތަކުގެ ގޮތުގައި ބޭނުން ކުރަމުންނެވެ.\nއިންޑިއާ ބަންގްލަދޭޝް މޫސުން


SunOnline: Anna aharuge AVC Central Zone anhen volley mubaaraiiy Raajjeygai\nއަންނަ އަހަރުގެ އޭވީސީ ސެންޓްރަލް ޒޯނުގެ އަންހެން ވޮލީ މުބާރާތް ރާއްޖޭގައި\nޢަބްދުﷲ އައިމަން 23 Aug 2019, 18:35\nރާއްޖޭގެ އަންހެން ވޮލީ ޓީމު ކުޅުނު މެޗެއްގެ ތެރެއިން -- ފޮޓޯ/ އޮލިމްޕިކް ކޮމިޓީ\nއަންނަ އަހަރުގެ އޭވީސީ ސެންޓްރަލް ޒޯނު މުބާރާތުގެ އަންހެން ވޮލީ ރާއްޖޭގައި ބޭއްވުމަށް ކުރި ބިޑު ކާމިޔާބުވެއްޖެ ކަމަށް މިނިސްޓރ އޮފް ޔޫތް އެންޑް ސްޕޯޓްސް އެންޕަވަޔަމެންޓް އަހްމަދު މަހްލޫފް ވިދާޅުވެއްޖެ އެވެ.\nމިފަހަރުގެ ސެންޓްރަލް ޒޯނު ބާއްވަމުން އަންނަ ނޭޕާލުގައި މިއަދު ކުރިއަށް ދިޔަ ސެންޓްރަލް ޒޯނުގެ އަހަރީ ޖަލްސާގައި ރާއްޖެއިން ވަނީ އަންނަ އަހަރުގެ މި މުބާރާތުގެ އަންހެން އަދި ފިރިހެން ވެސް ބޭއްވުމަށް ބިޑް ކޮށްފަ އެވެ. އެގޮތުން ރާއްޖެ ތަމްސީލު ކުރުމަށް ވޮލީ ބޯޅަ އެސޯސިއޭޝަން އޮފް މޯލްޑިވްސް (ވީއޭއެމް) ގެ ނޯމަލައިޒޭޝަން ކޮމިޓީގެ ފަރާތުން ބައިވެރިވާ ސްޕޯޓްސް މިނިސްޓްރީގެ ޑެޕިއުޓީ އަހްމަދު އިބްރާހިމް ވަނީ ނޭޕާލަށް ދަތުރު ކުރައްވާ އަންނަ އަހަރުގެ މި މުބާރާތުގެ އަންހެނުންގެ ވޮލީއަށް ކުރި ބިޑު ކާމިޔާބު ކުރައްވާފަ އެވެ.\nއެކަން އަންގާ އިއުލާން ކުރުމުގެ ގޮތުން ޔޫތް މިނިސްޓަރ އަހްމަދު މަހްލޫފް މިއަދު ކުރެއްވި ޓްވީޓެއްގައި ވިދާޅުވީ އަންނަ އަހަރުގެ އޭވީސީ ސެންޓްރަލް ޒޯން މުބާރާތުގެ އަންހެން ޗެމްޕިއަންޝިޕް ރާއްޖޭގައި ބޭއްވުމަށް ކުރި ބިޑު ކާމިޔާބުވެއްޖެ ކަމަށެވެ.\n" އޭވީސީ ސެންޓްރަލް ޒޯން މުބާރާތުގެ އަންހެން ޗެމްޕިއަންޝިޕް ރާއްޖޭގައި ބޭއްވުމަށް ކުރި ރާއްޖެއިން ކުރި ބިޑު ކާމިޔުބު ވެއްޖެ ކަން އުފަލާ އެކު އިއުލާން ކުރަން."\nސަރުކާރުގެ ބޮޑެތި ވައުދުތަކުގެ ތެރޭގައި ހިމެނޭ ބައިނަލް އަގުވާމީ މުބާރާތްތައް ރާއްޖޭގައި ބޭއްވުމަށްޓަކައި ސަރުކާރުން ހާއްސަ އިސްކަމެއް ދީގެން އަންނަނީ އެކި އެކި މުބާރާތްތައް ރާއްޖޭގައި ބޭއްވުމަށް މަސައްކަތް ކުރަމުންނެވެ. އެގޮތުން އިންޑިއާގެ ކަނޑުގައިވާ ޖަޒީރާ ގައުމުތަކުގެ މެދުގައި ހަތަރު އަހަރުން އެއްފަހަރު ބާއްވާ އިންޑިއަން އޯޝަން އައިލެންޑް ގޭމްސް 2023 ގައި ރާއްޖޭގައި ބޭއްވުމަށް ވަނީ ބިޑު ކާމިޔާބު ކޮށްފަ އެވެ. އަދި ރާއްޖޭން ވަނީ އަންނަ އަހަރުގެ އޭޝިއަން ބޮޑީ ބިލްޑިންގް އެންޑް ފިޒިކްސް ސްޕޯޓްސް ޗެމްޕިއަންޝިޕާއި ބާސްކެޓް ބޯޅައިގެ ތްރީ އޮން ތްރީ ބައިނަލް އަގުވާމީ މުބާރާތެއް ބޭއްވުމަށް ވެސް ރާއްޖޭން ވަނީ ބިޑު ކާމިޔާބުކޮށް މުބާރާތައް ވާންޖެހޭ ތައްޔާރީތައް ފަށައިފަ އެވެ.\nރާއްޖޭގައި މީގެ ކުރިން ވެސް އޭވީސީ ޒޯން މުބާރާތެއް 2017 ވަނަ އަހަރު ވަނީ ބާއްވާފަ އެވެ. އެފަހަރުގެ މުބާރާތް ރާއްޖޭގައި ކާމިޔާބު ކަމާ އެކު ބޭއްވުނު ނަމަވެސް މުބާޜާތުގެ ފުރަތަމަ ބުރުން ރާއްޖެ ކެޓީއެވެ. އެއަށްފަހު ޓީމަށް ގެނައި ބޮޑެތި ބަދަކުތާއި ތަމްރީން ތަކުގެ ސަބަބުން މިފަހަރުގެ މުބާރާތުގެ ސެމީ ފައިނަލަށް ރާއްޖެ މިހާރު ވަނީ ދަތުރު ކޮށްފަ އެވެ. ރާއްޖެ ސެމީއަށް ދަތުރު ކުރީ ކުރީ ފަހަރުގެ މުބާރާތުން ރާއްޖެ ކަޓުވާލި ނޭޕާލާ ދެކޮޅަށް މިއަދު ކުޅުނު މެޗުން މޮޅުވެގެންނެވެ. ނޭޕާލްގެ އަމިއްލަ ފަސްގަނޑުގައި އެ މެޗު ކުޅުނު އިރު އެގައުމުގެ ގިނަ ސަޕޯޓަރުންނާ އެކު ވެސް ރާއްޖޭން އެ ޓީމު ބަލި ކުރީ 0-3 ސެޓުންނެވެ.\nއޭޝިއަން ވޮލީ ޗެމްޕިއަންޝިޕް


ސަލްމާންގެ ޔޫޓިއުބް ޗެނެލް ލޯންޗްކޮށްފި\nބޮލީވުޑްގެ އެކްޓަރު ސަލާން ޚާންގެ ޔޫޓިއުބް ޗެނެލް ލޯންޗްކޮށްފި އެވެ.\nސަލްމާނާއި ޅިޔަނުގެ ފިލްމަކީ "ދަކް"\nސަލްމާން ޚާނާއި ޅިޔަނު އާޔޫޝް ޝަރުމާ އެކީގައި ފިލްމެއް ކުޅެން އުޅޭ ވާހަކަ ދެކޭވާތާ ދުވަސްތަކެއް ފަހުން، އެ ފިލްމުގެ ނަން ބައެއް މީޑިއާތަކުން ހިއްސާކޮށްފި އެވެ.\nApril 08, 2020 2\nސަލްމާންގެ "ރާދޭ" ފިތުރު އީދުގައި ނާންނާނެ؟\nޝާހްރުކް ޚާނާއި ސަލްމާން ޚާން ކުޅުނު ކާމިޔާބު ފިލްމު "ކަރަން އަރުޖުން" އެންމެ ފުރަތަމަ ހުށަހެޅީ ދެބެއިން ކަމަށްވާ ސަނީ އާއި ބޮބީ ޑިއޯލަށް ކަމަށް ބުނެފި އެވެ.\nސަލްމާން ޚާންގެ "ކިކް 2" އަވަހަކަށް ނުފެންނާނެ\nސަލްމާން ޚާން "ކިކް" ގެ ދެވަނަ ބައި "ކިކް 2" ގެ ވާހަކަތައް އެކި ގޮތްގޮތަށް ދެކެވޭތާ ދުވަސްތަކެއް ވެއްޖެ އެވެ. ކުރިން ބެލެވުނު ގޮތުން މިއީ އަންނަ އަހަރު ސިނަމާތަކަށް އަންނާނެ ކަމަށް ބެލެވުނު ފިލްމެކެވެ. އަދި ޑައިރެކްޓަރު/ޕްރޮޑިއުސަރު ސާޖިދު ނަދިއަދުވާލާ ފިލްމުގެ ސްކްރީންޕްލޭގެ މަސައްކަތްކުރާ ވާހަކަ ވެސް މީޑިއާތަކުން ކުރިން އެތައް...\nސަލްމާން ޚާން ޖާސޫސީ އެޖެންޓެއްގެ ރޯލް ކުޅޭ ފްރެންޗައިޒް "ޓައިގާ" ގެ ތިން ވަނަ ފިލްމު އަންނަ މަހުގެ ތެރޭގައި ރަސްމީކޮށް އިއުލާންކުރާނެ ކަމަށާއި މިހާރު އެ ފިލްމަށް ޔާޝްރާޖް ފިލްމްސް (ވައިއާރްއެފް) އިން ޑައިރެކްޓަރަކު ހޯދަމުން އަންނަ ކަމަށް ބޮލީވުޑް ހަންގާމާ އިން ބުނެފި އެވެ.\nކަލާޒް ޗެނެލުން މިދިޔަ މަހު ނިންމައިލި ރިއަލިޓީ ޝޯ "ބިގް ބޮސް" ސީޒަން 13 ގެ ތެރެއިން ހިތާވި ދެ ބައިވެރިން ކަމަށްވާ އާސިމް ރިއާޒާއި ހިމާންޝީ ކްރާނާ އެކީގައި ކުޅުނު ފުރަތަމަ ވީޑިއޯ ލަވަ ދައްކާލައިފި އެވެ.\n16 އަހަރުގައި ސަލްމާނާ އެކު ފިލްމެއް ލިބުނު: ޝްރަދާ\nއުމުރުން އެންމެ 16 އަހަރުގައި ސަލްމާން ޚާނާ އެކު ފިލްމެއް ކުޅެން ލިބުނު ކަމަށާއި އެކަމަކު އެ ފުރުސަތު ދޫކޮށްލީ ކިޔަވަން ބޭނުންވާތީ ކަމަށް ބަތަލާ ޝްރަދާ ކަޕޫރް ބުނެފި އެވެ.\n"ރާދޭ" އަކީ ސަލްމާންގެ އެންމެ ކުރު ފިލްމު\nކުރިއަށް އޮތް ފިތުރު އީދުގައި ރިލީޒްކުރާ ސަލްމާން ޚާންގެ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" އަކީ މި ފަހުން ރިލީޒްކުރާ އޭނާގެ އެންމެ ކުރު ފިލްމަށް ވާނެ ކަމަށް ރިޕޯޓްތައް ބުނެފި އެވެ.\nސަލްމާންގެ ކޮއްކޮގެ ރޯލަށް އާސިމް؟\nއަންނަ އަހަރު ގެނެސްދޭން ނިންމާފައިވާ ސަލްމާން ޚާންގެ ފިލްމު "ކަބީ އީދު ކަބީ ދިވާލީ" ގެ ރޯލަކަށް "ބިގް ބޮސް 13" އިން ވިދައިލި އާސިމް ރިއާޒް ސޮއިކޮށްފައިވާ ކަމަށް ރިޕޯޓްތައް ބުނެފި އެވެ.\nސަލްމާންގެ "ކަބީ އީދު ކަބީ ދިލާވީ" ގައި ޅިޔަނު\nއަންނަ އަހަރުގެ ފިތުރު އީދުގައި ރިލީޒްކުރާ ސަލްމާން ޚާންގެ ފިލްމު "ކަބީ އީދު ކަބީ ދިވާލީ" ގެ ރޯލަކަށް އޭނާގެ ޅިޔަނު އާޔޫޝް ޝަރުމާ ސޮއިކޮށްފައިވާ ކަމަށް ރިޕޯޓްތައް ބުނެފި އެވެ.\nސަލްމާންގެ "ރާދޭ" ދެ ޝެޑިއުލެއް ކެންސަލްކޮށްފި\nއަންނަ މެއި މަހު ސިނަމާތަކަށް ގެންނަން ތާވަލުކޮށްފައިވާ ސަލްމާން ޚާންގެ ފިލްމު "ރާދޭ: އިންޑިއާސް މޯސްޓް ވޯންޓެޑް ބާއީ" ގެ ޝޫޓިން ޝެޑިއުލްތަކަށް ކޮވިޑް-19 ގެ ސަބަބުން ބުރޫތަކެއް އަރައިފި އެވެ.\nއާސިމަށް ޖެކްލިންއާ އެކު ވީޑިއޯ ލަވައެއް\nދާދި ފަހުން ކަލާޒް ޗެނެލުން ނިންމައިލި ރިއަލިޓީ ޝޯ "ބިގް ބޮސް" ސީޒަން 13 އިން ގިނަ ބައެއްގެ ސަމާލުކަން ހޯދި އާސިމް ރިއާޒް، ބޮލީވުޑްގެ ބަތަލާ ޖެކްލިން ފެނަންޑޭޒާ އެކު ވީޑިއޯ ލަވައެއްގެ މަސައްކަތްކުރަމުން އަންނަ ކަމަށް ރިޕޯޓްތައް ބުނެފި އެވެ.\nއާމިރާއި ޝާހްރުކް ދޫކޮށްލި ފިލްމު ސަލްމާނަށް\nއިންޑިއާގެ ކުރީގެ އެސްޓްރޮނޯޓް ރާކޭޝް ޝަރުމާގެ ބައޮގްރަފިކަލް ޑްރާމާ އަކީ އަދިވެސް ކޮޅެއްގައި ނުޖެހި އޮތް ފިލްމެކެވެ. މި ފިލްމު އެންމެ ފުރަތަމަ "ސެލިއުޓް" ގެ ނަމުގައި އާމިރު ޚާން ކުޅޭ ގޮތަށް އިއުލާންކުރީ 2017 ގަ އެވެ. އެކަމަކު ފިލްމުގެ ވާހަކަ ދެކެވެން ފެށިތާ މާ ގިނަ ދުވަސްތަކެއް ނުވެ، އޭނާ ވަނީ އެ ފިލްމު ނުކުޅެން ނިންމައި، އެ...\nއަލީގެ ބަދަލުގައި "ބުލްބުލް މެރިޖް ހޯލް" އަށް ސުނިލް\nސަލްމާން ޚާންގެ ފިލްމު ކުންފުނި އެސްކޭއެފުން ޕްރޮޑިއުސްކުރާ އާ ފިލްމު "ބުލްބުލް މެރިޖް ހޯލް" އިން ވަކިވި އަލީ ފަޒަލްގެ ރޯލް، މަޝްހޫރު ކޮމީޑިއަން ސުނިލް ގްރޯވާ އަށް ދީފި އެވެ.\nސަލްމާނާ މިހާރު ގާތްކަމެއް ނެތް: ބޯނީ


ޚިޔާލީފޮލާ Archives | Landhooinfo\nޚިޔާލީ ފޮލާ ( ކޮލަމް )\nލަންދޫއިންފޯގެ ކޮލަމްތަކުގެ ތެރެއިން “ޚިޔާލފޮލާ” މިކޮލަމުގައި ފުރަތަމަ ގެޖެޓެއްގެ ގޮތުން މިގެނެސްދެނީ ކަނޑުގައި ހިނގާ ފައިވާނެއް ތައްޔާރުކުރެވިދާނެ ވިސްނުމެކެވެ. އެކަމަށް ޚިޔާލުކޮށް އެކަން ކުރެވިދާނެކަމަށް އަޅުގަނޑުމެން ވިސްނާ ވިސްނުމެވެ. އާއެކެވެ. ކަނޑުގައި ހިނގާލެވޭފަދަ ފުޅިމަދު ފައިވާނެއް އުފެއްދިއްޖެނަމަ އަޅުގަނޑުމެން ޢާއްމުދިރިއުޅުމަށް ވަރަށްބޮޑު ފަސޭހައެއް ލިބިގެންދާނެއެވެ. ބޭނުންވެއްޖެ ކޮންމެ ވަގުތެއްގައި ކައިރި ރަށްރަށަށް ކަނޑުގައި ހިނގާލައިފާ ދާންވީއެވެ. މިސާލަކަށް ލަންދޫން މާޅެންދުއަށް އެއްވެސް ޚަރަދެއް ނުކޮށް ފުޅިމަދު ފައިވާނުގައި ހިނގާލައިފައި ދާންވީއެވެ. …\n“ޚިޔާލީ ފޮލާ” ނަމުގައި ލަންދޫއިންފޯގައި އިތުރު ކޮލަމެއް އުފައްދާ މިކޮލަމުގައި ލިޔަން އަޅުގަނޑުމެން މިގަސްތުކުރީ ވަރަށް ފޮނި އުންމީދު ތަކަކާއެކުއެވެ. އެހެނީ މިކޮލަމުގައި ޝާއިއުކުރާ ލިޔުންތައް ބިނާވެގެންދާނީ މުޅިންވެސް އާވިސްނުން ތަކާއެވެ. އައު ޚިޔާލުތަކާއެވެ. އެހެން އިބާރާތަކުން ދަންނަވަނީނަމަ މިކޮލަމުގައި މުޅިންވެސް ހުންނާނީ ޚިޔާލީ ފޮލާއެވެ. އާދެ. ދިވެހި ބަހުގެ ރަދީފުގައި ވާގޮތުން ޚިޔާލީފޮލާ މިބަހަކީ މަޖާޒު އެކެވެ. މަޖާޒުއަކީ ބަހުގެ އަސްލުމާނަނޫން އެހެން މާނައެއް ދޭހަވާބަސްބަހެވެ. އެހެންކަމުން މިކޮލަމުގެ …


Uhthama Fandiyaaru Kamah Didi Ayyan Kuran Committee In Ruhun Dheefi - Vaguthu\nއުއްތަމަ ފަނޑިޔާރު ކަމަށް ޑީޑީ އައްޔަންކުރަން ކޮމިޓީން ރުހުން ދީފި\nއުއްތަމަ ފަނޑިޔާރު ކަމަށް ސުޕްރީމް ކޯޓުގެ ފަނޑިޔާރު ޑރ. އަބްދުﷲ ދީދީ އައްޔަން ކުރަން ރައްޔިތުންގެ މަޖިލީހުގެ މިނިވަން މުއައްސަސާތަކާއި ބެހޭ ކޮމިޓީން ފާސްކޮށްފިއެވެ.\nއުއްތަމަ ފަނޑިޔާރު ކަމަށް ޑީޑީ އައްޔަންކުރުމުގެ އިތުރުން ސުޕްރީމް ކޯޓުން ހުސްވެފައިވާ ދެ ފަނޑިޔާރުންގެ މަޤާމަށް، ހައިކޯޓުގެ އިސް ފަނޑިޔާރު އަބްދުﷲ ދީދީ އާއި ހައިކޯޓުގެ ފަނޑިޔާރު އަބްދުﷲ ޣަނީ މުޙައްމަދު އައްޔަން ކުރުމަށް ވެސް ކޮމިޓީން މިއަދު ވަނީ ފާސްކޮށްފައެވެ.\nމިގޮތަށް ފާސްކުރީ ކޮމިޓީގައި ތިއްބަވާ ސަރުކާރަށް ތާއީދުކުރައްވާ މެންބަރުންގެ ވޯޓުންނެވެ.\nއުއްތަަމަ ފަނޑިޔާރު ކަމަށް ބޭފުޅަކު އައްޔަންކުރަން ޖެހުނީ ކުރިން އެ މަޤާމުގައި ހުންނެވި އަބްދުﷲ ސަޢީދުގެ މައްޗަށް، ދަށު ކޯޓުތަކުން ކުރި ޙުކުމަށް ސުޕްރީމް ކޯޓުން ތާޢީދު ކުރުމުން، އުއްތަމަ ފަނޑިޔާރުގެ މަޤާމު ހުސްވެފައިވާތީއެވެ.


241 ކޮމެޓީން އިން ތައްޔާރުކުރި އިންކުއަރީ ރިޕޯޓު ރައީސް ސޯލިހަށް އަރުވައިފި | Atoll News\n241 ކޮމެޓީން އިން ތައްޔާރުކުރި އިންކުއަރީ ރިޕޯޓު ރައީސް ސޯލިހަށް އަރުވައިފި\nޝާއިޢުކުރީ: މުޙައްމަދު އަފްރާޙް ޖުލައި 11, 2021, 14:51\n241 އިން ތައްޔާރުކުރި އިންކުއަރީ ރިޕޯޓު ރައީސް އިބްރާހިމް މުހައްމަދު ސޯލިހަށް އަރުވައިފި އެވެ.\nމިއީ ރައްޔިތުންގެ މަޖިލީހުގެ ރައީސް، ރައީސް މުޙައްމަދު ނަޝީދު އަވަހާރަކޮށްލުމަށް ދިން ހަމަލާއާ ގުޅިގެން ރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީން ކުރިއަށް ގެންދިޔަ އިންކުއަރީގައި އެކުލަވައިލި ރިޕޯޓެވެ.\nމި ރިޕޯޓު ރައީސުލްޖުމްހޫރިއްޔާއަށް އެރުވީ، ކޮމިޓީގެ މުގައްރިރު ހިތަދޫ އުތުރު ދާއިރާގެ މެންބަރު މުޙައްމަދު އަސްލަމެވެ.\nރައީސުލްޖުމްހޫރިއްޔާގެ އޮފީހުގައި މިކަމަށްޓަކައި މިއަދު މެންދުރު ބޭއްވެވި ރަސްމިއްޔާތުގައި، ރައީސުލްޖުމްހޫރިއްޔާ ވަނީ މި ރިޕޯޓް މިހާ ކުރު މުއްދަތެއްގެ ތެރޭގައި އެކުލަވާލައްވާ ހުށައެޅުއްވި ކަމަށްޓަކައި މަރުޙަބާ ވިދާޅުވެފަ އެވެ.\nމި ރިޕޯޓް ބަލައިގަތުމަށްފަހު ރައީސުލްޖުމްހޫރިއްޔާ ދެއްކެވި ވާހަކަފުޅުގައި، މި ރިޕޯޓަކީ ރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީގެ މެންބަރުން ވަރަށް ކުރު މުއްދަތެއްގެ ތެރޭގައި ކުރައްވާފައިވާ ވަރަށް ބުރަ އަދި މުހިއްމު މަސައްކަތެއްކަން ފާހަގަކުރައްވާފައިވެއެވެ. އަދި ރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީގެ މެންބަރުން މި ރިޕޯޓު އެކުލަވައިލެއްވުމުގައި ކޮށްދެއްވި ބުރަ މަސައްކަތަށްޓަކައި އެ ކޮމިޓީގެ އެންމެހާ މެންބަރުންނަށް ރައީސުލްޖުމްހޫރިއްޔާ ޝުކުރު އަދާކުރެއްވި އެވެ.\nމިއަދުގެ ރަސްމިއްޔާތުގައި ރައީސުލްޖުމްހޫރިއްޔާ ދެއްކެވި ވާހަކަފުޅުގައި، މިރިޕޯޓުގައި ފާހަގަކުރައްވާފައިވާ ކަންކަމަށް ބައްލަވާ، އެކަންކަމުގައި އިޞްލާޙުކުރަން ހުރި ކަންކަން އިޞްލާޙު ކުރައްވާނެ ކަމުގައި ވިދާޅުވި އެވެ. އަދި މި ރިޕޯޓް ނޭޝަނަލް ސެކިއުރިޓީ ކައުންސިލަށް ހުށައަޅުއްވައި، ޤައުމީ ސަލާމަތާއި ގުޅުންހުރި މުހިއްމު ކަންކަން ވީހާވެސް އަވަހަށް ހައްލުކުރައްވާނެކަމުގެ ޔަޤީންކަން ދެއްވި އެވެ.\nމި ރަސްމިއްޔާތުގައި ރައްޔިތުންގެ މަޖިލީހުގެ ސަލާމަތީ ޚިދުމަތްތަކުގެ ކޮމިޓީގެ ފަރާތުން ވަނީ މި ރިޕޯޓު އެކުލަވާލުމުގައި ސަރުކާރުގެ ފަރާތުން ލިބިލެއްވި އެއްބާރުލުމަށްޓަކައި ޝުކުރުދަންނަވާފަ އެވެ. އަދި މި ރިޕޯޓް އަވަސް މުއްދަތެއްގެ ތެރޭގައި ނިންމުމަށްޓަކައި ބޭނުންވި ކަންކަން ފަހިކޮށްދިނުމަށްޓަކައި ސަރުކާރުގެ އެންމެހާ މުއައްސަސާތަކުންވެސް ދެއްވި އެއްބާރުލުން ފާހަގަކޮށްފައިވެއެވެ. އަދި މި ރިޕޯޓުގައި ފާހަގަކޮށްފައިވާ ކަންކަމަށް ރިޢާޔަތްކޮށް ސަރުކާރުން އަޅަންޖެހޭ ފިޔަވަޅުތައް އަޅާނެކަމުގެ ފުރިހަމަ ޔަޤީންކަން އޮތްކަމުގައި ވިދާޅުވި އެވެ.\nމީގެ އިތުރުން މި ރިޕޯޓަކީ އިންކުއަރީއެއް ކަމަށާއި ތަހުޤީޤީ ސިފަތައް ނުހިމެނޭނޭހެން މި އިންކުއަރީ ކުރިޔަށްގެންދިއުމަށް ވަރަށް ބޮޑަށް އިސްކަންދެއްވާފައިވާކަމަށް މުގައްރިރުގެ ވާހަކަފުޅުގައި ފާހަގަކުރެއްވި އެވެ.\nމިއަދުގެ މި ރަސްމިއްޔާތުގައި ރައީސުލްޖުމްހޫރިއްޔާގެ އޮފީހުގެ ޗީފް އޮފް ސްޓާފް އަލްއުސްތާޛު ޢަލީ ޒާހިރު، ރައްޔިތުންގެ މަޖިލީހުގެ އަމީން ޢާންމު އަލްއުސްތާޛާ ފާތިމަތު ނިޔުޝާ އަދި ރައްޔިތުންގެ މަޖިލީހުގެ ޑިރެކްޓަރ، ލީގަލް އެފެއާޒް، އަހްމަދު ނާޒިމް މުހައްމަދު ބައިވެރިވެވަޑައިގަތެވެ.


Parking massalagai Minister Nahula rayyithunge Majileehah haazirukuranee\nޕާކިން މައްސަލައިގައި ނަހުލާ މަޖިލީހަށް ހާޒިރުކުރަނީ\n-4months ago 50 - މުއައްލިމް އިބްރާހިމް\nމާލޭގައި ދުއްވާ އެއްގަމު އުޅަނދު ޕާކު ކުރެވޭނެ ގޮތްތަކެއް ހަމަޖައްސައި ނުދީ، ފިޔަވަޅު އަޅަމުންދާތީ ޓްރާންސްޕޯޓް މިނިސްޓަރު އައިޝަތު ނަހުލާ ރައްޔިތުންގެ މަޖިލީހަށް ހާޒިރުވެވަޑައިގަތުމަށް ނޯޓިސް ފޮނުވައިފިއެވެ.\nޓްރާންސްޕޯޓް މިނިސްޓަރު ނަހުލާ މަޖިލީހަށް ހާޒިރުކުރައްވައި، ސުވާލު ކުރެއްވުމަށް ހުށަހަޅުއްވާފައި ވަނީ ކާށިދޫ ދާއިރާގެ މެމްބަރު އަބްދުﷲ ޖާބިރެވެ.\nމަޖިލިހުގެ ގަވައިދުގައިވާ ގޮތުން ވަޒީރަކާ ސުވާލުކުރާ ނަމަ، އެ ބޭފުޅަކަށް މަޖިލީހުގެ އިދާރާ އިން 14 ދުވަހުގެ ނޯޓިހެއް ދޭން ޖެހެއެވެ. އެހެންކަމުން ނަހުލާ މަޖިލީހަށް ހާޒިރުވެ ވަޑައިގަންނަވާނީ މިމަހުގެ 16 ގައެވެ.\nމިނިސްޓަރު ނަހުލާ މަޖިލީހަށް ހާޒިރުވެވަޑައިގަތުމަށް މިއަދު ނޯޓިސް ފޮނުވިއިރު، މެންބަރު ޖާބިރު ނަހުލާއާއި ސުވާލުކުރައްވަނީ، ގަވައިދާ ހިލާފަށް އެއްގަމު އުޅަނދު ޕާކުރާ ފަރާތްތަކާ މެދު ފިޔަވަޅު އަޅަމުންދާއިރު މަގުތަކުގައި އެއްގަމު އުޅަނދުތައް ޕާކުކުރެވޭނެ ރަގަޅު އިންތިޒާމުތަކެއް ހަމަޖައްސައިދެއްވުމަކީ ދައުލަތުން ރައްޔިތުންނަށް ވެފައިވާ ވައުދެއްކަމުން އެދަތިތައް ހައްލުކުރުމަށް ސަރުކާރުން ގެންގުޅޭ ސިޔާސަތުތަކީ ކޮބައިތޯ ބެލުމަށެވެ.\nޕާކުކުރާނެ ތަނެއް ނުދައްކައި މިސަރުކާރުން ފިޔަވަޅު ނާޅާނެ ކަމަށް ރައީސް އިބްރާހީް މުހައްމަދު ސޯލިހު މީގެކުރިން ވަނީ ވިދާޅުވެފައެވެ. ނަމަވެސް ޕާކިން ސަރަހައްދެއް ކަނޑަ ނާޅައި ސްޓީކާ ޖަހައިގެން ދައުލަތަށް ބޮޑު އާމްދަނީއެއް ނަގަމުންދެއެވެ.\nއެގޮތުން މިދިޔަ ޖޫންމަހުގެ 30 ވަނަ ދުވަހު ފުލުހުން އާންމުކުރި ތަފާސް ހިސާބުތަކުން ދައްކާ ގޮތުގައި ޖޫން މަހުގެ ފަހު ހަފްތާގައި 1350 ވެހިކަލްގައި ސްޓިކާ ޖަހާފައިވެއެވެ.\nޕާކިންގ ވަޔަލޭޝަނސް ސްޓިކާ ޖެހުމުން، ޖޫރިމަނާގެ ގޮތުގައި ފުރަތަމަ ފަހަރު ނަމަ ދައްކަން ޖެހެނީ 250 ރުފިޔާއެވެ. ދެވަނަ ފަހަރު ނަމަ 500 ދައްކަން ޖެހޭއިރު، ތިން ވަނަ ފަހަރު ނަމަ ޖޫރިމަނާގެ ގޮތުގައި 750 ރުފިޔާ ދައްކަން ޖެހެއެވެ.\nޕާކު ކުރާނެ ސަރަހައްދެއް ކަނޑަނާޅައި ސްޓިކާ ޖަހަމުންދާތީ އާންމު ފަރާތްތަކުން ދަނީ ކަންބޮޑުވުން ފާޅުކުރަމުންނެވެ.\nއިސްޓިކާ ޖެހުން އޯކޭ ޖުރިމަނާ ކުރުން އޯކޭ އެކަމަކު ނުބައިތަނެއްގަ ޕާކުކުރެވިގެން ނަގާ ޖުރިމަނާ ސިވިލްސާވަންޓެއްގެ މުސާރަޔާއެއްވަރުވީމާ ކަޑަ


Covid-19: Mumbai Aa New Delhi Ga Mask Elhun Majboor Koffi - Vaguthu\nމުމްބާއީ އާއި ނިއު ދިއްލީގައި މާސްކް އެޅުން މަޖުބޫރުކޮށްފި\nއިންޑިއާގައި މީހަކު މާސްކެއް އަޅައިގެން.\nކޮވިޑް-19 އާ ގުޅިގެން އިންޑިއާގެ ބޮޑު ދެ ސިޓީ ކަމަށްވާ މުމްބާއީ އާއި ނިއުދިއްލީގައި މާސްކް އެޅުން މަޖުބޫރުކޮށްފިއެވެ.\nމުމްބާއީ އާއި ނިއުދިއްލީގެ ކަމާބެހޭ ފަރާތްތަކުން ގުޅިގެން ނެރުނު ބަޔާނެއްގައި ބުނީ އެ ދެ ސިޓީގައި ދިރިއުޅޭ މީހުން ބޭރަށް ނުކުންނަ ނަމަ، މާސްކް އަޅަން ޖެހޭނެ ކަމަށެވެ. އެގޮތަށް ނިންމީ އާންމުންގެ ސަލާމަތާއި ރައްކާތެރިކަމަށް ބަލައި، ބަލި ފެތުރުނަ ނުދިނުމަށް ކަމަށްވެއެވެ.\nނިއު ދިއްލީގެ ޗީފް މިނިސްޓަރު އަރްވިންދު ކެޖްރިވަލް ކުރެއްވި ޓުވީޓެއްގައި ވިދާޅުވީ މާސްކް އަޅައިގެން އުޅުމަކީ ކޮވިޑް-19 ފެތުރުން ހުއްޓުވާނެ ކަމެއް ކަމަށެވެ. އެހެންކަމުން ބޭރަށް ނުކުންނަ އިރު، މާސްކް އެޅުމަކީ ކޮންމެހެން ކުރަން ޖެހޭ ކަމެއް ކަމަށް ވެސް އޭނާ ވިދާޅުވިއެވެ.\nއޭނާ ވިދާޅުވި ގޮތުގައި އިންޑިއާގައި ދިރިއުޅޭ ރައްޔިތުންނަށް ފޮތި މާސްކް ވެސް ބޭނުން ކުރެވިދާނެއެވެ.\nމުމްބާއީގެ ކަމާބެހޭ ފަރާތްތަކުން ވެސް ވަނީ މާސްކް އެޅުމަށް އެ ސިޓީގައި ދިރިއުޅޭ ހުރިހާ ރައްޔިތުންނަށް އަންގައިފައެވެ. އަދި މި އެންގުމާ ހިލާފުވާ މީހުންނާ މެދުގައި ފުލުހުން މެދުވެރިކޮށް ފިޔަވަޅު އަޅާނެ ކަމުގެ އިންޒާރު ވެސް އެ ފަރާތްތަކުން މިހާރު ވަނީ ދީފައެވެ.\nސާކްގެ ގައުމުތަކުގެ ތެރެއިން ކޮވިޑް-19 އެންމެ ގަދަ އަށް ފެތުރެމުން އަންނަ އެ ގައުމަކީ އިންޑިއާއެވެ. އެ ގައުމުގައި ކޮވިޑް-19 ޖެހުނު މީހުންގެ އަދަދު ވަނީ 5،916 އަށް އަރައިފައެވެ. އަދި މި ބަލީގައި 178 މީހުން ވަނީ މަރުވެފައެވެ.\nކޮވިޑް-19 ފެތުރުނަ ނުދިނުމަށް އިންޑިއާ ވަނީ ލޮކްޑައުންކޮށްފައެވެ.\nއޭޕްރީލް 9, 2020 16:56\nވަރަށް ރަނގަޅު ނިންމުމެއް .ގައިންގަޔަށް އަރާމިބަލިން ރައްކާތެރިވުމަށް ހުރިހާމީހުންވެސް މާސްކް އަލަންޖެހޭނެ. ބަލިޖެހިފަ ހުރިކަން ނޭގި ބަލިބެތުރޭ ކޮވިޑް އިން ސަލާމަތް ވެވޭނީ އެންމެންވެސް މަސްކް އަޅައިގެން.


China kunfuneege vaccine ge trial thah4gaumeh gai | Mihaaru\nޗައިނާ ކުންފުނީގެ ވެކްސިންގެ ޓްރަޔަލްތައް ޔޫއޭއީގައި ކުރިއަށް ގެންދަނީ ޗައިނާގައި ކޮރޯނާވައިރަހުގެ ބަލި މީހުން މަދުވުމުން.\nޗައިނާ ކުންފުނީގެ ވެކްސިންގެ ޓްރަޔަލްތައް ހަތަރު ގައުމެއްގައި\n23 އޯގަސްޓް 2020 - 12:032comments\nބެއިޖިން (އޮގަސްޓް 23) - ޗައިނާގެ ނޭޝަނަލް ބަޔޯޓެކް ގްރޫޕް (ސީއެންބީޖީ) އިން އުފެއްދި، ކޮރޯނާވައިރަހުގެ ވެކްސިންގެ ޓްރަޔަލްތައް ހަތަރު ގައުމެއްގައި ކުރިއަށް އެބަގެންދެ އެވެ.\nރޮއިޓާސް ނިއުސް އެޖެންސީން ބުނީ ކޮވިޑް-19 ގެ ބަލި މީހުން އެކަށީގެންވާ އަދަދަށް ޗައިނާ އިން ލިބެން ނެތުމުން ޓްރަޔަލްތައް މިހާރު ކުރިއަށް ގެންދަނީ ޔުނައިޓެޑް އަރަބް އެމިރޭޓްސް (ޔޫއޭއީ) އާއި ޕެރޫ، މޮރޮކޯ އަދި އާޖެންޓީނާގައި ކަމަށެވެ.\nވެކްސިންގެ ތިން ވަނަ ފޭހުގެ ޓްރަޔަލްތަކުގައި ގިނަ އަދަދެއްގެ މީހުން ބޭނުނެވެ އެވެ. އެއީ ވެކްސިން އަށް ހުއްދަ ދިނުމުގެ ކުރިން، ވެކްސިންގެ ކާމިޔާބު މިންވަރު ބެލުމުގެ ގޮތުންނެވެ.\nސީއެންބީޖީގެ ވެކްސިންގެ ފޭސް ތިނެއްގެ ޓްރަޔަލްތައް ޔޫއޭއީގައި ކުރިއަށް ގެންދިއުމުގެ ހުއްދަ ދީފައި ވަނީ ޖޫން މަހު އެވެ. އެ ގައުމުން މިހާތަނަށް ވަނީ 15،000 ވޮލަންޓިއަރުން ރެކްރޫޓްކޮށްފަ އެވެ. އޭގެ ފަހުން ޕެރޫ އާއި މޮރޮކޯ އަދި އާޖެންޓީނާ އިން ވަނީ ޓްރަޔަލްތައް ކުރިއަށް ގެންދިއުމުގެ ހުއްދަ ދީފަ އެވެ.\nދުނިޔޭގެ އެކި ހިސާބުތަކުން މިހާރު ދަނީ ކޮރޯނާވައިރަހަށް 200 އަށް ވުރެ ގިނަ ވެކްސިން އުފެއްދުމުގެ މަސައްކަތް ކުރަމުންނެވެ. މި ގޮތުން ރަޝިޔާގައި އުފެއްދި ވެކްސިން ބޭނުން ކުރުމުގެ ހުއްދަ މިދިޔަ ހަފުތާގައި ދިނުމާ އެކު އެ ވެކްސިން އުފައްދަން މިހާރު ވަނީ ފަށައިފަ އެވެ.\nއިތުރު ލިޔުންތައް ޗައިނާ ޔޫއޭއީ އާޖެންޓީނާ


Aailaa meehunnah vazeefaa ufehdhun huthuru: Dhiyana\nއާއިލީ މީހުންނަށް ވަޒީފާ އުފެއްދުން ހުތުރު: ދިޔާނާ\nރައީސް ސޯލިހް، ދިޔާނާ ސައީދު އަދި ރައީސްގެ ބޮޑުބޭބެ މޫސާ ސޯލިހް: މޫސާ ސޯލިހަށް މަގާމެއް ދެއްވުމުން ފާޑުކިޔުން އެބައޮތް\nއެކި ނަންނަމުގައި މަގާމުތައް އުފައްދައިގެން އާއިލީ މީހުންނަށް މަގާމުތައް ދީގެން ވެރިކަން ކުރުމަކީ ހުތުރު އަދި ނާތަހުޒީބު ކަމެއް ކަމަށް ވިދާޅުވެ ކުރީގެ ބަންޑާރަ ނާއިބު އަދި ވިޔަފާރިވެރިޔާ އަބްދުﷲ ޖާބިރުގެ އަނބިކަނބަލުން ފާތިމަތު ދިޔާނާ ސައީދު ރައީސުލްޖުމްހޫރިއްޔާ އިބްރާހިމް މުހައްމަދު ސޯލިހަށް ވަރަށް ބޮޑަށް ފާޑުވިދާޅުވެއްޖެ އެވެ.\nދިޔާނާގެ ފާޑުވިދާޅުވުމުން މިފަހަރު ރައީސް ސޯލިހަށް އަމާޒު ކުރެއްވީ އެތެރޭގެ އެއާޕޯޓުތައް ބަލަހައްޓަން ސަރުކާރުން އުފެއްދި، ރީޖަނަލް އެއާޕޯޓްސް ކޮމްޕެނީ (އާރްއޭސީ) ގެ ކޮންސަލްޓެންޓަކަށް އެމްއޭސީއެލްގެ ކުރީގެ އެކްޓިން މެނޭޖިން ޑިރެކްޓަރު، މޫސާ ސޯލިހު އެ ކުންފުނިން ހަމަޖެއްސުމާ ގުޅިގެންނެވެ.\nމޯލްޑިވްސް އެއާޕޯޓްސް ކޮމްޕެނީ (އެމްއޭސީއެލް) އަށް 39 އަހަރު ހިދުމަތް ކުރެއްވުމަށް ފަހު ރިޓަޔާ ކުރެއްވި މޫސާ ސޯލިހަކީ ރައީސް ސޯލިހުގެ ބޮޑުބޭބެ އެވެ. އޭނާ އެމްއޭސީއެލްގެ އެކްޓިން އެމްޑީގެ މަގާމާ ހަވާލުވެ ވަޑައިގެންނެވީ ރައީސް ސޯލިހު ސަރުކާރާ ހަވާލުވެވަޑައިގަތުމަށް ފަހު ނޮވެމްބަރު 15، 2018 އިގަ އެވެ.\nއާރްއޭސީގެ ކޮންސަލްޓެންޓަކަށް މޫސާ ސޯލިހު ނެގި ކަމަށް ލިޔެފައިވާ ހަބަރަކާއެކު ދިޔާނާ ކުރެއްވި ޓްވީޓެއްގައި ވިދާޅުވީ ކޮންސަލްޓެންޓް ނުވަތަ އެޑްވައިޒަރު ކިޔައިގެން އެކި ނަންނަމުގައި އާއިލީ މީހުންނަށް މަގާމު އުފައްދައިގެން ވެރިކަން ކުރުމަކީ ހުތުރު އަދި ނާތަހުޒީބު ކަމެއް ކަމަށެވެ.\nދިޔާނާ ވިދާޅުވީ "ނެޕޮޓިސަމް" އަކީ ރައީސް މައުމޫންގެ ވެރިކަމުގެ ހޯލްމާކެއް ކަމަށް ބުނެ އުޅުނު ކަމަށާ ނަމަވެސް މިއަދު އަނެއްކާވެސް އެ ހުތުރު ތަހައްމަލު ކުރަން ޖެހުމަކީ ހިތާމައެއް ކަމަށެވެ.\nރައީސް މައުމޫންގެ ވެރިކަމާއި ދެކޮޅަށް އެމްޑީޕީ އިސްވެ އެންމެ ބޮޑަށް ދެއްކި އެއް ވާހަކައަކީ އެމަނިކުފާނުގެ ވެރިކަމުގައި އާއިލީ ބޭފުޅުންނަށް ސަރުކާރުގެ އިސް މަގާމުތައް ދެއްވި ކަމެވެ. ނަމަވެސް އެ ވާހަކަތައް މުޅީހެން ހުއްޓި މިހާރު އެމްޑީޕީގެ ވެރިކަމުގައި އެ ސިފަތައް ފެންނަމުންދާ ކަމަށް ގިނަ ބަޔަކު ދެކެއެވެ. މަޖިލީހުގެ ރައީސް ކަމުގައި ރައީސް ނަޝީދު އަދި ނާއިބު ރައީސް ކަމުގައި އެމަނިކުފާނުގެ ކޮއްކޯފުޅު އީވާ އަބްދުﷲ ހުންނެވުން މިއަދު މައްސަލައަކަށް ނުވަނީ ކީއްވެތޯ އެކަމަށް ފާޑުކިޔާ މީހުން ސުވާލު ކުރެއެވެ. އަދި ސަރުކާރުގެ އެކި މަގާމުތަކުގައި ރައީސްގެ އާއިލީ ބޭފުޅުން ތިއްބެވިކަންވެސް އެ މީހުން ފާހަގަަކުރެއެވެ.\nރައީސްގެ ބޮޑުބޭބޭފުޅު ކޮންސަލްޓެންޓަކަށް ހަމަޖެއްސެވި ސަބަބާ ގުޅޭގޮތުން ރީޖަނަލް އެއާޕޯޓްސް ކޮމްޕެނީގެ މެނޭޖިން ޑިރެކްޓަރު މުހައްމަދު ރިޒުވީ ވިދާޅުވީ އެ ނިންމުން ނިންމެވީ މޫސާ ސޯލިހުއަކީ އޭވިއޭޝަން ދާއިރާގެ ތަޖުރިބާކާރަކަށްވާތީ ކަމަށެވެ.\n"ކޮންސަލްޓެންޓެއްގެ ގޮތުގައި ޑޭޓްޑޭ ވޯކްގެ ގޮތުގައި ކުންފުނީގައި މަސައްކަތް ކުރައްވާނީ. ކުންފުންޏަށް މިއީ ބޭނުންތެރި މަގާމެއް،" ރިޒުވީ ވިދާޅުވި އެވެ.\nރިޒްވީއަކީ ކުރީ މޯލްޑިވިއަންގެ އެމްޑީ ކަމުގައި ހުންނަވައި އަމިއްލަފުޅު މުސާރަ ބޮޑު ކުރެއްވުމުން ވަށް ބޮޑަށް ފާޑުކިޔުންތައް އޮތް ބޭފުޅެކެވެ.\nރައީސް މުހައްމަދު ނަޝީދު ރައްޔިތުންގެ މަޖިލިސް ރައީސް އިބްރާހިމް މުހައްމަދު ސޯލިހު + އީވާ އަބްދުﷲ ދިޔާނާ ސައީދު ރީޖަނަލް އެއާޕޯޓްސް ޕޮލިޓިކްސް\nމި ހުރީ މަޖިލީހުގެ މެޖޯރިޓީއާއެކު: ރައީސް


ޓޫކިލޯ އެމްޑީޕީއަށް ސޮއިކޮށްފި\nމުޚުތާރު އަލީ ވަހީދުގެ ޓީމާއެކު\n2008 ވަނަ އަހަރުގެ ސާފު ޗެމްޕިއަންޝިޕްގެ ކޮލޮމްބޯގައި ކުޅެވުނު މެޗުގެ 88 ވަނަ މިނިޓްގައި އިންޑީޔާ ކޮޅަށް ގޯލެއްޖަހައި ދިވެހިރާއްޖެއަށް ފުޓުބޯޅައިން އެންމެ ފުރަތަމަ ރަން މެޑެލް ހޯދަދިން ރަންގޯލުގެ ވެރިޔާ މުޙުތާރު ނަސީރު (ޓޫ ކިލޯ) އެމްޑީޕީއަށް ސޮއިކޮށްފި އެވެ.\nއެތައްޒަމާނެއްވަންދެން ދިވެހިން ދެކުނު ހުވަފެން ހަޤީގަތަކަށް ހަދައި ރަން ގޯލް ޖަހައި ދިން މުޙުތާރު ނަސީރު އެމްޑީޕީއަށް ސޮއިކުރީ ރޭ ބ. އޭދަފުށިގައި ބޭއްވި “ރައީސް ނަޝީދާއި އެކު އެއްބުރުން” ދަތުރުތައް ނިންމާލި ޖަލްސާގަ އެވެ.\nރޭ ޓޫ ކިލޯ އެމްޑިޕާއާއި ގުޅިވަޑައިގަތުމަށް ފަހު ވިދާޅުވީ، ރައީސް ނަޝީދަށް މި އިންތިޚާބުގައި ލާ ވޯޓަކީ އެމަނިކުފާނުގެ ކުޅިވަރު ސިޔާސަތައް ލާ ވޯޓެއް ކަމަށާއި، ރާއްޖޭގެ އެންމެހާ ޒުވާނުން މިއަދު ބޭނުންވަނީ ރަށު ބޯޅާދަނޑުތައް ޒަމާނީ ފެންވަރަށް ހެދޭނެ ވެރިއެއް ކަމަށާއި، އެ ވެރިއަކީ ރައީސް ނަޝީދު ކަމަށެވެ.\nސެޕްޓެމްބަރ 4, 2013 at 3:20 pm\nމުޙުތާރު ނަސީރު (ޓޫ ކިލޯ) އަށް މަރުޙަބާ! ކުޅިވަރުގެ މައިދާނުގައި ޝާމިލުވާ އެންމެހާ ޒުވާނުންގެ އުންމީދަކީ އެމް.ޑީ.ޕީ ކަމުގައި ޤަބޫލުކޮށް މިފަހަރު އެމް.ޑީ.ޕީ އަށް ވޯޓު ދެއްވުން އެދެން.


Addu Flying School Ge Dharivarunthakakah Ganaa Kuri Massala Eh Balanee - Vaguthu\nއައްޑޫ ސިޓީ ގަމުގައި ހިންގަމުން އަންނަ އޭޝިއަން އެކަޑަމީ އޮފް އެރޮނޮޓިކްސް (އޭއޭއޭ) ގައި ކިޔަވަމުންދާ ދަރިވަރުންތަކަކަށް ގަނާ ކުރުމާއި ފުރައްސާރަ ކުރުމުގެ މައްސަލަތަކެއް ޖެންޑާ މިނިސްޓްރީއިން ބަލަން ފަށައިފިއެވެ.\nޖެންޑާ މިނިސްޓްރީން މިއަދު ވިދާޅުވި ގޮތުގައި އެ ފްލައިން ސްކޫލްގައި ކިޔަވާ ދަރިވަރިންގެ ކަންބޮޑުވުމާއި ޝަކުވާ ހިމެނޭ ސިޓީއެއް ޓްރާންސްޕޯޓް މިނިސްޓްރީއިން އެ މިނިސްޓްރީއާ ހިއްސާ ކޮށްފައިވާ ކަމަށެވެ.\nމިދިޔަ ޑިސެމްބަރު މަހުގެ 27 ގައި ލިބުނު އެ ސިޓީގައި ގަނާ ކުރުމާއި ފުރައްސާރަ ކުރުމުގެ މައްސަލަތަކެއް ބަޔާން ކޮށްފައިވާ ކަމަށާއި އެ މައްސަލަތައް އެ މިނިސްޓްރީއިން ބަލަމުން އަންނަ ކަމަށް ޖެންޑާ މިނިސްޓްރީން ވިދާޅުވިއެވެ.\nމީގެ އިތުރުން އެ ސްކޫލްގެ ދަރިވަރުންގެ އަތުން ފީ ނަގަނީ ވެސް ޑޮލަރުންނެވެ. މި މައްސަލަ ވެސް ވަރަށް ބޮޑަށް ހޫނުވެގެން ގޮސްފައިވެއެވެ. އެމްއެމްއޭ އާއި ފުލުހަށް ވެސް މި މައްސަލަ ހުށަހަޅާފައިވެއެވެ. އަދި ސްކޫލް އުވާލަން ޖެހިދާނެ ކަމުގެ އިންޒާރު ހަޔާ އެޑިއުކޭޝަން މިނިސްޓްރީން ވެސް ދިނެވެ. އެކަމަކު މިހާތަނަށް ވެސް އެއްވެސް ފިޔަވަޅެއް ހަޔާ އެޑިއުކޭޝަން މިނިސްޓްރީން ވެސް އަދި ޓްރާންސްޕޯޓް މިނިސްޓްރީން ވެސް އަޅާފައެއް ނުވެއެވެ.\nއޭއޭއޭއަކީ ހަޔާ އެޑިއުކޭޝަން މިނިސްޓްރީގައި ރަޖިސްޓްރީކޮށް ހިންގަމުން އަންނަ އެކަމަޑަކީއެވެ. އަދި ސިވިލް އޭވިއޭޝަން އޮތޯރިޓީގެ ދަށުން އޮޕަރޭޝަން ރެގިއުލޭޓް ކުރާ އެކަޑަމަކީއެކެވެ. އޭއޭއޭ ރާއްޖެއިން ބޭރު ކުރަން ވެސް މީސް މީޑިއާގައި ގިނަ ބަޔަކު ދަނީ ގޮވާލަމުންނެވެ. އަދި އޭއޭއޭގެ ދަރިވަރުންނަށް އިންސާފު ހޯދައިދިނުމަށް "ޖަސްޓިސް ފޮ އޭއޭއޭ ސްޓޫޑަންޓްސް" ގެ ހޭޝްޓެގާ އެކު މީސް މީޑިއާ ބޮޑު ކެމްޕޭނެއް ވެސް ހިނގަމުންދެއެވެ.\nޖެނުއަރީ 5, 2021 17:48\nމީ ބޮޑު ސްކޭމް އެއް . ރާއްޖޭގެ ޒުވާން ޖީލު ތަޢުލީމީ ގޮތުން ކުރިއަރައިގެން ލަންކާ މީހުންނަށް ރާއްޖޭގައި އޮތް ވަޒީފާގެ ފުރްޞަތުތައް ގެއްލިދާނެތީ ހޮރުމެނިޔާތައް ކުރާ ކަންކަން މި ހުންނަނީ . ބޮޑެތި ނަންނަމުގައި މިސާލަކަށް " ދަ ވޯލްޑް ޔުނިވާސަލް ފްލައިންގް ސްކޫލް ". ާާާާާާާާާާާާާާާާާާާާާާާާާާާާާާާާާާާާާާާާާ\n" އޭޝިއަން ނަމްބަރ ވަން ފްލައިން ސްކޫލް ކަހަލަ ނަންނަމުގައި ލަންކާ މީހުން ކޮށް އުޅޭ ކަމެއް ތަޢުލީމް ދިނުމުގެ ނަމުގައި މިކަހަލަ ސްކޭމްތައް ހިންގުމަކީ .ޙަޤީޤަތަކީ މީ ލަންކާގެ ކޮންމެސް ޕައިލެޓެއް ހޯދާފަ ގޫގްލް އިން ސިލަބަސް ހޯދައިގެން ކިޔަވައިދޭ މަކްތަބެއް . އެހެންނަމަވެސް ކޮންމެސް އެއްޗެއް ކިއަވައިދޭނެ މިކަހަލަ ސްކޭމްތަކުގައި އެވެސް. އެއީ މީގެ ޙަޤީޤަތް އެނގުނަ ނުދޭން ކުރާކަމެއް. މި ސްކޭމް ހަމަ ވަގުތުން ހުއްޓުވަންވީ . ލަންކާ މީހުން ރާއްޖެއާ މެދު ދެކޭގޮތް ވަރަށް ސާފު ކޮވިޑްގައި މަރުވާ މީހުން ވަޅުލާ ޤަބުރުސްތާނަކަށް ރާއްޖެ ހަދަން އެ ޤައުމުގެ ރައީސްގެ ޚިޔާލަށް އައިމަވެސް. ލަންކާ އިން ކޮށް ދިން ކަމެއް ނޫނޭ ރާއްޖޭގެ ޤުދްރަތީ ރީތި ކަމަކީ .. އެއީ މާތްﷲ ރާއްޖޭގެ ރައްޔިތުންނަށް ދެއްވި ހަދިޔާއެއް . ލަލަންކާއިން ޙަސަދަވިޔަސް އެޔެއް އަތެއްް ނުލެވޭނެ. ކުރަންވީ ކަމަކީ . ސަރުކާރުގެ ބައިވެރިވުމާއެކު ބޭރުގެ އެސްޓަބްލިޝްޑް ފްލައިން ސްކޫލެއް ގެންނަންވީ ރާއްޖެއަށް.


Naivaadhoo gai moodhu kulhivaru tha'aaraf kohfi\nނައިވާދޫ މޫދުކުޅިވަރު ހަރަކާތްތަކުގެ ތެރެއިން---\nޒުވާނެއްގެ ހިތްވަރުން ނައިވާދޫގައި މޫދު ކުޅިވަރު ތައާރަފްކޮށްފި\nޒަމާނުންސުރެން ދިވެހިންނަކީ މޫދުގެ ހަރަކާތްތަކާއި ގުޅިލާމެހިފައިވާ ބަޔެކެވެ. އެހެން ނުވާންވީ ސަބަބެއްވެސްނެތެވެ. ރާއްޖޭގެ ކޮންމެ ރަށެއްގެވެސް ވަށައި މިވަނީ މޫދެވެ. އޭގެ ބޭނުން އެންމެ ފުރިހަމަގޮތުގައި ހިފެނީ މަދު ރަށެއްގަ އެވެ.\nއެ ގޮތުން ހދ. ނައިވާދޫގައި މޫދު ކުޅިވަރު ތައާރަފު ކުރުމާއިގުޅިގެން އެ ރަށުގައި މިވަނީ އިތުރު ފޯރިއެއް އުފެދިފަ އެވެ. ނައިވާދޫގައި މޫދު ކުޅިވަރު ތައާރަފު ކޮށްފައިވަނީ އެ ރަށުގެ ޒުވާނެއް ކަމަށްވާ މަންސޫރު އަލީ އެވެ.\nނައިވާދޫ މޫދުކުޅިވަރު ހަރަކާތްތަކުގެ ތެރެއިން---ފޮޓޯ:\nމަންސޫރު ކޭއޯއަށް މައުލޫމާތު ދެމުން ބުނީ މި މަސައްކަތަކީ ނައިވާދޫއަށް އެހެން ރަށްރަށުން ޕިކްނިކް އަންނަ ފަރާތްކަށް ވެސް މޫދު ކުޅިވަރުގެ ހިދުމަތްތައް ކުޑަ އަގެއްގައި ލިބިގެންދާނެ ކަަމެއް ކަމަށެވެ.\nނައިވާދޫގައި މޫދު ކުޅިވަރު ހަރަކާތްތަކުގެ ތެރޭގައި ހިމެނެނީ ބަނާނާ ރައިޑް، ފަން ޓިޔުބް ރައިޑްގެ އިތުރުން ވޭކްބޯރޑިން އަދި ކައިޓް ސާފިންގެ ހަރަކާތް ތަކެވެ.\nމީގެ އިތުރުން އޭނާ ބުނީ ޖެޑްސްކީ ފަދަ މީހުން ގަޔާވާ ގިނަ ކުޅިވަރުތައް ކުރިއަށް އޮތްތަނުގައި ރައާރަފް ކުރާނެ ކަމުގައެވެ. މި މަހުގެ 10 ވަނަ ދުވަހުން ފެށިގެން މިހިދުމަތް އެ ރަށުން ލިބެމުން އަންނައިރު ބުކިން ހެއްދުމަށާއި އިތުރު މައުލޫމާތު ހޯދުމަށް 9728336 އަށް ނުވަތަ ނައިވާދޫ މޫދު ކުޅިވަރު އެފްބީ ޕޭޖުން ލިބޭނެ ކަމަށެވެ.\nނައިވާދޫ ވެފައިވަނީ ފަހަކަށް އައިސް ގިނަ ބަޔަކު ދަތުރުދާ ރަށަކަށްވެފަ އެވެ. އެގޮތުން ކުޅުދުއްފުށީ މީހުންގެ މެދުގައިވެސް އެރަށް އަންނަނީ މަގުބޫލުވަމުންނެވެ.


Billion dollar ge masthuvaa thakethi athulaigenfi\nބިލިއަން ޑޮލަރުގެ މަސްތުވާތަކެތި އަތުލައިގެންފި\nއަރަބި ކަނޑާއި ރާއްޖޭގެ ކަނޑު ހިމެނޭ ސަަރަހައްދުން ބިލިއަން ޑޮލަރުގެ މަސްތުވާތަކެތި އަތުލައިގެންފައިވާ ކަމަށް ބޭރުގެ ބައެއް ނޫސްތަކުން ބުނެފި އެވެ.\nރިޕޯޓްތައް ބުނާ ގޮތުގައި އެކި ގައުމުތަކަށް މަސްތުވާތަކެތި އެތެރެކުރާ ވަރުގަދަ ނެޓްވޯކެއް ހުއްޓުވީ ގިނަ ގައުމުތަކެއްގެ ސަލާމަތީ ބާރުތައް ގުޅިގެންނެވެ. އެ މަންޒަރު ފެންނަ ބައެއް ފޮޓޯތަކާއި ވީޑިއޯތައް ވެސް އެ ނޫސްތަކުން އާންމު ކޮށްފައި ވެއެވެ.\nޕާކިސްތާނުގެ ބައެއް ނޫސްތަކުން ބުނީ ޑިންގީއެއްގައި ގިނަ އަދަދެއްގެ މަސްތުވާތަކެތި ގެންދިޔަ ބަަޔަކު ހުއްޓުވަން ސަލާމަތީ ބާރުތަކުން މަސައްކަތް ކުރުމުން އެ ތަކެތި އެ މީހުން ވަނީ ކަނޑަށް އުކާލާފައެވެ. ގޯނި ގޯނީގައި ހުރި އެ ތަކެތީގެ އަގު ބިލިއަން ޑޮލަރަށް އަރާނެ ކަމަށްވެސް އެ ރިޕޯތްޓަކުގައިވެއެވެ.\nބައެއް އެހެން ރިޕޯޓްތައް ބުނާ ގޮތުން އަތުލައިގަނެވިފައި ވަނީ މަސްތުވާތަކެތިން ބައެކެވެ. އަދި ރާއްޖެ ހިމެނޭހެން މި ސަރަހައްދުގެ ބައެއް ގައުމުތަކަށް އެ ނެޓްވޯކުން މިހާރު ވަނީ މަސްތުވާތަކެތި ކަނޑުމަތުން އެތެރެކޮށްފައެވެ. ރާއްޖޭގެ ފުލުހުންވެސް މަސްތުވާތަކެތި އެތެރެވުން ހުއްޓުވުމަށް ހާއްސަ އޮޕަރޭޝަނެއް ފަށާފައިވާ ކަމަށްވެސް ބުންޏެވެ. ނަމަވެސް އޭގެ ތަފްސީލެއް ނެތެވެ.\nމިއަދު ހަވީރު ކޮމިޝަނަރު އޮފް ޕޮލިސް މުހައްމަދު ހަމީދު ވިދާޅުވީ މަސްތުވާތަކެއްޗާ ދެކޮޅަށް ހިންގާ ބޮޑު އޮޕަރޭޝަނެއް އައްޑޫ ސިޓީގައި ކުރިއަށްދާ ކަމަށެވެ. މި އޮޕަރޭޝަންގައި މިހާތަނަށް ބަޔަކު މީހުން ހައްޔަރުކޮށްފައިވާ ކަމަށްވެސް ވިދާޅުވިއެވެ. އަދި ގިނަ އަދަދެއްގެ މަސްތުވާތަކެތިވެސް ވަނީ އަތުލައިގެންފައެވެ.\nއައްޑޫ އޮޕަރޭޝަންގައި ފުލުހުންގެ ގިނަ ޑިޕާޓްމަންޓްތަކަކުން ދަނީ ބައިވެރިވަމުން ކަމަށްވެސް ސީޕީ ވިދާޅުވިއެވެ. އެގޮތުން ޑްރަގް އެންފޯސްމަންޓް ޑިޕާޓްމަންޓާއި ޑްރަގް އިންޓެލިޖަންސް ޔުނިޓް އަދި ޑިވިޝަން އިންޓެލިޖަންސް ޑިޕާޓްމަންޓާއި މެރިން ޕޮލިސް އަދި ސައުތު ޕޮލިސް ޑިވިޝަނުން ދަނީ ބައިވެރިވަމުންނެވެ.\nފުލުހުންގެ އޮޕަރޭޝަނާއި ގުޅޭ އިތުރު މައުލޫމާތެއް ސީޕީ އަދި ފުލުހުންވެސް ނުދެއެވެ. މިހާތަނަށް ހައްޔަރުކުރީ ކިހާ މީހުންނެއް ކަމެއް އަދި އަތުލައިގަތް މަސްތުވާތަކެތީގެ އަދަދެއްވެސް ހާމައެއް ނުކުރެއެވެ.\nއައްޑޫއިން ވާހަކަ ދެއްކި ބައެއް މީހުން ބުނީ ފުލުހުންގެ އޮޕަރޭޝަނަކީ އައްޑޫސިޓީ ހިތަދޫއަށް ކަނޑުމަގުން މަސްތުވާތަކެތި އެތެރެކުރާ ކަމުގެ މައުލޫމާތު ލިބިގެން ފުލުހުން ހިންގި އޮޕަރޭޝަނެކެވެ. މި އޮޕަރޭޝަންގައި މަސްތުވާތަކެތި އެތެރެކުރަން އެހީތެރިވެދިން ކަމަށް ތުހުމަތުވެސް ބަޔަކު ވަނީ ހައްޔަރުކޮށްފައެވެ.\n"ލޯންޗެއްގައި މަސްތުވާތަކެތި އެތެރެ ކުރަން ބަޔަކު އުޅުނީ. އެކަމު ކަނޑުމަތިން އެ ލޯންޗު ހުއްޓުނީ. އެހެންވެ އެހެން ބަޔަކު އެހީތެރިވެދީގެން އެ ލޯންޗު ހިތަދޫއާ ހަމައަށް ގެނެސްދެނީ. އެކަމު އެ މީހުންނަށް ނޭންގޭ ހުއްޓުނު ލޯންޗުގައި ހުރީ ކޮންއެއްޗެއް ކަމެއްވެސް. ފުލުހުން ވަނީ ހުއްޓުނު ލޯންޗަކަށް އެހީވެދިން ލޯންޗުގައި ތިބި މީހުންވެސް ހައްޔަރުކޮށްފައި. އަސްލު އެ ލޯންޗަކީ މަހުން އައި ލޯންޗެއް،" އައްޑޫ ހިތަދޫން ވާހަކަ ދެއްކި މީހަކު ބުންޏެވެ.\nމޯލްޑިވްސް ޕޮލިސް ސާވިސް މަސްތުވާތަކެތި ޕާކިސްތާން\nޕެސްޓުގެ މައްޗަށް ފަސް ދައުވާއެއް އުފުލައިފި


ރައީސްގެ ޚާއްޞަ މަންދުބުގެ ހައިޞިއްޔަތުން ޚާރިޖީވަޒީރު ޝާހިދު އއގެ ބައެއް ރަށްރަށުގެ ކައުންސިލްތަކާ ބައްދަލުކުރައްވައިފި\nފޮރިން މިނިސްޓަރ އަބްދުﷲ ޝާހިދު އަރިއަތޮޅު އުތުރުބުރި ބައެއް ރަށްރަށް ވަޑައިގެން، ރަށު ކައުންސިލްތަކާއި ބައްދަލުކުރައްވައި، މަޝްވަރާ ކުރައްވައިފިއެވެ.\nމިނިސްޓަރ ޝާހިދު އެއަތޮޅަށް މިއަދު ވަޑައިގަތީ ރައީސުލްޖުމްހޫރިއްޔާ އިބްރާހިމް މުހައްމަދު ސާލިޙްގެ ޚާއްސަ މަންދޫބެއްގެ ހައިސިއްޔަތުން، އއ. އުކުޅަހުގައި މިއަދު ފެށުނު އުކުޅަސް ޓެކް ފެއަރ، އޭ.އައި މޯލްޑިވްސް އަދި ސްކީމާ 2019 މަހާސިންތާ ފައްޓަވައިދެއްވުމަށާއި، އުކުޅަސް ކޮންވެންޝަން ސެންޓަރ ހުޅުވައިދެއްވުމަށެވެ.\nއުކުޅަސް ކޮންވެންޝަން ސެންޓަރަކީ އިންޑިއާ ސަރުކާރުގެ ހިލޭ އެހީއާއި ދިވެހި ސަރުކާރުން ޚަރަދުކޮށްގެން 24 ދުވަހުގެ ތެރޭގައި ނިންމި ސެންޓަރެކެވެ.\nއުކުޅަހަށްފަހު މިނިސްޓަރ ޝާހިދު ވަޑައިގެންފައިވަނީ އއ. ރަސްދޫއަށެވެ. އެރަށަށް ވަޑައިގެން މިނިސްޓަ ޝާހިދު ވަނީ ރަށު ކައުންސިލާއި އަރިއަތޮޅު އުތުރުބުރި އަތޮޅު ކައުންސިލްގެ ބައެއް މެމްބަރުންނާއި ބައްދަލުކުރެއްވިއެވެ. އަދި އެރަށުގެ ވަށައިގެން ގިރަމުންދާ ބައެއް ސަރަހައްދުތައް ބައްލަވާލައްވައި، ރަށްގިރުމުގެ މައްސަލަ ހައްލުކުރުމުގެ މަސައްކަތް ގޮސްފައިވާ ހިސާބާއި ބެހޭ މައުލޫމާތު ސާފު ކުރެއްވިއެވެ. ރަސްދޫގެ ގިރާ ސަރަހައްދު ހިމާޔަތްކުރުމަށް އިންޑިއާ ސަރުކާރުގެ ހިލޭ އެހީ ލިބިފައިވާއިރު، އެމަސައްކަތް އެމްޓީސީީސީއާ މިހާރު ވަނީ ހަވާލުކޮށްފައެވެ.\nމިނިސްޓަރ ޝާހިދު މިއަދު ދެން ވަޑައިގެންފައިވަނީ އއ. ތޮއްޑޫއަށެވެ. ތޮއްޑޫ ރަށު ކައުންސިލްގެ މެމްބަރުންނާއި ރައްޔިތުންގެ މަޖިލީހުގެ ތޮއްޑޫ ދާއިރާގެ މެމްބަރު ހަސަން ޝިޔާންއާއެކު ތޮއްޑޫ ކައުންސިލް އިދާރާގައި މިނިސްޓަރ ޝާހިދު ވަނީ ބައްދަލުކުރައްވާފައެވެ. އަދި ތޮއްޑޫގައި އުފައްދާ ދަނޑުވެރިކަމުގެ ބާވަތްތައް ބޭރުގެ މާކެޓްތަކަށް ވިއްކުމާއި ބެހޭ ގޮތުންނާއި، ކައުންސިލުން ފާހަގަކުރި އެެރަށަށް ދިމާވެފައިވާ އެކި ކަންކަމާއި ބެހޭ ގޮތުން އެބޭފުޅުންނާއެކު މިނިސްޓަރ ޝާހިދު މަޝްވަރާކުރެެއްވިއެވެ. ތޮއްޑޫއިން ފުރާވަޑައިގަތުމުގެ ކުރިން މިނިސްޓަރ ޝާހިދު ވަނީ ކައުންސިލް މެމްބަރުންނާއިއެކު އެރަށުގައި ދަނޑުވެރިކަންކުރާ ސަރަހައްދު ބައްލަވާލައްވާފައެވެ.


China Emabassy Alhan Hulhumale In Bimeh Dheefi - Vaguthu\nޗައިނާ އެމްބަސީ އަޅަން ހުޅުމާލެ އިން ބިމެއް ދީފި\nހުޅުމާލޭ ދެވަނަ ފިޔަވަހީގައި ޤާއިމްކުރާ ޑިޕްލޮމެޓިކް އެންކްލޭވް ސަރަހައްދުން ޗައިނާ އެމްބަސީއެއް އެޅުމަށް ބިމެއް ދީފިއެވެ.\nޗައިނާ އަށް އެމްބާސީ އެޅުމަށް ބިން ދީފައި ވަނީ ހުޅުމާލޭ ޑިޕްލޮމެޓިކް އެންކްލޭވް އިންނެވެ.\nމިއަދު ފޮރިން މިނިސްޓްރީގައި އޮތް ރަސްމިއްޔާތެއްގައި، ފޮރިން މިނިސްޓްރީގެ ފަރާތުން ވަނީ ބިން ހަވާލު ކުުރުމުގެ ލިޔުން ޗައިނާ ސަފީރާ ހަވާލުކޮށްފައެވެ. ލިޔުން ހަވާލުކޮށްފައިވަނީ ފޮރިން މިނިސްޓަރު އަބްދުﷲ ޝާހިދެވެ.\nފޮރިން މިނިސްޓްރީން ކުރިން ވިދާޅުވެފައި ވަނީ، ޑިޕްލޮމެޓިކް އެންކްލޭވްއެއްގެ ގޮތުގައި ވަކި ސަރަހައްދެއް ކަނޑައަޅައި، ދިވެހިރާއްޖޭގައި ޤާއިމްކޮށްފައިވާ ބޭރު ޤައުމުތަކުގެ ޑިޕްލޮމެޓިކް މިޝަންތައް އެސަރަހައްދުގައި ޤާއިމްކުރުމަށް ނިންމާފައިވަނީ އެހެން ގިނަ ޤައުމުތަކެއްގައިވެސް އެކަން ކުރާ އުޞޫލުން، އެމްބަސީތަކަށް ސަލާމަތާއި ރައްކާތެރިކަން ދިނުމަށް ފަސޭހަޔަކަށް ކަމަށެވެ.\nއެ މިނިސްޓްރީން ބުނެފައިވަނީ ހުޅުމާލޭގެ ދެވަނަ ފިޔަވަހީގައި ޑިޕްލޮމެޓިކް އެންކްލޭވް ޤާއިމް ކުރެވެނީ މާލޭއަކީ މިހާރުވެސް ވަރަށް ބޮޑަށް ތޮއްޖެހިފައިވާ ތަނަކަށްވުމާއިއެކު، ރާއްޖޭގައި ކުރިއަށް އޮތްތަނުގައިވެސް ގިނަ ޤައުމުތަކެއްގެ ޑިޕްލޮމެޓިކް މިޝަންތައް ހުޅުވޭއިރު، ޖާގައިގެ ދަތިކަން އިންތިހާއަށް ކުރިމަތިވާނެތީ ކަމަށް ބަލާފައި ކަމަށެވެ.\nޑިޕްލޮމެޓިކް އެންކްލޭވްއިން ބިން ދޫކުރުމުގައި އަމަލުކުރާނީ 'ރެސިޕްރޯސިޓީ' އުޞޫލުންނެވެ.\nޑިޕްލޮމެޓިކް އެންކްލޭވުން ފުރަތަމަ ބިން ދޫކުރީ އިންޑިއާއަށެވެ. އޭގެ ފަހުން ސްރީލަންކާ އަށާއި، ބަންގްލަދޭޝްއަށް ވަނީބިން ދޫކޮށްފައެވެ.\nކެރެލާގައި ތިބި ދިވެހިން ރަޖިސްޓްރީވާން އަންގައިފި\nޗައިނާގެ ބައެއް ސިޓީތަކުގައި އުޅޭ ދިވެހިންވެސް ސިޓީން "ބޭރު"ވާން އަންގައިފި\nވުހާންގައި ތާށިވެފައިތިބި ދިވެހިންނަށް އެހީ ވަނީ\nމިއީ ޗައިނާ އަށް ވައިޖައްސަން ކުރާކަންތައްތައް.\nއޮކްޓޯބަރ 9, 2019 18:09\nބަވަބަވާފަވެސް ޖެހޭނީ ދޭން. ލާހިކެއް ނޫން.ނުދީއެއް. ކަލޭމެން ތަރިކައެއް.ނޫން ވިއްޔަ.